
CUVINT ÎNAINTE 


Alături de pragmatism şi fenomenologie, şcoala 
analitică reprezintă cea de-a treia mare orientare filosofică a 
secolului XX. Natura preocupărilor şi a interogatiilor ei 
precum şi stilul său de filosofare o definesc ca o teorie a 
ştiinţei; o teorie avînd ca obiect legitimarea sau întemeierea 
cunoaşterii umane, începînd cu diversele discipline fizice şi 
terminînd cu istoria, sociologia, morala, politica sau dreptul. 

Lucrarea de față îşi propune să contureze cadrul 
general în care a evoluat dezbaterea analitică a problemei 
naturii şi a statutului epistemologic al cunoaşterii istorice. 
Concluzia la care am ajuns, urmărind coordonatele majore 


ale unei asemenea evoluții — respectiv, acele contribuţii 
filosofice care au marcat o schimbare de perspectivă în 
modul de a pune întrebări şi a concepe soluţii — este aceea 


pe care titlul cărții încearcă să o sugereze. Un titlu ce vrea sa 
semnifice dilema cu care se confruntă epistemologia actuală a 
istoriei, ca urmare a subminării paradigmei neo-pozitiviste 
sub presiunea "noului val" istoricist: ori acceptăm că faptele 
sînt dependente de -schemele noastre conceptuale, adică 
inseparabile de semnificaţia lor "pentru noi", riscînd astfel 
consecințele unui reductionism "textualist" — asimilarea 
istoriei cu arta sau literatura si contestarea posibilitatii ei de 
a-şi întemeia propriul discurs; ori menţinem postulatul 
neutralității ontologice a faptelor, dar atunci ajungem înapoi 
la fundationalism şi obiectivism — interpretarea reductionista 
a istoriei în termenii ştiinţelor fizice. Problema dacă şi în ce 
măsură este posibilă depăşirea acestei dileme, continuă să 
rămînă controversată. A depăşi alternativa relativism- 


obiectivism presupune concilierea dimensiunilor normativ- 
metodologice şi perspectivale (interpretative) ale cunoaşterii 
istorice într-o teorie unitară, avînd semnificaţia unei ontologii 
critice a istoriei. Adoptind aşa-numita "strategie a 
concilierii," demersuri recente din filosofia analitică 
americană îşi propun să justifice ideea de epistemologie a 
istoriei ca ontologie critică. 

Referințele la autori de o altă formaţie decit analitică, 
respectiv, Paul Ricoeur şi Raymond Aron, le-am găsit 
relevante pentru încercarea acestor gînditori de a descoperi 
compatibilitati între cele două tradiții filosofice, 
fenomenologic-hermeneutică şi analitică, ştiut fiind că, de 
cele mai multe ori, dialogul acestor tradiţii s-a redus la 
sublinierea divergenţelor dintre ele. 

Perspectiva din care am văzut tratarea subiectului 
acestei lucrări este, fără îndoială, una dintre cele posibile. A 
decela axul în jurul căruia s-a desfăşurat dezbaterea analitică 
a chestiunilor justificării istoriei ca formă de cunoaştere 
constituie o întreprindere dificilă, ale cărei riscuri am 
îndrăznit, totuşi, să mi le asum. Tentativa mea a fost 
încurajată de sprijinul oferit cu generozitate de profesorul 
american Tom Rockmore, de a cărui colaborare am avut 
şansa să beneficiez şi căruia îi sînt recunoscătoare. Datorez, 
de asemenea, mulțumiri profesorilor americani Joseph 
Margolis şi John J. Compton care au avut amabilitatea de a- 
mi pune la dispoziţie cîteva dintre lucrările lor cele mai 
reprezentative. Şi, nu în ultimul rînd, profesorului Ilie 
Pârvu, pentru observaţiile valoroase la manuscrisul acestei 
cărţi dar, înainte de toate, pentru faptul de a fi îndrumat şi 
susținut de-a lungul anilor eforturile mele profesionale. 


AUTOAREA 


INTRODUCERE 


IDEEA DE FILOSOFIE A ISTORIEI 


"Istoria" desemnează deopotrivă devenirea umanităţii 
şi studiul sau ştiinţa acestei deveniri. în ambele ei sensuri, 
ea a tăcut obiectul reflectiei filosofice: ontologice şi, 
respectiv, epistemologice. In calitate de ontologie, filosofia 
şi-a asumat o funcţie teoretică — aceea de a explica 
procesul istoric în ansamblul său. Ea şi-a revendicat în 
acest fel statutul unei cercetări "de ordinul întîi", adică al 
unei forme de cunoaştere directă a realităţii istorice. 
Epistemologia şi-a asumat, dimpotrivă, atribuţii meta- 
teoretice, considerîndu-se o disciplină de "ordinul doi", 

Cele dintii preocupări propriu-zise de filosofie a 
istoriei sînt de natură ontologică şi aparţin epocii moderne. 
Doctrinele lui Vico şi Herder, dar mai ales cele ale lui 
Hegel şi Comte sînt reprezentative pentru acest gen de 
reflecţie — teoretică — asupra devenirii umane. 
Construcţii ontologice asemănătoare aveau să mai fie 
elaborate de Marx, iar apoi, în secolul nostru, de Spengler 
şi Toynbee, precum şi de Lukăcs. Teoriile de acest tip se 
circumscriu aşa-numitei filosofii "speculative" a istoriei. 
Nota lor comună este încercarea de a descoperi esenţa 
schimbărilor sociale şi de a demonstra că istoria are un 
sens sau un curs de desfăşurare predictibil. 


Identificîndu-şi obiectul de studiu cu acela al 
istoricului practician, filosoful "speculativ" şi-a propus 
însă să depăşească abordarea fragmentară a acestuia, 
pentru a ajunge la principii sau patternuri generale care să 
dea seamă de procesul devenirii umane în ansamblul lui. 
Diferenţa dintre interpretarea sa şi aceea a istoricului în 
sensul convenţional al termenului este una de perspectivă: 
o perspectivă a întregului şi, respectiv, una fragmentară şi 
limitată orientează interogatia asupra unuia şi aceluiaşi 
obiect. 

Gînditorii angajaţi efortului ambițios de a formula o 
interpretare globală a procesului istoric au conceput acest 
proces în termeni foarte divergenti. Pentru unii, el apare ca 
un progres neliniar spre o fază viitoare fundamental 
superioară, pentru alţii, el urmează un curs ciclic; unii 
susțin că schimbarea socială se conformează unor principii 
cauzale similare celor puse în evidenţă de ştiinţele naturii, 
alții, dimpotrivă, văd această schimbare în termenii 
noţiunilor intentionale; în sfîrşit, istoria este interpretată ca 
un rezultat fie al unei ordini necesare, fie al jocului 
întîmplării sau al libertăţii. 

Dincolo de divergentele de acest fel, opinia 
comună filosofilor "speculativi" ai istoriei este că teoriile 
lor aparţin unei ramuri de studiu "de ordinul întîi”: aceleia 
care tratează în mod nemijlocit, deşi dintr-un punct de 
vedere Olimpian, evenimentele din sfera vieţii umane." 
Această convingere implică o anume înțelegere a relaţiei 
filosofiei cu ştiinţa istoriei. Ideea că ambele au acelaşi 
obiect de investigaţie conduce la concluzia identităţii celor 
două discipline: filosofia ar fi o formă de cunoaştere, ca şi 


1 


Patrick Gardiner (ed.), Zhe Philosophy of  Hi.story, 
"Introduction". Oxford University Press. 1974. p. 1. 

istoria. De unde vine atunci acuzaţia de speculativism 
adusă teoriilor istorice? Deşi se reclamă o disciplină "de 
ordinul întîi", filosofia de tip speculativ îşi revendică, de 
fapt, un statut epistemologic privilegiat în raport cu istoria. 
Principiile sau legile generale menite să facă inteligibil 
procesul istoric au pentru ea semnificaţia unor enunturi 
prime , exprimind, deci, adevăruri necesar-universale (sau 
absolute). Or, îndată ce interpretăm noţiunea de principiu 
în sensul ei "tare", de enunţ prim, înseamnă că nu mai 
putem vorbi de identitatea celor două forme de cunoaştere, 
ci, dimpotrivă, de o prioritate logică a filosoflei fata de 
istorie. Aceasta din urmă ar fi constrînsă să asume 
principiile şi categoriile filosofice drept puncte de plecare 
indiscutabile ale investigaţiilor ei, încălcarea lor făcînd 
discursul istoric irațional sau incoerent. 

Prin construcţiile lor ontologice, Vico, Herder şi 
Hegel au făcut ca istoria să intre pentru prima dată în sfera 
preocupărilor teoretice. Se poate spune că noţiunea de 
istorie în sensul de modalitate sui generis a mişcării 
temporale se naşte odată cu epoca modernă. "Probabil 
singura şi cea mai mare descoperire filosofică a moder- 
nitatii, notează teoreticianul american Joseph Margolis, este 
ideea de istorie ca forma de schimbare apartinind doar 
lucrurilor de o anumită natură, capabile de o astfel de 
schimbare."* Dacă grecii antici asimilau devenirea socială 
cu simpla schimbare, ignorînd posibilitatea existenţei unui 
timp istoric distinct de cel fizic, ginditorii moderni 
subliniază contrastul dintre sfera evenimentelor şi 
proceselor naturale, pe de o parte, şi aceea a gîndirii şi 


? Joseph Margolis, Historied Thought, Constructed World. A 
Conceptual Primer for the Turn of the Millennium, University of 
California Press, 1995, p. 183. 

acţiunii umane, pe de altă parte. Semnalînd că lumea 
istorică are o structură intentionala, ei insistă asupra 
faptului că o astfel de lume nu poate fi inteligibilă decît în 
termenii unor concepte şi metode specifice. Presupozitia 
intenționalităţii universului uman avea să-i antreneze, din 
păcate, în direcţia teleologismului; teoriile lor susțin mirajul 
unei ordini finale absolute ce ar putea fi dezvăluită în 
procesul istoric. Aşa cum am arătat, filosofii le clasice ale 
istoriei pretind să fi descoperit, dincolo de aparente, 
rațiunea însăşi a destinului umanităţii şi să fi prevăzut, într- 
o formulă unică, sensul evoluţiei sociale. 

în perioada modernă, reflectia filosofică îşi 
propune mai degrabă să surprindă esenţa şi semnificaţia 
schimbărilor istorice, decît să clarifice natura istoriei ca 
formă de cunoştere. Filosofia istoriei se vrea în primul rînd 
o ontologie sau o teorie generală a devenirii umane. 
Sistemele ontologice elaborate în această perioadă conţin 
însă şi importante sugestii metodologice. Ele se vor regăsi, 
la începutul secolului nostru, în opera acelor filosofi care, 
abandonînd ambițiile speculative ale predecesorilor lor, au 
optat în favoarea unei teorii critice a istoriei: Dilthey, 
Rickert, Simmel şi M. Weber. 

Proiectul lor kantian al legitimării cunoaşterii este 
mai putin pretentios decît cel al autorului filosofiei critice. 
Aceşti gînditori nu-şi propun să elaboreze o teorie a întregii 
cunoașteri, ci doar a aceleia socio-umane. Prima este 
considerată, de altfel, imposibilă în virtutea diferenţelor 
dintre natură şi spirit. De aici, şi separarea făcută de 
Dilthey între "ştiinţele spiritului ”(Geisteswissenschaften) 
şi "ştiinţele naturii" (Naturwissenschaften). Dacă lumea 
umană este esențialmente diferită de universul natural — ea 
dovedindu-se a fi astfel prin prezenţa intentionalitatii — 

înseamnă că şi cunoaşterea acesteia are caracteristici 
distincte. Cercetarea particularitatilor acestui gen de 
cunoaştere devine pentru aceşti filosofi o preocupare 
centrală. Stiinta istoriei, existind încă de la greci, este 
supusă acum unei reflecţii teoretice, în cadrul mai larg al 
analizei "ştiinţelor spiritului”. Cu alte cuvinte, ea este 
discutată ca problemă epistemologică. 

Dilthey, Rickert, Simmel şi M. Weber propun, 
aşadar, prima teorie epistemologică propriu-zisă a ştiinţelor 
socio-umane.* Crearea unei teorii unitare a "ştiinţelor 
spiritului" a avut o dublă motivaţie. Pe de o parte, ea 
urmărea respingerea metafizicii dogmatice sau speculative a 
istoriei. Dilthey a sesizat că pretenţiile nelimitate ale acestei 
metafizici de a prinde într-o reţea de concepte şi a prevedea 
devenirea inepuizabilă a vieţii erau în total dezacord cu 
ştiinţa, care le opunea rigoarea cercetărilor şi certitudinea 
rezultatelor sale”. Pătruns de pozitivismul timpului său, 
Dilthey considera că filosofia trebuie să fie ea însăşi 
ştiinţifică, iar pentru aceasta este nevoită să ramina in 
contact fie cu ştiinţele naturii, fie cu cele ale spiritului. 
Concentrîndu-se asupra celor din urmă, el intenţionează o 
reconstrucţie critică a acestora în termenii unor concepte 


Deşi analiza explicită a fundamentelor ştiintei istorice aparţine 
lui Dilthey, unele sugestii epistemologice fuseseră avansate cu mult 
înainte în cadrul unor teorii speculative asupra devenirii umane. Vico, 
de pildă, considera că soluţionarea problemei cunoaşterii istorice 
depinde de recunoaşterea faptului că subiectul însuşi produce obiectul. 
Omul poate înţelege istoria întrucît aceasta este rezultatul acţiunilor 
lui. Teoria sa epistemologică incipientă a istoriei se fundamentează pe 
o concepţie despre fiinţa umană ca agent istoric. 


> Raymond Aron, Lui philosophie critic/ue de ihistoire, Librairie 
philosophique. J. Vrin. 1969, p. 23. 

specifice, diferite de conceptele ştiinţelor fizice. în acest 
sens, demersul său poate fi considerat o continuare a 
criticismului kantian; filosofia critică a istoriei apare ca o 
încercare de întemeiere a cunoaşterii istorice prin detaşarea 
ei de orice metafizică. 

Pe de altă parte, în ciuda înclinațiilor 
antimetafizice şi a climatului scientist al epocii, Dilthey 
refuză să transpună modelul raţionalității fizice la domeniul 
istoriei. Scopul lui nu este să prescrie acestei forme de 
cunoaştere normele obiectualitatii fizice, ci să descifreze 
caracteristicile şi originalitatea ei în raport cu ştiinţele 
naturii. Realizarea acestui scop l-a condus însă spre 
metafizică. Apelul la filosofie s-a dovedit a fi inevitabil: o 
logică originală a ştiinţei istorice nu era posibilă, în opinia 
lui Dilthey, decît plecînd de la trăsăturile specifice ale 
realităţii socio-umane. Teoria cunoaşterii istorice trebuia 
fundamentată, deci, pe o metafizică distinctă, aceea a lumii 
umane, respectiv pe o filosofie a omului ca fiinţă istorică. 
Această filosofie este menită să confere unitate ştiinţelor 
spiritului, făcîndu-le în acelaşi timp conştiente de natura 
lor. 

Rezistînd fascinatiei exercitate de ştiinţa naturii, 
Dilthey nu-şi propune să arate în ce măsură ştiinţele 
spiritului pot atinge idealul obiectivitati! fizice. Dimpotrivă, 
criticindu-i pe cei care resping aceste ştiinţe in forma lor 
actuală, sau care vor să transpună procedeele naturaliste în 
sfera vieţii umane, el vrea să înţeleagă aceste ştiinţe asa 
cum sînt. Tezei pozitiviste a unităţii metodologice a ştiinţei, 
Dilthey le opune cerința adaptării metodelor la diversitatea 
obiectelor. El atrage atenţia asupra faptului că ştiinţele 
spiritului au de urmat o altă cale decît aceea a ştiinţelor 
naturii: întrucît unitatea celor dintii rezidă în omul însuşi, 

înţelegerea acestuia, a operelor şi a istoriei lui reclamă 
concepte şi metode specifice. în lumea socială şi istorică 
"jocul cauzalităţii” din natură este înlocuit de "jocul 
motivelor şi al scopurilor”. Acestea formează ceea ce 
Dilthey numeşte latura "interioară" a fenomenelor, spre 
care nu am avea acces decît printr-un gen de introspectie şi 
nicidecum prin procedeele ştiinţei. 

Teoria neokantienilor şi mai ales a lui Dilthey 
avea să influenţeze întreaga dezbaterea filosofică ulterioară 
privind statutul epistemologic al ştiinţei istorice. în primele 
decenii ale acestui secol, Collingwood dezvoltă cu noi 
argumente ideea istoriei ca modalitate sui generis de 
cunoaştere. Concepţia lui Collingwood, continuînd tradiţia 
"umanistă" de interpretare a istoriei, nu rămîne, însă, fără 
răspuns. Reacția critică va veni din partea neo- 
pozitivistilor: Cari G. Hempel intervine în dezbaterea 
asupra fundamentelor ştiinţelor socio-umane, marcînd 
debutul filosofiei analitice a istoriei. 

Dacă pentru neo-kantieni critica gîndirii istorice nu 
a presupus eliminarea metafizicii, reflectia lor meta- 
teoretică fiind, dimpotrivă, întemeiată pe o ontologie a 
ființei umane, scoala analitică, cel putin în stadiul 
empirismului logic, rupe complet cu orice metafizică şi face 
din filosofia critică ceea ce am numit o cercetare "de 
ordinul doi", adică (> preocupare esențialmente meta- 
teoretică. Analiştii separă în mod tranşant între aşa-zisele 
probleme defapt şi de drept ale cunoaşterii. Primele ar 
tine de competenţa disciplinelor empirice, ultimele ar intra 
exclusiv în atribuţiile filosofiei. Astfel, chestiunile factuale 


4 W. Dillhey, Delimitarea ştiinţelor spiritului, în Caiet 
documentar 6/1977, Institutul de Teorie Socială, Academia Română, 
Bucureşti, pp.215-216. 

ale istoriei ar trebui să fie soluționate doar de specialist, 
prin intermediul metodelor ştiinţifice. Dacă istoricul este 
singurul în măsură să ridice întrebări în interiorul 
disciplinei lui, în schimb, el nu poate aborda probleme 
despre natura acestei discipline. Asemenea probleme, 
vizînd justificarea istoriei ca formă de cunoaştere, sînt 
considerate de analişti ca fiind de natură strict meta- 
teoretică, clarificarea lor revenind filosofiei. Odată cu 
empirismul logic, chestiunile ontologice sînt excluse din 
sfera filosofiei istoriei. Considerate irelevante sub aspect 
teoretic, problemele referitoare la determinism, la natura 
realității umane şi sociale sînt eliminate ca lipsite de sens. 
Filosofia nu se mai interesează de cercetarea trecutului 
umanităţii, nu se mai ocupă de lumea istorică, ci de analiza 
conceptelor prin care această lume este descrisă şi explicată 
de istoric. Ea urmăreşte să elucideze presupozitiile ce stau 
la baza explicatiilor istorice, argumentele şi genul de dovezi 
pe care se sprijină afirmaţiile istoricului. Funcţia ei 
"terapeutică" — aceea de a înlătura reziduurile metafizice 
ale istoriei, prin dezvăluirea şi eliminarea ambiguitatilor şi a 
opacitatii specifice termenilor generali — este, în ultimă 
instanţă, o funcţie distructivă. Ea anunţă sfîrşitul metafizicii 
şi/sau al ontologiei istoriei. Filosofului i se cere să renunţe 
la pretenţia de a dispune de mijloace care i-ar permite 
dobindirea unor cunoştinţe inaccesibile istoricului. Analiştii 
acuză teoriile speculative de imprecizie conceptuală, de 
nesocotirea faptelor de natură să le contrazică afirmaţiile, 
precum şi de întemeierea lor pe supozitii a priori, nesupuse 
unui examen critic. în mod justificat, ei obiectează autorilor 
lor faptul de a fi presupus existența unor principii 
universale ale naturii umane sau ale societății cu rol de 
fundament ultim al explicatiei istorice. Consecința a fost. 

din păcate, aceea că, odată cu respingerea unor asemenea 
principii, a fost aruncată peste bord ideea însăşi de 
ontologie a istoriei. în stadiul ei neo-pozitivist, filosofia 
renunță la pretenţia de a fi o cunoaştere directă (şi 
totalizatoare) a realităţii istorice. în schimb, ea îşi arogă 
dreptul de a formula o teorie generală a cunoaşterii umane 
şi, în calitate de epistemologie, ea îşi exercită rolul de 
"tribunal al raţiunii”, analizind şi evaluînd rezultatele 
cercetării factuale. Părăsind ființa (realitatea) istorică, 
filosofia se angajează demersului invers: plecînd de la 
rezultatele investigaţiei empirice, respectiv de la explicaţiile 
sau argumentele istoricilor, ea vrea să stabilească în ce 
măsură acestea satisfac ceea ce ea consideră a fi unicul 
criteriu al obiectivitatii — anume, întemeierea lor pe date si 
fapte de observaţie. Fiind în principal logicieni*, analiştii 
sînt preocupaţi de cercetarea argumentelor istorice sub 
aspectul formei sau al structurii lor, şi nu al conţinutului. 
Hempel, Popper, M. White sau E. Nagel analizează logica 
argumentului in general, fiind interesaţi de explicaţia 
istorică în calitatea ei de explicaţie şi nu pentru că ea este 
istorică. Urmînd modelul ştiinţelor naturii, ei procedează la 
reconstrucția conceptuală a discursului istoric, făcînd 
abstracţie de natura fiinfarilor la care se referă acest discurs 


De aici, şi numele de empirism logic suh care este cunoscută 
şcoala analitică în stadiul ei pozitivist (primele decenii ale secolului). 
Am convenit să utilizăm formula epistemologie tradiţională pentru 
referintele noastre ulterioare la această etapă din evoluţia filosofiei 
analitice a istoriei. Ceea ce o defineşte, este ataşamentul fata de idealul 
kantian al unei teorii autonome a cunoaşterii, fata de credinţa in 
posibilitatea legitimării transcendentale (sau liniare ) a ştiinţei. Prin 
formula de mai sus, vrem să o distingem de ceea ce am numit noua 
epistemologie, post-pozitivistă, a istoriei (subiect al celei de-a treia 
secţiuni a lucrării de faţă). 

(interogatia privitoare la natura ontosului socio-uman fiind 
considerată o pseudo-problema, este respinsă). 

în articolul «The Function of General Laws in 
History» (1942), Hempel expune teoria noinologică 
(covering-law model) a explicatiei drept alternativă la 
modelul infelegerii sau empatiei sustinut de Collingwood, 
dar şi ca o replică la teoriile speculative despre istorie. 
Asemenea lui Popper, el urmăreşte să separe istoria de 
filosofie, considerînd că orice încercare de teoretizare sau 
de depăşire a faptelor particulare este generatoare de 
speculație sau pseudo-cunoaştere. Cerinta unei explicaţii 
istorice adecvate ar fi întemeierea ei pe legi generale 
testabile experimental — de unde, şi denumirea de 
nomologic dată modelului Hempel-Popper. Evitarea 
apelului la intuiție şi imaginaţie şi utilizarea metodelor 
experimentale constituie pentru adepţii acestui model 
condiţii obligatorii ale posibilități istoriei ca ştiinţă. 
Empiriştii logici caută să repună istoricul şi filosoful în 
rolurile atribuite acestora de Aristotel: cel dintii trebuie să 
se ocupe de particular, cel din urmă, de universal. De 
altfel, istoricii înşişi îşi asumaseră deja acest rol. Idealurile 
şcolii "metodice" (pozitiviste) a lui Ranke au orientat 
cercetarea trecutului începînd cu jumătatea secolului XIX şi 
pînă în primele decenii ale secolului nostru. Regulile 
metodice stabilite de Ranke nu fac altceva decît să proclame 
faptul istoric drept unic obiect al cunoaşterii trecutului iar 
documentul scris drept unica sursă a acestei cunoaşteri. La 
rîndul lor, filosofii analişti şi-au arogat dreptul de a stabili 
norme ale obiectivitatii cu pretinsă valoare universală, 
cărora ar trebui să li se conformeze orice disciplină 
empirică. Explicația noinologică este decretată drept 

singura modalitate de a da seamă de faptele şi evenimentele 
istorice. 

Modelul nomologic avea să provoace, totuşi, 
serioase controverse în rîndul analiştilor. Apărat de unii 
(E. Nagel, de pildă), el va fi revizuit între alții, de 
M. Mandelbaum şi P. Gardiner, pentru ca, sub influenţa 
lui Collingwood, unii filosofi să formuleze critici drastice 
la adresa lui şi, în general, a interpretării "naturaliste" a 
istoriei. 

Atacul cel mai sever, vizînd deopotrivă modelul 
original şi diversele lui variante, vine din partea lui 
William Dray. Argumentînd imposibilitatea ca o explicaţie 
de tip hempelian să dea seamă de orice eveniment istoric, 
Dray propune ca alternativă modelul rațional, care pleacă 
de la supoziţia că lumea umană este înainte de toate o lume 
a semnificatiilor. Opţiunea sa marchează desprinderea 
şcolii analitice de pozitivism şi deplasarea ei spre 
hermeneutică sau, mai general, spre perspectiva 
"umanistă" de interpretare a ştiinţelor socio-umane. (Dray 
avea să rupă însă doar cu pozitivismul, continuînd să 
rămînă ataşat ideii normativiste de teorie a cunoaşterii). 

Se poate spune că disputa între orientarea 
"umanistă" şi "naturalista" din filosofia analitică a istoriei 
are ca puncte de plecare lucrarea lui Collingwood The Idea 
of History (1946) şi articolul lui Hempel menţionat deja. 
Aproape întreaga literatură de filosofie analitică a istoriei de 
pînă în ultimele decenii se ocupă de logica explicatiei 
istorice. Ea pune în evidenţă controversele dintre cele două 
orientări privitoare la tipul de raționalitate (ştiinţifică ori 
umanistă) în termenii căreia ar trebui definită cunoaşterea 
istorică. în această confruntare, fiecare dintre parti o acuză 
pe cealaltă de faptul de a-şi fi arogat privilegiul interpretării 

adecvate a acestui tip de cunoaştere. May Brodbeck, de 
exemplu, adeptă a teoriei hempeliene, nu contestă atît 
dreptul istoricilor la "reconstrucția imaginativa" a 
trecutului, cît mai ales pretenţia că o asfel de activitate ar 
produce o explicaţie istorică. Căci, în opinia ei, noţiunea de 
"explicaţie istorică" este improprie: nu există altceva decît 
explicaţia ştiinţifică a evenimentelor istorice, iar 
respingerea acesteia este considerată un atac la adresa 
oricărei ştiinţe a omului şi a societăţii.” Nici criticii 
modelului nomologic, pe de altă, parte, nu exclud 
aplicabilitatea acestuia în anumite situaţii. Dray nu contestă 
în principiu explicaţia de tip hempelian, în schimb, refuză 
să accepte că nici o alternativă la aceasta nu este posibilă. 
Studiul istoriei, spune el, este motivat de o "curiozitate 
umană": aceea de a "descoperi şi reconstrui imaginativ 
viata oamenilor din alte timpuri şi locuri”. Asa cum este 
utilizat în mod curent de istoric, termenul explicație ar 
avea, deci, o semnificaţie specială, care nu implică referinţa 
la legi covering. Ceea ce Dray reproşează teoreticienilor 
hempelieni, este ignorarea acestei semnificaţii, de natură să 
ridice o "barieră conceptuală în calea istoriografiei de 
orientare umanista®. Dincolo de obiecțiile reciproce, 
Hempel şi Dray "se întîlnesc” pe terenul epistemologiei 
normativiste. Amindoi sînt preocupaţi să arate cum trebuie 
să fie şi nu cum este cunoaşterea istorică, pretinzînd. 


e May Brodbeck. "Explanation. Prediction, and Imperfect 
Knowledge". apud Louis Mink, "The Aulonomy of Historical 
Understanding", in William Dray (ed.), Pliilosopliical Aruilysis wkl 


History, Harper and Row, Publishers. New York, 1966. p. 163. 


€ William Dray. "The Historical Explanation of Aclions 


Reconsidered", in Patrick Gardiner (ed.). The Pliilosophy of History. 
Oxford University Press, 1974. pp. 88-89. 

fiecare, că oferă istoricului idealul de explicaţie spre care ar 
trebui să tindă. 

Epistemologia lor (şi, în general, epistemologia 
tradiţională a istoriei) se doreşte a fi o meta-iştorie. Sensul 
termenului meta este însă cu totul diferit de acela pe care îl 
vizau filosofii clasici ai istoriei: aici, el desemnează 
transcendentalul, respectiv condiţiile care fac posibilă 
cunoaşterea istorică; în teoriile ontologice clasice, el 
semnifică transcendentul, adică principiile care definesc 
esenţa realității socio-umane. Filosofia speculativă vizează 
probleme interne istoriei, pretinzînd totodată să treacă 
"dincolo" de enunturile factuale ale specialistului, spre 
formularea legilor universale ale evoluţiei umanităţii. în 
ciuda acestei diferenţe, ambele concepţii sînt tributare ideii 
aristotelice a filosofiei prime, reduse însă la epistemologie 
şi, respectiv, la ontologie. Aderarea la teza privilegiului 
cognitiv al filosofiei este răspunzătoare de dificultăţile pe 
care le implică atît o epistemologie a istoriei lipsită de 
fundamente ontologice, cît şi o ontologie a istoriei lipsită 
de constrîngeri epistemice. 

Incepînd cu anii '60, ideea epistemologiei 
normativiste găseste o tot mai slabă susținere din partea 
analiştilor. Puţini se mai lasă convinşi că filosofia poate 
prescrie istoriei şi oricărei discipline empirice norme 
universale ale stiintificitatii. Eşecul reconstructiilor logice 
ale istoriei avea să demonstreze că problema cunoaşterii 
istorice nu poate fi solutionata doar prin mijloace analitice, 
clarificarea ei presupunînd o concepţie despre subiect 
înțeles ca ființă-uixiana-ui-liime şi nu ca principiu 
epistemologic. Autori de formaţie analitică precum Joseph 
Kockelmans, Tom Rockmore sau Joseph Margolis 
subliniaza necesitatea fundamentarii epistemologiei istoriei 

pe o teorie a existenței umane. Ideea "simbiozei" între 
chestiunile de ordinul întîi si cele de ordinul doi atrage 
atenția asupra faptului că legitimarea unei discipline 
empirice cum este şi istoria nu poate face abstracţie de 
natura particulară a domeniului asupra căruia ea 
tematizează. Realitatea socio-umană începe să redevină 
treptat obiect al investigaţiei filosofice, iar ontologia 
istoriei, o teorie a lumii umane. Prejudecata scientistă a 
neutralității metafizice a discursului istoric este părăsită, cei 
mai mulţi analişti fiind de acord că acest discurs este 
"informat" si condiţionat de o bogată înţelegere pre- 
ştiinţifică a  lumii-vieții. Dezbaterile recente relevă 
preocuparea lor de a răspunde la întrebarea dacă şi în ce 
mod fdosofii îşi aduc o contribuţie la cunoaşterea realităţii 
istorice. Abandonind credinţa că această realitate este 
accesibilă exclusiv specialistului, deci, prin mijloace strict 
ştiinţifice, analiştii (sau unii dintre ei) susţin că există şi un 
mod "filosofic", pre-teoretic şi nu doar unul teoretic de 
abordare a lumii umane. Asistăm astfel la o reevaluare a 
experienţei comune şi a limbajului ei drept cadru sau pre- 
condiţie tacită a cunoaşterii trecutului şi a  legitimării 
rezultatelor acestei cunosteri. Epistemologia actuală 
încearcă să dea seamă deopotrivă de aspectele ştiinţifice 
(pozitive) şi umaniste (metafizice sau interpretative) iile 
istoriei. 

Dacă unii analişti s-au angajat efortului constructiv 
de a regîndi, din această dublă perspectivă, întreaga 
problematică a întemeierii cunoaşterii, alții, plasați pe 
pozițiile noului istoricism, au abandonat complet 
chestiunile legitimării. Cea mai radicală opțiune este 
exprimată de filosofii americani Feyerabend şi Rorty. Ei 
proclamă sfîrşitul epistemologiei tot aşa cum, în anii '30, 

empiriştii logici decretau declinul metafizicii. Cei din urmă 
vorbeau de lipsa de sens a problemelor metafizice, pentru 
ca aceşti filosofi să considere lipsite de sens problemele 
legitimării cunoaşterii. Poziţia lor, extrem de controversată 
în rîndul analiştilor, se sprijină pe argumentul că, odată ce 
acceptăm angajarea ontologică a ştiinţei, devine imposibil 
să stabilim măcar criterii minimale ale adevărului şi 
realităţii. în consecinţă, asemenea noţiuni ar urma să fie 
pur şi simplu abandonate. Această concluzie ar fi cu atît 
mai valabilă în privinţa ştiinţelor socio-umane. Pentru 
istoricişti, ideea confruntării asertiunilor istorice cu faptele 
îşi pierde autoritatea, fiind considerată o prejudecată a aşa- 
zisei "teorii spectator” a cunoaşterii.  Supralicitarea 
dimensiunii interpretative a evenimentelor umane a antrenat 
concluzii relativiste extreme, de genul aceleia că în istorie 
există tot atîtea adevăruri citi istorici există. 

Pe măsură ce filosofii analişti (sau unii dintre ei) 
s-au despărţit de credinţa în existența unui model unic al 
cunoaşterii istorice, fie el nomologic sau raţional, istoricii 
(sau unii dintre ei) au încercat, la rîndul lor, să distrugă 
mitul unicitatii sub semnul căruia fusese înţeleasă disciplina 
lor. Chiar înainte ca analiştii să se fi lăsat convinşi de faptul 
că, pentru a fi ştiinţă, istoria nu trebuie să fie necesarmente 
nomotetică, istoricii făcuseră deja primul pas spre 
desprinderea de tradiția pozitivistă. Rupind cu această 
tradiție — preocupată să descopere şi să explice faptele 
unice şi irepetabile — şcoala franceză contemporană de 
istoriografie (constituită în anii '30 în jurul revistei Les 
Annales ) s-a arătat receptiva la ideea că istoria nu poate fi 
doar ideografică, dacă vrea să fie o disciplină. Paul Veyne, 
inițial ostil conceptualizării în istorie, avea să devină 
ulterior un vehement critic al ideii faptelor pure. 

Recunoscînd importanţa ipotezelor generale în înţelegerea 
trecutului gi, de aici, pluralismul interpretărilor, el 
consideră Istoria (cu majusculă) "o idee limită... o limită 


n 


inaccesibilă sau mai degrabă o idee transcendentala." 

Putem vorbi oare în prezent de o refacere a unităţii 
filosofie-istorie? Greu de răspuns. Ceea ce se poate 
constata este că, începînd cu decenii mai recente, analiştii 
discută explicaţia istorică nu numai pentru motivul că ea 
este explicaţie, dar şi pentru motivul că este istorică. După 
cum, istoricii se arată tot mai interesaţi nu doar de 
diferenţele specifice ale argumentelor lor, ci şi de logica 
argumentării în general. Vor fi dispărînd oare în acest fel 
acuzaţiile reciproce pe care filosoful şi istoricul şi le aduc 
pentru faptul de a fi ignorat fiecare punctul de vedere al 
celuilalt ? Oricum, apropierea celor două discipline ar fi de 
natură să contribuie la depăşirea înţelegerii istoriei drept 
cronică (subiectivă) a evenimentelor, cît şi a filosofiei drept 
cercetare a principiilor absolute ale realităţii istorice şi ale 
cunoaşterii ei. 


7 Paul Veyne, Continent on e'crit ihistoire, fiditions du Seuil, 
Paris, 1971, p. 29. 

SECŢIUNEA ÎNTÎI 


MODELE ANALITICE STANDARD 
ALE EXPLICATIEI ISTORICE 


II 


MODELUL NOMOLOGIC 


Consideraţii generale. Expus de Hempel în 
articolul «The Function of General Laws in History» 
(publicat in 1942 înJournal of Philosophy), modelul 
nomologic reprezintă "cea mai completă şi mai lucidă 
formulare a teoriei pozitiviste a explicaţiei"! referitoare la 
domeniul istoriei. Prin avansarea lui, Hempel rupe complet 
cu filosofia tradițională a istoriei, asociată cu speculatia 
despre dezvoltarea societăţii, legile civilizației şi ale 
decăderii ei. Teoria sa epistemologică nu mai are nimic de a 
face nici cu critica neo-kantiană a raţiunii istorice. Spre 
deosebire de Dilthey, care presupune metafizica (respectiv, 
ontologia umanului) drept fundament al reconstrucției 
conceptuale a istoriei, Hempel o elimină şi se interesează 


nu de condiţiile reale ale cunoaşterii socio-umane. 
Asemenea lui Popper, el îşi însuşeşte viziunea 
normativă, anistorică a lui Kant despre subiectul 
cunoaşterii, înţeles ca rațiune pură, lipsită de orice 
constrîngeri sociale şi culturale. De aici, şi convingerea lui, 
ca, de altfel, a tuturor empiriştilor logici, că ştiinţa trebuie 
să fie o căutare dezinteresată a adevărului, dincolo de 


! Georg Henrik von Wright, Explanation and Understaruling, 


Cornel University Press, 1971, p.l() (Explicatie şi înțelegere. Editura 
Humanitas, Bucureşti, 1995, trad.din engl. de Mihail Nicolae Vasile). 

partialitatea unui punct de vedere sau altul. Prin separarea 
completă a faptelor de valori, ea ar reuşi să îşi menţină un 
statut neutru sub aspect ontologic, condiţie necesară 
accesului său la obiectivitate. Pentru Hempel, cerința 
neutralității ontologice devine o constringere raţională 
impusă oricărui discurs, inclusiv aceluia istoric. Prin 
urmare, dacă aspiră la obiectivitate, istoria ar trebui să se 
elibereze de valori, să-şi formuleze explicaţiile în termenii 
unor  enunţuri  factuale, particulare sau generale, 
susceptibile de verificare empirică. Orice intruziune a 
subiectivitatii ar fi de natură să distorsioneze faptele şi să 
obstructioneze accesul spre cunoaşterea autentică. 

De aceea, atitudinea hempeliană faţă de explicaţiile 
"rationale" ("finaliste") sau încercările de evaluare a 
faptelor în termenii scopurilor şi intentiilor, este fie 
respingerea lor pe motivul că nu sînt ştiinţifice, fie 
"purificarea" acestora de elementele subiective pentru a 
demonstra posibilitatea transformării lor în explicaţii 
cauzale. Ignorarea diferenţelor ontologice dintre cele două 
moduri de a fi, natural şi uman, are ca rezultat monismul 
metodologic, care afirmă unitatea metodei indiferent de 
diversitatea obiectelor investigaţiei. Aşa se face că 
fenomenele umane sînt interpretate de Hempel în chip 
reductionist în termenii cauzalitatii fizice. 

Modelul său de explicaţie a acestor fenomene se 
inspiră din conceptul humean de explicaţie cauzală. Relaţia 
de cauzalitate fiind o instanţă a unei legi generale, explicația 
ar avea întotdeauna o structură nomologic-deductiva, 
constind în subsumarea acelui eveniment unei legi 


- Roger Trigg, înțelegerea ştiinţei sociale , Editura Ştiinţifică. 
Bucuresti, 1996. trad. din engl. de Angela Botez, Argentina Firuta, 
E. Gheorghe şi G. Nagîţ, p. 132. 

covering.. Nici o disciplină nu ar putea aspira la statutul de 
ştiinţă decît în condiţiile în care explicaţiile oferite de ea au 
o structură noinologică sau sînt guvernate de cerințe ale 
modelului nomologic. 

Analizînd argumentele istoricilor din perspectiva 
acestui ideal de explicaţie, Hempel conchide că istoria, aşa 
cum este, adică năucită de contradicţiile şi ambiguitatile 
limbajului comun, apare mai degrabă drept o proto-stiinta. 
Consideratiile lui in această privinţă ar putea fi rezumate 
astfel: 1. între istorie şi ştiinţele fizice diferenţele sînt 
graduale şi nu de natură — ele tin de rafinamentul, eleganța 
şi stilul de argumentare şi nu de structura argumentelor 
utilizate; 2. aceste diferenţe pot fi «conciliate» pe baza 
faptului că explicația istorică are aceeaşi structură logică şi 
conceptuală ca şi explicaţia ştiinţifică; 3. «concilierea» 
presupune efortul istoricului de a-şi rafina şi perfecționa 
metodologia; 4. pe scurt, imitarea procedeelor fizicianului 
ar face ca istoria să depăşească stadiul ei actual de proto- 
ştiinţă. 

în expunerea concepției lui Hempel despre 
explicaţia istorică ne-am bazat atît pe studiul său «The 
Function of General Laws in History», cît şi pe unele 
articole publicate ulterior de autor, în care acesta revine, în 
scopul unor precizări sau nuantari, asupra modelului 
nomologic standard enunțat în 1942. înainte de a prezenta 
acest model, este important să notăm ratiunile ce au stat la 
baza formulării lui. în primul rînd, Hempel a urmărit să 
demonstreze, asemenea lui Popper, lipsa de sens a teoriilor 
clasice speculative despre istorie, pe baza faptului că ele nu 
pot fi nici confmnate şi nici infirmate. Argumentul 
contestării lor ca forme legitime de cunoaştere a realităţii 
istorice este că aceste teorii au substituit întemeierea 

factuală cu apelul la principii metafizice. în acest sens, 
modelul nomologic apare ca o încercare de corijare a unei 
asemenea erori; el procedează la eliminarea principiilor 
metafizice şi situarea legilor ştiinţifice — susceptibile de 
verificare empirică — la baza explicatiilor istorice. Spre 
deosebire de Hempel, care nu se ocupă în mod special de 
critica teoriilor speculative, Popper face din analiza critică a 
acestora o preocupare esenţială. Argumentele aduse de el 
pentru respingerea doctrinelor "istoriciste" vor fi dezbătute 
în ultima secţiune a acestei lucrări. 

Aceleaşi intenţii anti-metafizice motivează, în al 
doilea rînd, negarea posibilității unor forme specific 
istorice de explicaţie în calitate de modalități autentice de 
cunoaştere. Sentimentul ca explicația intenţională 
Grationala) introduce un element subiectiv, care ne 
îndepărtează de terenul solid al ştiinţei, îl determină pe 
Hempel să conteste că în istorie ar putea exista şi o altă 
explicație decît aceea noinologică. Din acest punct de 
vedere, demersul său urmăreşte să demonstreze că, în 
ciuda incompletitudinii şi vaguitatii lor, explicaţiile istorice 
au cel putin o semnificaţie noinologică: toate sînt 
întemeiate pe legi generale, chiar dacă, de regulă, aceste 
legi nu sînt decît asumate în mod implicit şi nu explicit 
formulate. Intervenţia lui Hempel în controversele din 
filosofia analitică a istoriei şi îndeosebi polemicile lui cu 
Dray trebuie văzute ca o contribuţie substanțială la 
clarificarea acelor aspecte ale cunoaşterii istorice care îi 
justifică apartenenţa ei la ştiinţă. Dar prin aceasta, soluţia la 
problema cunoaşterii istorice nu este decît parţială. 
Următoarea întrebare rămîne tară răspuns: dacă istoria are 
aceeaşi structură logic-conceptuală ca şi ştiinţele naturii, 
cum se face că cele două domenii apar, totuşi, diferite? 


Perspectiva epistemologică de abordare a istoriei este 
relevantă pentru înţelegerea dimensiunii ei ştiinţifice, dar 
irelevantă pentru surprinderea specificului său de disciplină 
umanistă. 

Vom prezenta mai întîi teoria nomologică a 
explicatiei, urmînd apoi să vedem în ce constă reconstrucţia 
hempelienă a argumentelor istorice în termenii acestei 
teorii. 


Structura explicatiei nomologice. Termenii 
unei explicații — obiectul sau evenimentul de explicat şi 
ceea ce explică apariţia acestuia — sînt denumiți de Hempel 
explanandum şi, respectiv, explanans. în funcţie de forma 
legilor utilizate în diverse domenii ale cercetării ştiinţifice, 
Hempel distinge două tipuri de explicaţie nomologică: 
deductivă şi probabilist-statistică. 

1. Versiunea  deductivă a modelului  nomologic. 
Structura argumentului explicativ de tip deductiv este 
următoarea: Explanans- ul include două tipuri de enunturi 
a) un set de enunturi particulare Ci, C2.....Cn care descriu 
condiţiile apariţiei evenimentului E ce urmează a fi explicat; 
b) o lege generală sau un set de legi generale L\, 
Lig sa: Ln.  Explanandum-ul (enunţul ce descrie 
evenimentul de explicat, £) urmează logic din conectarea 
primelor.două tipuri de enunturi. 

Pentru ilustrare, Hempel ia ca exemplu un 
eveniment oarecare, cum ar fi spargerea radiatorului unui 
automobil. Explicația acestui eveniment presupune 
descrierea prin enunturi singulare a unor fapte particulare 
care l-au precedat şi anume: automobilul a fost parcat în 
stradă, radiatorul lui era plin cu apă şi nu conţinea antigel, 
temperatura din timpul nopţii scăzuse sub O grade. în plus. 

este necesar apelul la legi empirice, cum ar fi aceea că apa 
îngheaţă la o temperatură mai mică de 0 grade şi că, prin 
înghețare, apa îşi măreşte volumul. Cunoaşterea acestor 
legi, precum şi a condiţiilor iniţiale ar conduce în mod logic 
la concluzia spargerii radiatorului.” Evenimentul în discuţie 
apare ca un efect ce era de aşteptat (sau de prevăzut) să se 
producă; producerea lui nu face decît să confirme că ori de 
cîte ori există asemenea condiţii va apărea un efect de acest 
tip. Orice explicaţie de acest fel poate fi reprezentată 
simbolic astfel: 


D) C,,Cz.... Ca 


Legile invocate într-un argument explicativ 
deductiv sînt de formă strict universală: ele asertează că în 
toate cazurile în care apar împrejurări de un anumit tip, va 
apărea cu certitudine un anumit tip de eveniment. 
Simbolurile "£", "Ci", "C2" etc. din schema D) 
desemnează, prin urmare, clase de evenimente şi nu 
evenimente particulare. Cît priveşte natura lor, legile 
universale, numite şi principii teoretice, se definesc prin 
capacitatea de a produce consecințe empirice sau de a li 
confruntate cu experiența. Termenul "strict universal" 
aplicat legilor invocate în explicația deductivă vizează, la 
Hempel, un aspect logic şi nu epistemologic, respectiv, 
forma enunturilor legice şi nu gradul lor de confirmare. 
Deşi strict universale din punct de vedere al formei lor, 


3 Cari G. Hempel, "The Function of General Laws in History", 
Aspects of Scientific Explanation and Otlier E.ssays in the Pliilosopliy 
of Science, The Free Press, New York, 1965, op. cit., p. 232. 

aceste legi au statutul epistemologic al unor enunturi 
probabile, incomplet confirmate şi admitind întotdeauna 
"contrafactuali". Pentru a sublinia natura conditionala a 
acestor enunturi nomologice, Hempel preferă să le 
denumeasca ipoteze universale, marcind astfel deosebirea 
fundamentala dintre sensul stiintific al notiunii de lege si 
sensul ei speculativ, acela de principiu prim sau adevăr 
necondiționat.  Interpretate astfel, legile generale 
îndeplinesc funcţia de fundament al explicatiei. Hempel 
vede indispensabilă utilizarea lor atunci cînd se cercetează 
cauzele apariţiei unui fenomen, o explicaţie cauzală fiind 
întotdeauna nomologică. A afirma că o mulţime de 
circumstanțe descrise in Ci, (Ca2,....Cn au cauzat 
evenimentul £ echivalează, pentru Hempel, cu a enunta ca 
ori de cite ori apar circumstante de felul celor mentionate, 
va apărea întotdeauna un eveniment de tipul E. Aşadar, 
explicaţia cauzală afirmă în mod implicit că există legi de 
genul Z\, Ln, în virtutea cărora împrejurările particulare 
menţionate în Ci, Ci...Cn constituie o condiţie suficientă a 
apariției lui E. Relaţia cauzală dintre factorii particulari 
enuntati în explanans şi evenimentul explanandum nu ar fi 
decit o exemplificare a unei corelatii constante, exprimata 
sub formă de lege, între factori de acest tip şi efecte de tipul 
E. Legile sînt cele care ar conferi explanandum-ului 
necesitate deductivă, arătînd că apariţia lui era presupusă cu 
certitudine. De aici, şi pretinsul caracter complet, sub 
raport logic, al explicatiei nomologic-deductive. Din punct 
de vedere epistemologic, ea rămîne însă incompletă în 
virtutea statutului ipotetic al legilor care o fundamentează. 

I. Versiunea probabilistel a modelului  nomologic. 
I-xplicaţia  probabilistă are structura unui argument 
inductiv. într-un astfel de argument, legile utilizate (sau 

unele dintre ele) sînt de formă probabilist-statistică. Ele 
asertează că, în cazul în care sînt realizate condiţii de tip F, 
va avea loc cu probabilitate un eveniment de tip G. Chiar 
dacă admite că asemenea legi oferă, în comparaţie cu cele 
strict universale, o garantie mai slabă a validității 
explicatiei, Hempel subliniază rolul lor indispensabil în 
diverse ramuri ale ştiinţei empirice, cum ar fi genetica, 
teoria cuantică etc., dar mai ales în cercetarea istorică. 
Funcţia acestora rezidă în faptul că ele conferă explicatiei 
un suport inductiv sau o credibilitate rațională. Pe baza lor, 
evenimentul explanandum G ar putea fi dedus cu o înaltă 
probabilitate în cazul în care s-ar realiza condiţii de tipul /*". 
Faptul că legile statistice permit previziunea explanandum 
-ului doar cu o anumită probabilitate şi nu cu certitudine, 
este relevant pentru puterea lor explicativă redusă în raport 
cu aceea a legilor universale. Motiv pentru care Hempel 
apreciaza ca, fata de explicaţia nomologic-deductiva, care 
este completă din punct de vedere logic, explicaţia 
nomologic-inductivă este una incompletă. Sub aspect 
epistemologic, ambele genuri de explicaţie sînt considerate 
incomplete, iar aceasta datorită caracterului falsificabil al 
legilor, indiferent dacă sînt universale ori probabiliste. 
Analiza modelului covering-law in cele două 
versiuni ale sale oferă prilejul cîtorva observaţii mai 
generale. Mai întîi, rezultă clar sensul pozitivist al noţiunii 
hempeliene de lege, înţeleasă a enunta conexiuni constante 
sau  regularităţi observabile; testabilitatea este pentru 
Hempel o trăsătură definitorie a legii ştiinţifice. Apoi, 
interpretate astfel, legile generale au funcţia de a garanta 
validitatea explicaţiei: conectind evenimentul explanandum 
cu condiţiile particulare invocate în explanans, legile 
conferă celor din urmă statutul de factori explicativi. 

Indiferent de forma legilor pe care se sprijină, explicaţia 
unui eveniment constă în a arăta că, date fiind anumite 
împrejurări particulare şi legi generale, apariţia 
evenimentului era de aşteptat sau de presupus (evident, 
într-un sens logic) fie cu certitudine deductivă, fie cu 
probabilitate inductivă.* Aceasta demonstrează că Hempel 
atribuie funcţie explicativă nu doar legilor universale, dar şi 
celor statistice. Teza inductivă a modelului nomologic nu 
cere ca explanandum- ul să fie dedus, ci doar ca el să poată 
fi dedus din explanans. Asocierea cauzalitatii cu legea — 
iar aceasta este cea de-a treia observaţie — este definitorie 
conceptului hempclian (pozitivist) de explicaţie. Aşa cum 
am văzut, explicaţia cauzală este necesarmente nomologică. 
Hempel ne previne însă asupra faptului că o asemenea 
asociere ar putea genera confuzii. De pildă, să punem 
semnul egalităţii între explicaţia nomologică şi cea cauzală. 
Căci, pot exista explicaţii în termenii unor legi generale tară 
a fi prin aceasta cauzale. De exemplu, explicaţia unei 
regularitati empirice în termenii unui principiu mai general 
nu este una cauzală, ea constînd pur şi simplu în deducerea 
acelei legi empirice dintr-o teorie mai cuprinzătoare. Pentru 
Hempel, o explicaţie cauzală trebuie să vizeze întotdeauna 
evenimente particulare. "Nu putem vorbi de cauze, 
subliniază el, decît cu referire la fapte sau evenimente 
particulare şi nu cu referire la fapte universale aşa cum ele 


sînt exprimate de legile universale"’. 


Cari G. Hempel, "Reasons and Covering Laws in Historical 
Explanation", in Patrick Gardiner (ed.), Philosophy of History, Oxford 
University Press, 1974, pp.91-94. 


5 Cari G. Hempel, "Explanation in Science and in History", in 
William Dray (ed.), Philosophical Analysis arul History , Harper and 
Row. Publishers, New York and London. 1966, p.99. 

Observatia trebuie pusă în legătură cu atitudinea 
critică a autorului faţă de concepţia metafizică asupra 
cauzalitatii. El refuză să accepte existenţa unor factori 
universali cu rol de cauze. De aceea, încercarea de a explica 
regularitatile empirice prin apel la pretinse principii prime, 
metafizice, este considerată nelegitimă. Cunoaşterea 
autentică ar trebui să se menţină în limitele observabilului, 
tară să-şi propună căutarea unor cauze ultime. Pe lîngă 
referinţa la fapte particulare, explicația cauzală presupune, 
în opinia lui Hempel, anterioritatea explanans- ului fata de 
explanandum : factorii explicativi sau cel putin unii dintre 
ei trebuie să preceadă temporal evenimentul de explicat. 

în sfirşit, o a patra concluzie are în vedere 
identitatea de structură dintre explicație şi predictie. în 
ambele cazuri, forma argumentului este aceeaşi: 
evenimentul de explicat (sau de prevăzut) este dedus din 
premise ce contin enunturi sau legi generale, precum si 
enunturi particulare referitoare la condiţiile iniţiale. Daca 
există o diferenţă între explicaţie şi predictie, aceasta ar fi 
de natură pragmatică. Prima ar avea în vedere trecutul, cea 
de-a doua, viitorul.” Ceea ce nu înseamnă că orice 
explicaţie oferă o bază suficientă pentru predictie, aceasta 
depinzînd de caracterul complet sau incomplet (în sensul 
logic al termenului) al explicatiei. în consecinţă, o 
explicaţie completă — adică nomologic deductivă — ar 
permite şi o predictie în termenii certitudinii deductive, în 
vreme ce una incompletă — inductivă — nu ar face 
posibilă decît o predictie mai mult sau mai puţin 
probabilă. 


é Cari Hempel. "The Function of General Laws in History". in op. 
cit., p. 231. 

Explicaţia în istorie. Acceptind că exemplul 
prezentat de Hempel (spargerea radiatorului unui 
automobil) este un exemplu bun pentru explicatie in 
ştiinţele naturii, istoricul se întreabă, pe bună dreptate, in 
ce măsură acesta este ilustrativ pentru genul de argumente 
la care el apelează în mod efectiv în activitatea sa de 
cercetare. "în această privinţă, răspunde Hempel, nu există 
nici o diferenţă între istorie şi ştiinţele naturii: ambele pot 
oferi o explicaţie a subiectului lor în termenii unor concepte 
generale..."". Să luăm următorul exemplu, comentat 
pentru prima oară de Patrick Gardiner şi deseori citat în 
literatura de filosofie analitică a istoriei: "De ce Ludovic al 
XIV-lea a murit nepopular?" Explicaţia acestui fapt ar 
presupune, potrivit lui Hempel, un raţionament inductiv 
alcătuit din: 

a) enunturi singulare despre fapte sau condiţii 
particulare anterioare evenimentului în discuţie, referitoare 
la politica dusă de Ludovic în detrimentul populaţiei Franţei 
(de pildă, creşterea fiscalitatii, luxul de la curte etc); 

b) un enunţ general (sau o "lege") de forma: 
conducătorii sînt nepopulari în majoritatea cazurilor în care 
politica lor se dovedeşte a fi contrară ţărilor pe care le 
guvernează. Faptul de explicat — nepopularitatea regelui 
francez — ar putea fi dedus (cu probabilitate statistică) din 
conectarea celor două tipuri de enunturi. Conexiunea 
particulară dintre politica dusă de Ludovic al XIV-lea şi 
nepopularitatea lui este justificată de Hempel pe baza legii 
care enunţă existența unei corelaţii probabile între două 
categorii de factori: nepopularitatea conducătorilor şi 


7 Cari G. Hempel, "The Function of General Laws in History”. 
op. cit., p. 233. 

politica dusă de ei în detrimentul ţărilor lor. Dar, cum nici 
un enunţ general nu este acceptat de Hempel decît în urma 
confirmării lui factuale, unnează că şi legea de mai sus 
trebuie să fie verificată empiric în cazul particular al regelui 
francez. Or, aceasta presupune descrierea faptelor concrete 
privitoare la politica lui Ludovic al XIV-lea, pentru a vedea 
dacă ele sînt sau nu de tipul celor în măsură să cauzeze 
nepopularitatea conducătorilor. Daca răspunsul este 
afirmativ, înseamnă că nepopularitatea regelui francez 
poate fi considerată o confirmare a legii respective, iar în 
această situatie am vorbi de o explicaţie validă a faptului în 
discuţie. Remarcăm aşadar, că cerința confruntării factuale 
a  enunţurilor generale este, pentru Hempel, in- 
dispensabilă. Ea trebuie pusă în legătură cu semnificaţia 
atribuită de el noţiunii de lege, respectiv, aceea de 
regularitate sau uniformitate empirică. 

Analiza diverselor argumente explicative utilizate de 
istorici îl conduce pe Hempel la concluzia că acestea au, 
fără nici o excepţie, o semnificație nomologică, iar unele 
chiar o structură nomologică. Prin aceasta, el vrea să 
demonstreze că explicaţia istorică se bazează pe generalizări 
relevante avînd statutul unor legi statistice şi că, din acest 
punct de vedere, ea nu diferă fundamental de explicaţia din 
ştiinţele naturii. Apărarea unităţii metodologice a ştiinţei se 
realizează la Hempel cu riscul unei suprasimplilicări. 
Explicaţia rațională (intenţională) nu ar avea nimic specific 
şi original, ea putînd fi complet reconstruită în tenneni 
nomologici. Se încearcă astfel impunerea modelului 
nomologic drept singurul rațional, indiferent că e vorba de 
evenimente naturale sau umane. Pentru Hempel, a explica 
semnifică în mod invariabil a explica în mod ştiinţific, 
adică pe baza legilor empirice. Natura cunoaşterii, scrie el, 

"este fundamental aceeaşi în toate sferele cercetării 
ştiinţifice", arătînd în continuare că modelul nomologic este 
adecvat şi acelor "explicaţii care se ocupă de influenţa 
deliberării rationale, a motivelor conştiente şi 
subconştiente, a ideilor şi idealurilor asupra apariției 
evenimentelor istorice". Asemenea observaţii ar sugera că 
Hempel imbratiseaza un punct de vedere mecanicist asupra 
omului şi a istoriei. Dorind să preintimpine această 
interpretare, el atrage atenţia că argumentele sale în 
favoarea unităţii ştiinţei "nu implică în nici un fel o 
concepţie mecanicistă despre om, societate şi procesul 
istoric; şi nici nu neagă importanţa ideilor şi a idealurilor în 
decizia şi acţiunea umană"?. Suficient de elocventă este si 
insistența sa asupra modului în care trebuie înţeleasă ideea 
caracterului nomologic al explicaţiei istorice. Concluziile 
desprinse în această privinţă, repetă el, nu fac decît să 
sugereze că natura cunoaşterii nu diferă fundamental de la 
un domeniu la altul. 


Hempel nu contestă că există deosebiri între istorie 
şi ştiinţă, dar ele ar ţine de nivelul de evoluţie al celor două 
discipline şi nu de natura obiectului lor de investigaţie. 
Teza lui de bază, cea mai controversată de altfel, susţine că 
orice eveniment istoric este susceptibil de explicaţie 
ştiinţifică. Faptul, recunoscut de Hempel, că nu toate 
evenimentele istorice sînt în mod efectiv explicate astfel, 
este pus pe seama stadiului cvasi-stiintific în care s-ar afla 
încă istoria. Perfectionindu-si metodele sau, mai precis, 
urmînd exemplul fizicii, ea ar putea deveni însă o ştiinţă 


* Cari G. Hempel, "Explanation in Science and in History", op. 
cit., pp. 123-124. 
? Ibidem. p. 123. 

veritabilă. Oricum, diferenţele ce o despart de ştiinţa naturii 
nu ar fi în măsură să separe radical aceste domenii ale 
cunoaşterii. 

Unitatea ştiinţei echivalează, deci, la Hempel, cu 
monismul metodologic. Chiar dacă nu contestă că istoricii 
apelează deseori la intenţiile şi scopurile umane atunci cînd 
vor să explice cauzele unui eveniment sau altul, el respinge 
categoric pretenţia că o astfel de explicaţie ar avea o valoare 
obiectivă. Fortind istoria să se conformeze standardelor 
rationalitatii ştiinţifice (respectiv, modelului nomologic), 
autorul lasă a se înţelege că dacă faptele istorice nu sînt 
explicate potrivit acestor standarde, atunci cu atît mai rău 
pentru fapte. Aşa se face că argumentele menite să sprijine 
ideea structurii, sau cel putin a semnificației nomologice a 
explicatiei istorice demonstrează, în ultima instanță, că în 
raport cu asemenea standarde, istoria nu este 
(deocamdată!) decît o cvasi- ştiinţă. 


Schite de explicație. Reconstrucția hempeliană 
a argumentelor istorice porneşte de la presupunerea că 
asemenea argumente urmăresc să arate că evenimentul 
explanandum a rezultat din anumite împrejurări anterioare 
sau simultane. Cum în versiunea lui originală, deductivă, 
modelul nomologic nu putea da seamă de explicațiile 
utilizate de istorici, Hempel s-a văzut nevoit să revină 
asupra lui, renuntind ulterior la teza deductivă în favoarea 
celei inductiv-probabiliste. El va admite astfel că legile 
asumate într-o explicație ştiinţifică pot fi legi strict 
universale sau doar probabilist-statistice şi că, în funcție de 
aceasta, explicația este completă sau, dimpotrivă, 
incompletă. în ambele situații, însă, am avea de a face cu o 
explicație adecvată. Conformitatea cu modelul nomologic. 

fie deductiv, fie inductiv (probabilist), constituie, prin 
urmare, condiția oricărei explicaţii adecvate sau valide. 
Repetăm, însă, Hempel are în vedere o completitudine 
logică, formală şi nu juna epistemologică. 

Revenind, deci, asupra formulării iniţiale a 
conceptului său de explicaţie, Hempel vrea să demonstreze 
că statutul logic precar (probabilist) al legilor invocate in 
explicaţiile istoricilor este un argument în favoarea istoriei 
ca disciplină cvasi-stiintifica şi nicidecum ca disciplină 
autonomă. Faptul că asemenea legi nu ar fi decît simple 
generalizări ale simțului comun privitoare la 
comportamentul uman, nu ar anula funcția lor de 
fundament al explicatiei istorice. Căci, enunturi generale 
probabiliste de genul celor utilizate în istorie am întîlni, 
deşi mult mai rar, chiar şi în discipline teoretice 
respectabile cum este fizica. Hempel încearcă să respingă 
astfel acuzațiile criticilor săi, între care mai ales acelea ale 
lui Dray, vizînd inconsecventa concepției sale datorată 
acceptării legilor statistice drept temei al explicației. 
Reamintim că teza de bază a modelului nomologic în 
varianta lui deductivă susține necesitatea deducerii 
explanandum-u\u\ din explanans.  Renunţarea la teza 
deductivă şi admiterea criteriului inductiv nu i se pare lui 
Dray o concesie oarecare. Dimpotrivă, ar fi vorba de o 
concesie "majoră", conducînd la o modificare drastică a 
modelului inițial. într-adevăr, aşa cum am arătat, Hempel 
atribuie funcție explicativă chiar şi unor legi mai slabe sub 
raport logic (deductiv), legi care fac doar probabilă şi nu 
necesară apariția evenimentului explanandum. Aceasta 
echivalează, în ultimă instanță, cu o recunoaştere implicită 
a faptului că un eveniment istoric poate fi explicat fără să-1 
subsumăm unei legi universale — deci, fără să arătăm că 

apariţia lui a fost necesară. Or, o concesie de acest fel pune 
în dificultate modelul nomologic-deductiv. Căci, dacă o 
explicaţie trebuie să ne arate că evenimentul explanandum 
"nu era o chestiune de întîmplare, ci era de aşteptat în 
virtutea anumitor condiţii anterioare sau simultane"!”, 
atunci apelul la legi universale este inevitabil, funcţia 
explicativă a legilor statistice dovedindu-se problematică; 
după cum se ştie, acestea din urmă sînt compatibile atît cu 
apariţia cit şi cu non-aparitia evenimentului în discuţie. Cu 
alte cuvinte, ele nu reuşesc să excludă non-aparitia 
evenimentului respectiv, arătînd de ce acesta şi nu altceva a 
avut loc. De aceea, concesia în favoarea enunturilor 
generale probabiliste ar putea fi inacceptabilă pentru aceia 
care, aşa cum spune Dray, au fost fascinati initial de 
modelul covering-law datorită "elegantei" lui logice". 


Şi totuşi, Hempel apreciază că acolo unde 
argumentele explicative ale istoricului sînt fundamentate pe 
generalizări inductive enunțate în mod explicit, putem vorbi 
de explicaţii adecvate, chiar dacă ele nu sînt valide din 
punctul de vedere al standardelor strict deductive. Căci, 
predicția reuşită (predicția cu certitudine deductiva a 
evenimentului explanandum ) este considerată un test al 
explicatiei şi nu o condiţie a ei: condiţia explicatiei este 
structura ei nomologică, aceea care face ca predicția 
istoricului să fie mai mult decît o simplă presupunere sau 
profeție neîntemeiată. Oricum, faptul că istoricul nu poate 
ajunge la predicții complet exacte nu justifică pentru 


10 Cari G. Hempel, "The Function of General Laws in History". 
op. cit., p. 235. 
'! William Dray. "The Historical Explanation of Actions 


Reconsidered", în Patrick Gardiner (ed.), op. cit.,pp.77-78. 


42 


Hempel contestarea funcţiei explicative a legilor generale. 
Deoarece, după el, acest lucru este valabil şi în ştiinţa 
naturii, de exemplu în astronomie, genetică sau teoria 
cuantică. 

Analizînd argumentele istorice din punctul de 
vedere al condiţiei de mai sus, Hempel conchide că acestea 
au fie o structură nomologică, fie o semnificaţie 
nomologică. In primul caz, legile s-ar regăsi în explicațiile 
istorice sub forma unor enunturi explicit formulate, in cel 
de-al doilea, ele ar fi prezente ca presupozitii asumate in 
mod implicit. Autorul observă totuşi că, de regulă, 
argumentele istoricilor nu conţin o formulare explicită a 
regularitatilor generale pe care le presupun. in plus, mulţi 
istorici ar nega posibilitatea utilizării legilor generale în 
domeniul lor de cercetare. Cum motivează el această 
situaţie? 

în primul rînd, ca generalizări ale experienţei 
comune, legile istorice ar fi mult prea familiare pentru a 
merita să fie menţionate în mod explicit. Istoricul le asumă 
pur şi simplu, considerîndu-le ca de la sine înţelese 
(argumentul este invocat şi de Popper). Absența formulării 
explicite a legilor este răspunzătoare de caracterul logic 
incomplet al explicatiilor istorice, fapt pentru care Hempel 
le numeşte schițe de explicaţie (explanation sketch). Dar o 
asemenea omisiune nu ar fi în măsură să pună sub semnul 
îndoielii modelul nomologic în calitate de ideal logic 
functionabil. Situaţii de acest fel sînt comune şi ştiinţei 
naturii, argumentează Hempel. în mod obişnuit, explicaţia 
spargerii radiatorului (din exemplul menţionat anterior) este 
incompletă sub raport logic; ea constă pur şi simplu în 
indicarea cîtorva fapte particulare, de pildă că autoturismul 
a fost lăsat în ger iar radiatorul a fost plin cu apă, tară să 

menţioneze însă legile generale care conferă acestor factori 
caracterul de cauze'*. Absența enunturilor generale din 
argumentele explicative nu ar fi, deci, o trăsătură 
particulară a explicatiei istorice, de natură să sprijine ideea 
istoriei ca formă autonomă, sui generis de cunoaştere. 
Schițe de explicaţie întîlnim deopotrivă în ştiinţele naturii şi 
în ştiinţele socio-umane, iar Hempel le consideră adecvate 
atîta timp cit incompletitudinea lor nu este una esenţială. 
Adică, atîta timp cît ele oferă posibilitatea de a fi 
reconstruite ca explicaţii complete, conținînd enuntarea 
clară a unor fapte particulare şi legi generale presupuse a fi 
cunoscute de noi. 

Există, însă, şi un alt motiv care justifică, în opinia 
lui Hempel, absenţa ipotezelor universale din argumentele 
istoricilor: "Este foarte dificilă, spune el, formularea 
explicită a unor asumptii fundamentale cu suficientă 
precizie şi în acelaşi timp de o asemenea manieră încît ele 
să fie conforme cu întreaga mărturie empirică relevantă de 
care dispunem".'* Este reafirmată aici cerința adecvării 
empirice drept condiţie indispensabilă a unei legi ştiinţifice, 
în ciuda faptului că Hempel recunoaşte dificultățile pe care 
le implică acceptarea unui asemenea criteriu. Potrivit lui, o 
ipoteză generală, fiind probabilistă, nu poate fi admisă 
decît cu condiţia confirmării ei în fiecare caz particular. De 
exemplu, o singură infirmare a enuntului general 
"Conducătorii sînt nepopulari ori de cîte ori politica lor este 
contrară intereselor ţărilor lor" ar atrage după sine falsitatea 
acestuia. Explicaţia nepopularitatii lui Ludovic al XIV-lea 


Cari G. Hempel, "The Function of General Laws in History”. 
op. cit., p. 235. 
'5 Ibidem, p. 236. 

ar consta, atunci, în verificarea acestui enunţ în cazul 
particular al lui Ludovic al XIV-lea. Ni se sugerează astfel 
că istoricul nu ar urmări altceva decît să formuleze ipoteze 
generale cu intenţia de a le confirma apoi ca legi. Din 
păcate, însă, neputînd satisface condiţia adecvării empirice, 
enunturile lui generale ar rămîne doar candidaţi potenţiali la 
statutul de lege ştiinţifică. Cu toate acestea, Hempel 
îndeamnă istoricul să nu renunţe la preocuparea de a 
supune ipotezele sale unor teste tot mai severe, de a le 
confrunta permanent cu faptele particulare. 

Istoricul ar putea replica, totuşi, că infirmarea unei 
astfel de ipoteze într-un caz particular nu presupune în mod 
necesar abandonarea ei, aceasta putîndu-se dovedi utilă în 
alte situaţii. în fond, el atrage atenţia asupra faptului că 
adecvarea empirică este un criteriu prea restrictiv al 
acceptabilităţii afirmațiilor lui. Căci, prin "adecvare" 
istoricul are în vedere capacitatea unei ipoteze de a ghida 
cercetarea, de a delimita aria de investigaţie sau de a sugera 
întrebări şi nu de a produce predicții (consecinţe) empirice 
reuşite. Aşa stînd lucrurile, devine îndoielnic că legile 
generale sînt constitutive cunoaşterii istorice — or, aceasta 
este supoziţia de bază a modelului hempelian. O supozitie 
privită cu rezerve chiar şi de adepţi ai lui Hempel. care 
susţin că, atunci cînd apelează la legi, istoricul vede în ele 
un mijloc şi nu un scop al cercetării. în rîndul analiştilor se 
conturează treptat un punct de vedere antipozitivist, 
constînd în refuzul de a considera ipotezele istoricului drept 
candidați potenţiali la legi empirice. Utilitatea lor este 
privita mai degrabă sub aspect euristic si nu deductiv 
(predictiv), sugerîndu-se astfel că discursul istoric nu poate 
fi constrîns (exclusiv) de cerința confruntării factuale. 

Admitind ca legile istorice sînt indispensabile 
înţelegerii trecutului, multi analişti s-au întreabat în ce 
măsură ele pot da seamă de un eveniment individual, ştiut 
fiind că faptele şi evenimentele concrete prezintă o infinitate 
de aspecte. De exemplu: în ce măsură reuşim să explicăm 
nepopularitatea lui Ludovic al XIV-lea pe baza ipotezei 
privitoare la relaţia dintre nepopularitatea conducătorilor şi 
politica dusă de ei în defavoarea ţărilor lor? Opinia unora, 
aflaţi sub influenţa lui Dray, este că această "lege" în sine 
nu ne spune nimic despre cazul în discuţie, ea reafirmînd 
pur şi simplu ceea ce ştiam deja, anume condiţiile generale 
în care un conducător devine nepopular. Or, o explicaţie 
adecvată ar trebui să arate cui anume s-a datorat în mod 
efectiv nepopularitatea regelui francez, care sînt de fapt 
cauzele ei.'* 


Majoritatea criticilor modelului  covering-law, 
inclusiv cei care nu resping apriori importanţa conceptelor 
în cunoaşterea istorică, susțin că particularul nu poate fi 
înţeles doar în termenii generalului, ca instanţă a unei legi. 
Incompletitudinea unei reconstructii conceptuale a 
trecutului este subinteleasa chiar şi de aceia care nu sînt 
neapărat adepţii "unicitatii’ şi "originalității" faptelor 
istorice. Hempel însuşi recunoaşte că explicaţia unui 
eveniment particular pe baza unei ipoteze universale nu 
epuizează multitudinea  caracteristicelor lui. Explicația 
istorică rătnîne incompletă şi schematică, dar cu toate 
acestea, el nu este dispus să vadă posibilitatea altor metode 
capabile sa dea seamă de "individualitatea unica" a 
obiectului. înainte de toate, "unicitatea" 1 se pare complet 
neconcludentă pentru susținerea diferenţelor dintre istorie 


14 Georg Henrik Von Wright, op. cit., p. 24. 

şi ştiinţele naturii. Evenimente perfect identice, observă el, 
nu există nici în natură; în plus, un fapt fizic nu este mai 
puţin concret decît unul istoric. De ce ar exista atunci 
motive să considerăm că istoricul poate înțelege 
"individualitatea unica" altfel decît omul de ştiinţă, adică 
prin intermediul conceptelor generale? 

Hempel vrea să ne convingă că a înţelege un 
eveniment istoric înseamnă a-l înţelege în calitatea lui de 
"tipic" şi nu de "unic", adică din punctul de vedere al 
caracteristicilor lui constante si repetabile. Aceasta este, 
tară îndoială, consecința modului în care el interpretează 
semnificaţia termenului "cunoaştere". La Hempel, 
conceptul de cunoaştere este identic cu cel de explicaţie, iar 
acesta este identic, sub aspectul structurii logice, cu 
conceptul de predictie, cele două implicind, la rîndul lor, 
noţiunea de lege. 

Istoria ca ştiinţă ar fi condiţionată, aşadar, de 
posibilitatea ei de a demonstra că evenimentele trecutului 
sînt un rezultat mai mult sau mai puţin probabil al unor 
împrejurări anterioare sau simultane. Identică în privinţa 
structurii logice cu ştiinţele naturii, ea nu s-ar ridica, totuşi, 
la nivelul teoretic al disciplinelor mature. lar aceasta, din 
două motive. Incoinpletitudinea explicatiilor istorice s-ar 
datora fie omisiunii legilor, asumate de cele mai multe ori 
în mod tacit, fie omisiunii unora dintre condiţiile iniţiale. 
După cum se vede, este vorba de imperfectiuni vizînd 
explanansul. Dificultățile legate de aprehendarea 
conceptuală a evenimentului explanandum sînt trecute cu 
vederea, sau apreciate ca irelevante pentru natura 
cunoaşterii istorice, ele tinind de explicația oricărui 
fenomen, fie el natural ori social. 

Hempel lasă să se înţeleagă că, indiferent dacă 
istoricul conştientizează sau nu, el apelează inevitabil la 
concepte şi legi generale. Absența unei formulări explicite a 
legilor nu infirmă, după el, structura şi, cu atît mai puţin, 
semnificația nomologică a argumentelor istorice. Asumarea 
lor ar ieşi, însă, în evidenţă îndată ce încercăm să supunem 
aceste argumente unei analize logice. Analiza acestora este 
realizată de Hempel din perspectiva raportării lor la 
explicația ştiinţifică, a cărei formulă ideală ar constitui-o 
propriul său model nomologic. 


Explicaţia rațională: un pretins candidat la 
rolul de explicaţie istorică. Urmînd standardele 
hegeliene ale obiectivitatii, nu ne-ar rămîne decît o singură 
soluţie: ori explicația istorică este ştiinţifică, ori, în caz 
contrar, nu este vorba de nici un fel de explicaţie. Acesta 
este de fapt răspunsul lui Hempel la problema cunoaşterii 
istorice. De aici, încercarea lui de a înfrunta argumentele în 
favoarea existenţei unor metode alternative la cea ştiinţifică. 
Tinta principală este modelul rational al lui Dray. 
Avansarea lui în 1957 a stîmit o puternică reacţie critică din 
partea lui Hempel, care îşi vedea ameninţată, din chiar 
interiorul tradiţiei analitice, teza unității logice a întregii 
cunoaşteri exprimată, în ultimă instanţă, în monismul său 
metodologic. in disputa cu Dray, el urmăreşte să 
demonstreze că explicaţia acţiunilor umane în termenii 
ratiunilor agentului nu este un tip "specific" de explicaţie, 
care să necesite postularea unui model analitic alternativ. 
Posibilitatea de a reconstrui în termeni nomologici acest 
gen de explicaţie ar infirma apartenenţa ei la o schemă 
conceptuală distinctă, aşa cum susţine Dray. Ar putea fi 
respinsă, deci, afirmaţia acestuia referitoare la incapacitatea 

modelului covering-law de a justifica, adică de a da seamă 
de "explicaţia rațională". 

Ca să înţelegem natura obiectiilor aduse explicatiei 
raționale, este necesar să arătăm, pe scurt, în ce constă 
acest tip de explicaţie. Esenţa controversei dintre cei doi 
analişti va ieşi mai bine în evidenţă după prezentarea, în 
capitolul următor, a argumentelor lui Dray în sprijinul 
modelului său. in esență, modelul rațional este o 
reconstrucţie a estimării sau a calculării de către individ, în 
lumina împrejurărilor în care s-a aflat, a mijloacelor pe care 
el ar fi urmat să le adopte pentru realizarea scopului acțiunii 
întreprinse de el. Potrivit lui Dray, răspunsul la întrebarea 
"de ce A a tăcut X? ” presupune să arătăm că X a fost 
lucrul adecvat sau raţional de făcut, adică lucrul ce trebuia 
tăcut de individ în situaţia respectivă. 

Aprecierea rationalitatii acţiunii ar face necesară 
invocarea unui principiu normativ sau evaluativ, numit 
"principiul acţiunii", care enunţă că : într-o situatie de tip 
C, lucrul ce trebuie făcut (lucrul adecvat de tăcut) este X. 
Acest principiu trece pentru Dray drept fundament al 
explicatiei, întrucît el ar face posibilă deducerea acţiunii 
explanandum din motivele şi scopurile individului (care 
formează conţinutul exp/anans-ului). Pe scurt, el ar permite 
stabilirea unei conexiuni logice între ceea ce a înfăptuit 
individul şi obiectivele urmărite de el. Necesitatea apelului 
la "principiul acţiunii" decurge, după Dray, din scopul 
explicatiei raționale, acela de a arăta că genul de lucru 
realizat de individ este complet justificat din perspectiva 
ideilor şi a credințelor lui. Prin urmare, explicaţia trebuie să 
arate că X a fost lucrul ce trebuia tăcut de actorul istoric în 
situaţia respectivă. 

Care este atitudinea lui Hempel faţă de acest gen de 
explicaţie? Punctul său de vedere ar putea fi rezumat astfel: 
înţelegerea acţiunilor umane prin apel la ratiunile indivizilor 
nu satisface condiţiile obiectivitatii, prin urmare, nu poate 
fi luată drept explicaţie adecvată. în schimb, ea ar putea fi 
reconstruită în termeni nomologici, fapt de natură să 
demonstreze că explicaţia acţiunilor individuale nu 
presupune nicidecum utilizarea unor concepte particulare, 
diferite de cele ştiinţifice. Hempel este convins că a reuşii 
să producă o astfel de demonstraţie. 

în contrast cu Dray, el susţine că pentru a răspunde 
la întrebarea "de ce A a tăcut XV trebuie să arătăm că X 
este tipul de lucru care se face de obicei într-o situaţie de 
acest gen. Apreciera caracterului adecvat al acţiunii s-ar 
întemeia, deci, pe o lege generală care enunţă o conexiune 
constantă între împrejurări de tipul C şi acțiuni 
(comportamente) de tipul X. Nu am putea explica de ce A a 
făcut lucrul X decît arătînd că X este un caz particular al 
unor acţiuni de acest gen. Hempel nu renunţă la ideea că 
orice explicaţie trebuie să demonstreze că evenimentul 
explananclum este o instanţă a unei regularitati generale. 

Respingerea explicatiei raționale este argumentată 
pe baza faptului că "principiul acţiunii” nu constituie un 
fundament suficient al acesteia, el nefiind în măsură să 
garanteze conexiunea logică dintre  explanans şi 
explanandum, aşa cum pretinde Dray. Aceasta, datorită 
naturii lui evaluative: principiul este pur şi simplu un 
standard al rationalitatii, iar în această calitate el nu arată 
altceva decît că acțiunea a fost lucrul corespunzător ce 
trebuia tăcut în împrejurările respective. în consecință, ar fi 
inutil să-l invocăm într-o explicație — pe baza lui, 

întrebarea "de ce A a tăcut în mod efectiv X'!" raminind în 
continuare tară răspuns. 

Răspunsul presupune, după Hempel, înlocuirea 
unui asemenea enunţ evaluativ cu o asertiune generală 
susceptibilă de verificare empirică. Includerea enunturilor 
evaluative in structura argumentelor istorice este 
considerată o deficiență logică fundamentală, o abatere de 
la normele stiintificitatii. De aceea, explicația rafionalei şi-ar 
revendica nejustificat statutul unei explicații specific 
istorice, ea fiind în realitate o pseudo-explicatie. Inutil să 
mai menționăm credința lui Hempel de a fi reuşit să elimine 
în acest fel orice contracandidat la explicația acțiunilor 
umane, de a fi demonstrat universalitatea modelului său. 

Controversa Hempel-Dray îşi are originea în 
punctele lor de vedere diferite asupra scopului explicatiei 
istorice. Rezumînd fondul acestei dispute, Dray spune că, 
în vreme ce pentru Hempel explicația urmăreşte să arate "că 
agentul era tipul de om care în fapt face întotdeauna tipul de 
lucru pe care l-a tăcut în tipul de împrejurări în care s-a 
considerat că se afla", pentru el, scopul explicatiei este să 
demonstreze că "tipul de lucru pe care l-a tăcut agentul este 


perfect rational din propriul lui punct de vedere".'° 


Modelul nomologic — o reconstrucție 
logică a argumentelor istorice. O problemă 
importantă pe care o ridică explicația nomologică este 
relevanta ei pentru procedeele utilizate în mod efectiv de 
istoric în domeniul lui de cercetare. Dacă şi în ce măsură ea 
reuşeşte să justifice aceste procedee, vom putea vedea după 


1 


+ William Dray. "The Historical Explanation of Actions 
Reconsidered". in Palrick Gardiner (ed.). The Philosophy of History . 
Oxford Universiiy Press. 1974. p.70. 

ce vom fi stabilit funcţiile conceptului hempelian de 
explicaţie. 

Reamintim că, asemenea tuturor pozitiviştilor, 
Hempel reduce filosofia la o activitate meta-teoretica, 
descalificînd concepţiile ontologice asupra istoriei ca lipsite 
de sens. Preocuparea lui nu este să descrie sau să explice 
faptele şi evenimentele trecutului, ci să arate dacă 
argumentele istoricului sînt sau nu adecvate. Dar adecvate 
în raport cu ce? Ajungem aici la fondul problemei. 

Evaluarea explicatiei istorice presupunea o definiţie 
(un model) care să dea seamă de orice explicaţie posibilă, 
indiferent dacă aceasta e formulată în limbajul comun sau 
în cel ştiinţific. în acest sens, Hempel propune ca model 
explicaţia  nomologică. Termenul însuşi de model 
sugerează că sîntem în prezența unei reconstructii logice, 
care face abstracţie atît de diversele explicaţii potenţiale 
oferite de istorici, cît şi de natura domeniului lor de 
investigaţie. Prin urmare, modelul nu descrie maniera în 
care procedează de fapt istoricul, ci prezintă un tip ideal de 
explicaţie (sau argumentatie). 

in calitate de concept meta-teoretic (sau 
reconstrucţie raţională a explicatiei), modelul îndeplineşte 
funcţii prescriptive, normative. în primul rînd, el urmăreşte 
să clarifice fundamentele care stau la baza argumentelor 
explicative ale istoricului, punînd în evidenţă structura 
logică a acestora. în al doilea rînd, modelul oferă un 
standard pentru aprecierea critică a oricărui asemenea 
argument. în sfîrşit, Hempel este convins că modelul său 
ar putea constitui punctul de plecare al unei teorii a 

demonstrației şi a decidabilitatii, care să facă posibilă 
alegerea raţională între explicaţii alternative.!€ 

în virtutea acestor funcţii, problema adecvării 
factuale a modelului nomologic — dacă el corespunde sau 
nu cu practica istorică efectivă — devine pentru Hempel 
lipsită de sens. Întrucît explicaţia nomologică este un 
concept normativ, arătînd cum trebuie să procedeze 
istoricul şi nu cum procedează el de fapt, "adecvarea" va 
avea şi ea aceeaşi semnificaţie normativă sau prescriptivă. 
Este de la sine înţeles atunci că Hempel va cere istoricului 
să se conformeze modelului său şi nu invers. 

Analiza sa a argumentelor istorice intenționează să 
determine măsura în care acestea sînt adecvate în raport cu 
explicaţia "standard". Ea stabileşte, cu alte cuvinte, dacă un 
argument explicativ informai enunțat, care nu este valid din 
punctul de vedere al standardelor strict deductive, poate fi 
considerat, totuşi, un argument valid dar incomplet 
formulat sau un caz de raționament inductiv sau nici unul 
dintre ele.!” Concluzia lui Hempel este că, deşi asemenea 
argumente sînt incomplete, ele au o structură nomologică, 
ceea ce ar arăta că fenomenul istoric este analizabil printr-o 
metodologie explicită. 

Faptul că explicaţiile istorice se întemeiază pe legi, 
cel mai adesea presupuse în mod tacit, iar uneori explicit 
formulate, ar fi un argument elocvent că modelul 
nomologic constituie formula unui ideal logic functionabil. 
Istoria ar fi obligată, însă, să-şi rafineze metodele, să 
înlăture ambiguitatile limbajului comun, pentru a depăşi 


'© Cari G. Hempel. "Explanation in Science and in History", in 


William Dray (ed.), op. cit., pp. 103-104. 
17 Ibidem, p. 107 

stadiul de proto-stiinta. Asemenea altor pozitivisti, Hempel 
avertizează istoricul să evite refugiul în intuiţie; el preferă 
schițele de explicaţie acelor "pseudo-explicatii" bazate pe 
metafore şi imaginaţie şi nu pe înţelegerea conexiunilor 
factuale şi care "înlocuiesc deductia din enunturi testabile 
cu analogii vagi şi plauzibilitate intuitiva".'* Dar chiar prin 
eliminarea deficienţelor decurgînd din utilizarea limbajului 
cotidian, istoria nu ar putea ajunge la predicții sigure; lucrul 
acesta ar fi valabil însă şi în privinţa ştiinţei. După Hempel, 
istoricul ar trebui să fie nemulţumit nu atît de imprecizia 
predictiilor, cit mai ales de imperfectiunea explicatiilor sale. 
Căci predictia este un test al explicatiei, dar nu o condiţie a 
ei. 

Presupunînd că istoricul ar accepta că obiectul său 
se supune în principiu unei explicații ipotetico-deductive, el 
ar putea ridica în mod legitim întrebarea dacă modelul 
hempelian are dreptul prescriptiv de a stabili ce anume 
trebuie să fie o explicație. Argumentul că știința naturii este 
indreptatita să stabilescă idealul metodologic în virtutea 
progreselor ei teoretice şi practice spectaculoase, a devenit 
tot mai puțin convingător în rîndul analiştilor pe măsura 
abandonării prejudecatilor pozitivist-scientiste. Ceea ce i se 
obiecteaza inainte de toate lui Hempel este faptul de a fi 
respins posibilitatea altor modalităţi de cunoaştere a 
fenomenelor istorice în afara celei ştiinţifice. Consideratiile 
lui privind statutul epistemologic al istoriei sînt consecința 
subestimării rolului experienţei cotidiene ca sursă de 
cunoaştere. Aşa se explică de ce Hempel îndeamnă 
istoricul să depăşească limbajul cotidian, să renunţe la 


15 Cari G. Hempel. "The Function of General Laws in History". 
op. cit., p. 234. 

imaginaţie, intuiţie şi metafore pentru a ajunge la explicaţii 
bazate pe concepte şi legi. 

Dacă istoria nu ar urmări altceva decît să explice 
evenimentele în termenii legilor, un astfel de îndemn ar 
putea fi convingător. Istoricul nu se lasă totuşi convins că 
trebuie să accepte doar explicațiile nomologice, pentru că 
nu doar acestea sînt cele care satisfac de fapt nevoia lui de 
cunoaştere. Hempel se vede astfel confruntat cu situaţia de 
a impune istoriei un model abstract, care nu poate justifica 
decît partial maniera in care ea înţelege şi interpretează 
trecutul. Acuzatiile de incompletitudine aduse modelului 
său au fost respinse ca avîndu-şi sursa într-o confuzie. Cei 
care le-au formulat nu ar fi înţeles că problema 
completitudinii sau a adecvării este una epistemologică şi 
nu factuală. Or, sub acest aspect, Hempel pretinde că 
modelul lui analitic este unul adecvat, în virtutea capacității 
lui de a justifica orice explicaţie posibilă, indiferent că e 
vorba de evenimente naturale sau umane. 

La el, cunoaşterea istorică devine echivalentul 
explicatiei, a cărei condiţie este structura nomologică şi al 
cărei test este reuşita empirică a predictiilor. Dificultăţile cu 
care se confruntă teoria hempeliană sînt dificulatile inerente 
oricărei  reconstrucţii conceptuale realizate dintr-o 
perspectivă strict epistemologică. Premisa acestor 
reconstrucții, aceea a neutralității ontologice a cunoaşterii 
umane, a antrenat demersuri meta-teoretice avînd drept 
scop formularea unor standarde universale ale 
obiectivitatii. Separînd complet între forma şi conținutul 
explicatiilor istorice, teoria lui Hempel rămîne vulnerabilă 
ca strategie de justificare a discursului istoric. Acest 
discurs este constrîns în mod excesiv de criteriul 
testabilitatii empirice, legitimitatea lui fiind dată exclusiv de 

întemeierea sa pe datele relevante disponibile. în realitate, 
confruntarea factuală nu funcţionează drept condiţie 
(absolută) a obiectivitatii istorice, ea dovedindu-se cu atît 
mai puţin relevantă la nivelul istoriei teoretice, non- 
evenimentiale — domeniu care, după Hempel, ar trebui 
exclus din sfera preocupărilor istoricului, ca implicînd 
inerent speculatia. Opinia lui Hempel este imbratisata şi 
argumentată pe larg de Popper în cadrul unei analize 
consacrate acelor teorii denumite de el istoriciste (ea va fi 
discutată în a doua parte a cărții). 

Necoincidenta modelului nomologic cu practica 
istorică efectivă se datorează perspectivei formale de 
abordare a problemei obiectivităţii acestui domeniu de 
cunoaştere. Dray, filosof de aceeaşi formaţie ca şi Hempel, 
va plasa în altă parte sursa acestei necoincidente. Nu 
statutul meta-teoretic al conceptului de explicație 
nomologică ar fi, în opinia sa, cauza abaterii lui de la ceea 
ce este de fapt explicaţia istorică. Această abatere s-ar 
datora faptului că modelul nomologic este "un gen greşit de 
reconstrucție"!? — o reconstrucţie întemeiată pe supoziţia 
inexistentei diferenţelor dintre sfera naturalului şi cea a 
umanului. Adept ca şi Hempel al filosofiei normativiste, 
Dray va denunța doar presupozitiile teoriei nomologice a 
explicatiei, şi nu ideea ca atare a unei teorii generale a 
explicatiei, pe care el însuşi încearcă să o reformuleze. 


1? William Dray, op. cil., p. 68. 

Il 


W. DRAY ŞI MODELUL RAȚIONAL 


Premise filosofice. Propunerile de îmbunătățire 
a modelului covering-law avansate, între alţii, de Maurice 
Mandelbaum şi Patrick Gardiner, nu reuşesc să înfrunte 
toate obiecțiile formulate împotriva acestuia. Numeroşi 
critici ai lui Hempel şi-au exprimat mai degrabă simpatia 
fata de opinia lui Collingwood că abordările empiriste 
standard ale explicatiei se confruntă cu dificultăți speciale 
cînd este vorba de înţelegerea acţiunii umane. Opţiunea lui 
William Dray pentru modelul teleologic sau rational al 
explicatiei istorice atestă reînvierea interesului pentru 
Collingwood şi pentru tradiţia căreia îi aparține (şcoala 
germană a ştiinţelor spiritului), marcînd abandonarea 
prejudecatilor pozitiviste şi începutul deplasării filosofiei 
analitice în direcţia hermeneuticii. 

Cîteva referiri la "ideea de istorie” a lui 
Collingwood sînt necesare pentru a înţelege maniera în care 
ea avea să influențeze elaborarea de către Dray a modelului 
său teleologic. Urmînd tradiția de gîndire a lui Dilthey, 
filosoful britanic critică viziunea  pozitivistă asupra 
ştiinţelor socio-Umane pentru faptul de a fi considerat 
aceste ştiinţe ca fiind esențialmente continue cu investigația 
fenomenelor naturale. încercarea pozitiviştilor de a formula 
o teorie a naturii umane conformă principiilor împrumutate 
din ştiinţele fizice porneşte, după părerea lui, de la 

supoziţia falsă potrivit căreia comportamentul uman se 
supune unor regularități universale, invariabile în timp. 
Această eroare ar fi condus la concluzia că explicaţia 
fenomenelor sociale şi istorice constă în subsumarea lor 
unor formule generale sau legi ale naturii. 

împotriva unei astfel de concepţii, Collingwood 
susţine că modalitatea de investigaţie a sferei umanului 
diferă radical de aceea adoptată în alte domenii de cercetare. 
Distincția între schimbare şi istorie constituie pentru el 
argumentul decisiv al ireductibilitatii metodelor "ştiinţelor 
spiritului" la cele ale ştiinţelor fizice. Lumii umane îi este 
caracteristică istoricitatea: oamenii se transformă continuu, 
modificîndu-şi şi imbogatindu-si experienţa de cunoaştere, 
atitudinile, modurile de a înţelege şi transforma lucrurile 
înconjurătoare. 

Collingwood subliniază contribuţia substanţială a 
modernităţii la înţelegerea ideii de istorie. Concepţia 
modernă, observă el, a distrus mitul naturii umane eterne, 
al aşa-ziselor forme sau esențe imuabile, arătînd că nu doar 
diversele întruchipări ale formelor sînt supuse devenirii, ci 
şi formele însele. Dacă Platon considera că state le-cetati 
apar şi dispar, în vreme ce ideea statutului-cetate rămîne 
veşnică, modernitatea ne-a invatat că ceea ce numim esențe 
eterne sînt în realitate la fel de trecătoare ca şi diferitele lor 
întruchipări concrete. Statul-cetate "nu este un ideal etern, 
ci a fost doar idealul politic al grecilor antici", aşa cum 
fiecare civilizaţie are tipul ei caracteristic de organizare 
socială.! 

în virtutea istoricitatii, fenomenele umane nu ar 
putea deveni inteligibile decît prin intermediul unor metode 


! R.G. Collingwood, "Human Nature and Human History". in P. 
Gardiner, op. cit., p. 22. 


specifice. Collingwood găseşte inadecvată tratarea lor 
dintr-un punct de vedere "exterior", adică în termenii 
relaţiei cauză-efect, o perspectivă care asimilează, în mod 
greşit, evenimentele umane cu cele naturale. înţelegerea 
trecutului ar fi condiționată de o privire "din interior" a ceea 
ce a avut loc, deoarece în istorie avem de-a face cu acţiuni 
şi nu cu simple evenimente, aşa cum este cazul în natură. 
Or, acţiunile prezintă ceea ce filosoful numeşte un outside 
şi un inside, adică o latură exterioară, susceptibilă a fi 
descrisă în termenii corpurilor şi a mişcării lor, şi o latură 
interioară, care nu poate fi descrisă decît prin intermediul 
ideilor sau al gîndurilor agentului. Noţiunea de agent 
devine în acest fel esenţială înţelegerii fenomenelor istorice 
în sensul lor de acţiuni, respectiv ca expresii ale gîndirii şi 
voinţei umane, şi nu ca simple evenimente naturale. Dacă 
omul de ştiinţă explică evenimentele în lumina unor 
uniformitati sau legi generale, istoricul nu le priveşte 
niciodată din exterior, ca pe nişte "spectacole de 
contemplat". Urmărind să dezvăluie raţiunea acţiunilor 
umane, el se raportează la acestea în mod subiectiv, 
văzîndu-le ca experienţe ce urmează a fi trăite în propriul 
lui spirit. 

Collingwood atrage astfel atenţia asupra faptului că 
în istorie noţiunea de cauză are o altă semnificaţie decît în 
ştiinţă. Aici, ea nu vizează latura exterioară a 
evenimentelor, adică împrejurările în care ele au apărut, ci 
latura lor interioară, respectiv ideile şi gîndurile celor care 
le-au produs. Identificind aceste idei cu cauza însăşi a 
evenimentelor, autorul consideră că descoperirea lor 
înseamnă deja înţelegerea acestora. Prin urmare, istoria nu 
ar avea nevoie şi nici nu ar putea împrumuta, de fapt, 
procedeele omului de ştiinţă în cercetarea cauzelor. 

Deoarece, în momentul în care a descoperit faptele, adică 
atunci cînd a stabilit "ce s-a întîmplat, ea ştie deja de ce s-a 
întîmplat".? 

Prin tentativa recuperării istoriei ca disciplină 
autonomă, Collingwood îşi revendică apartenenţa la tradiţia 
filosofică a idealismului german post-kantian. O asemenea 
tentativă are drept premisă convingerea că omul este o 
fiinţă raţională, a cărei conduită este detenninată tn cea mai 
mare măsură de idei şi nu de impulsuri. Tratarea 
comportamentului uman in manieră mecanicistă, în 
termenii reacției la mediu, îi pare filosofului britanic 
incompatibilă cu calitatea individului de agent conştient şi 
creator, aceea care face din el "singurul subiect al 
procesului istoric”. 

Accentul pus pe dimensiunea raţională a fiinţei 
umane va antrena însă o concepţie intelectualistă asupra 
istoriei. Deşi califică drept superstiție credința că omul 
"gîndeşte întotdeauna, în orice împrejurări", Collingwood 
apreciază că, în majoritatea lor, acţiunile umane sînt 
raționale. Pornind de aici, el formulează un punct de 
vedere idealist asupra istoriei, potrivit căruia numai 
conduitele orientate de idei ar fi demne de interesul 
istoricului, acelea determinate de impulsuri sau de natura 
biologică a omului fiind considerate non-istorice. în acest 
fel, întreaga istorie este redusă de Collingwood la istoria 
ideilor. 

Preocupat să argumenteze autonomia ştiinţelor 
socio-umane, el susţine că acestea sînt esențialmente ştiinţe 
istorice, întrucit obiectul lor, spiritul uman, s-ar afla într-un 
proces continuu de transformare. Teoria cunoaşterii, a 


? Ibidem, pp.25-26. 

moralei, a politicului sau a economicului nu descriu un 
subiect imuabil, ci realizările spiritului uman dintr-o 
anumită etapa a istoriei lui. Republica lui Platon, spune el, 
descrie idealul grec de organizare politică şi nu un ideal 
etern al vieţii politice, după cum Critica rațiunii pure 
prezintă principiile fizicii newtoniene în termenii căreia au 
gîndit oamenii de ştiinţă ai secolului al XVIII-lea si nu 
principiile absolute ale cunoaşterii umane. Concluzia lui 
Collingwood este că în sfera socio-umană putem vorbi 
eventual de uniformitati şi repetiţii, dar nicidecum de legi 
valabile in orice perioadă istorică. O ştiinţă non-istorică a 
spiritului este, în opinia sa, imposibilă.’ 

De altfel, legile sau generalizările nu au pentru el 
nici un rol în cunoaşterea fenomenelor umane. Aşa cum am 
văzut, istoricului i se recomandă să cerceteze evenimentele 
ca acţiuni şi nu ca genuri de lucruri care pot fi studiate prin 
metode statistice. Chiar dacă investigația lui ar putea începe 
cu ceea ce este exterior evenimentului, ea nu ar trebui să se 
oprească niciodată aici. Potrivit lui Collingwood, menirea 
istoricului este să pătrundă în interiorul acţiunii studiate, să 
se imagineze pe sine în această acţiune, să disceamă ideile 
agentului său. Or, într-un asemenea demers, metodele 
statistice s-ar dovedi complet irelevante. 

Concepţia filosofului britanic este importantă cel 
puţin sub două aspecte. în primul rînd, ea încearcă să 
demonstreze  ireductibilitatea cunoaşterii istorice la 
cunoaşterea ştiinţifică şi necesitatea diferențierii metodelor 
în funcţie de natura obiectelor investigate. în al doilea rînd, 
ea sugerează că numai concepută în acest fel, cunoaşterea 
istorică poate contribui la înţelegerea de sine a omului, la 


? Ibidem, pp.32-34. 

conştientizarea rolului său de fiinţă activă şi creatoare în 
lume. 

Care a fost impactul acestei concepţii în rîndul 
filosofilor analişti? Iniţial, încercarea lui Collingwood de a 
revendica autonomia istoriei a fost privită cu scepticism. în 
opinia multora, el ar fi încurajat o concepție implauzibila 
după care istoricul dispune de puterea misterioasă a 
identificării empatetice cu spiritele agenţilor ale căror 
acţiuni le studiază. Or, de pe poziţia pozitivistă, împărtăşită 
la început de aproape toţi analiştii, o asemenea interpretare 
a conduitelor individuale, care trece dincolo de sfera 
evaluării empirice sau critice, nu putea fi acceptată. 

Alţii au manifestat nu numai o atitudine rezervată, 
dar şi critică fata de ideile lui Collingwood. Maniera sa de 
abordare a istoriei este socotită de Hempel irelevantă pentru 
clarificarea problemei fundamentale aflate în discuţie, aceea 
a explicatiei istorice. Ea nu ar fi reuşit să demonstreze că 
explicaţiile oferite de istorici diferă structural de acelea din 
ştiinţele naturii. Căci, la o analiză mai atentă, susţine 
Hempel, chiar şi înţelegerea acţiunilor istorice prin apel la 
factori motivationali s-ar dovedi imposibilă tara asumarea 
unor generalizări privitoare la comportamentul uman. în 
consecință, explicaţia evenimentelor în tennenii laturii lor 
"interioare" este considerată un pseudo-canditat la rolul de 
metodă a cunoaşterii istorice, unicul candidat serios în 
această privinţă continuînd să rămînă modelul covering- 
law. 

Reacţia fata de concepţia lui Collingwood nu s-a 
redus însă la dezaprobarea acesteia. Unii filosofi analişti 
încep să fie receptivi la ideea autonomiei istoriei, a 
diferenţelor metodologice dintre ştiinţele naturii şi ştiinţele 
socio-umane. Mai mult, interesul crescînd faţă de noţiunea 

de agent istoric conduce la o distantare critică fata de 
modelul naturalist atît în versiunea lui standard cit şi în 
diversele variante atenuate. Controversele în jurul 
problemelor epistemologice ale istoriei se amplifică odată 
cu intervenţia lui Dray în dezbaterea filosofică. 

Modelul rațional avansat de el readuce în discuţie 
ideea lui Collingwood a specificului explicatiei istorice, 
semnalînd totodată deficienţele interpretării acțiunilor 
umane în termenii categoriilor nomologice. Disputa 
Hempel-Dray antrenează majoritatea autorilor 
contemporani preocupați de elucidarea naturii şi a statutului 
cunoaşterii istorice. Ea trece dincolo de interesul 
analiştilor, angajînd şi filosofi de formaţie fenomenologic- 
hermeneutică de genul lui P. Ricoeur sau R. Aron. 


Fundamentele conceptuale ale explicaţiei 
raționale. Cîteva referiri la modelul lui Dray au fost 
tăcute deja în capitolul anterior. Prezentarea argumentelor 
aduse în sprijinul acestuia ne va oferi prilejul să vedem în 
ce măsură concepţia lui Dray oferă un răspuns adecvat la 
problema explicatiei istorice. 

Am menţionat într-un alt context că Dray nu 
exclude posibilitatea unor explicatii conforme modelului 
covering-law . El nici nu îşi propune, de fapt, să respingă 
în principiu modelul hempelian, ci mai degrabă să arate 
limitele lui. Asemenea limite ar ieşi în evidenţă îndată ce 
încercăm să analizăm cu atenţie practica istorică efectivă. 
Dacă urmărim, de exemplu, maniera în care un istoric caută 
să înțeleagă acţiunile umane individuale, vom constata, 
afirmă Dray, că ceea ce el vizează este să descopere 
motivele care i-au condus pe indivizi la săvîrşirea acţiunilor 
respective. Pentru situaţiile de acest fel, Dray consideră că 

apelul istoricului la legi generale nu este nici necesar şi nici 
suficient. Nu este necesar întrucît scopul explicatiei nu este 
să arate că acţiunea în discuţie este un caz particular al unui 
tip de acţiuni înfăptuite într-un anumit tip de împrejurări, ci 
să arate că această acţiune este adecvată sau raţională din 
punctul de vedere al credințelor şi scopurilor agentului care 
a înfăptuit-o. Utilizarea legilor empirice nu este nici 
suficientă, deoarece pe baza lor nu s-ar putea stabili 
conexiunea dintre acţiune şi motivele care au determinat-o, 
pentru a se arăta astfel că ea a fost lucrul rational de tăcut.” 

Teza de bază a lui Dray este că explicaţia acţiunilor 
umane nu se conformează unei structuri nomologic- 
deductive, aşa cum pretinde Hempel, ea presupunînd, 
dimpotrivă, o schemă conceptuală complet diferită de aceea 
a explicatiei ştiinţifice. 

Care sînt, în opinia sa, fundamentele conceptuale 
ale cunoaşterii istorice? Aceste fundamente trebuie căutate, 
după el, în experienţa cotidiană şi în limbajul obişnuit. Deşi 
nu neagă că istoria este şi o ramură a ştiinţei, Dray insistă 
asupra specificului ei de disciplină umanistă. El atrage in 
acest fel atenţia asupra unui fapt extrem de important 
ignorat de teoreticienii modelului covering-law : şi anume, 
că scopul (sau, mai corect spus, unul dintre scopurile) 
studierii trecutului este curiozitatea de a cunoaşte şi înţelege 
viata civilizaţiilor umane din alte timpuri şi locuri. Or, 
această înţelegere reclamă, în opinia sa, categorii şi 
concepte practice, care permit să vedem acţiunile istorice 
"din interiorul lor", adică din perspectiva telurilor urmărite 
de agenţii acestora. 


William Dray. "The Historical Explanation of Actions 
Reconsidered", in Patrick Gardiner. op. cil.. p.7(). 

Fără să nege utilitatea explicatiei şi a predictiei pe 
baza pattern-ului nomologic, Dray socoteste putin probabil 
succesul unei ştiinţe istorice care utilizează un asemenea 
model. Admitind că ar fi, totuşi, posibilă o ştiinţă istorică 
de acest tip, existenţa ei nu justifică, după el, abandonarea 
unei investigaţii care oferă explicaţii raționale, non- 
deductive. Dimpotrivă, Dray considera  îndreptățită 
continuarea acestui gen de investigaţie chiar alături, dacă e 
necesar, de aceea ştiinţifică. 

Modelul rațional are drept punct de plecare 
noţiunea de agent istoric preluată prin intermediul lui 
Collingwood de la idealismul german post-kantian. "Noi 
înşine sîntem agenţi şi în acelaşi mod îi considerăm şi pe 
ceilalţi”, notează Dray.” lată motivul pentru care el 
apreciază că cercetarea trecutului implică înţelegerea 
evenimentelor din punctul de vedere al actorilor istorici. 
Surprinderea acestei particularități a cunoaşterii trecutului 
devine la Dray cerința esenţială a unei reconstructii logice 
adecvate a explicatiei istorice. Modelul său analitic poate fi 
văzut că o încercare de a răspunde unei asemenea cerinţe. 

Intenţia autorului este să demonstreze că relaţia 
logică dintre explanans şi explananclum este definibilă în 
termenii rationalitatii şi nu ai cauzalitatii. Categoriile mijloc- 
scop sînt cele care o caracterizează şi nu acelea de cauză- 
efect. Aşadar, ar fi vorba de existenţa unei conexiuni între 
acţiunea agentului şi ideile, credinţele sau scopurile care 
l-au condus la realizarea ei. Pentru Dray, acţiunea nu 
reprezintă altceva decît mijlocul pe care actorul istoric l-a 
considerat adecvat pentru atingerea telurilor lui. De aceea, 
el susţine că scopul explicatiei istorice este să arate că 


'5Ibidem,p. 130. 

acțiunea respectivă era lucrul rational de facut din punctul 
de vedere al individului care a săvîrşit-o. Reconstituirea 
aşa-numitului "calcul", adică a rationamentului practic care 
a premers evenimentului explanandum, ar constitui 
singura modalitate de înţelegere a acestuia. Dray găseşte că 
formula "studiul istoriei este experiența trăită în locul 
altuia" surprinde un aspect important al cunoaşterii 
trecutului, respectiv, implicarea subiectivitatii, de care este 
imposibil să facem abstracţie. Bazîndu-se pe experienţa de 
viaţă a istoricului, explicaţia acţiunilor individuale va 
include în mod necesar enunturi evaluative, concepte şi 
categorii ale cunoaşterii comune. lată, deci, un punct de 
vedere care angajează filosofia analitică a istoriei pe o cale 
complet diferită de aceea trasată de naturalişti. 

într-un anumit sens, Dray îşi însuşeşte observaţia 
teoreticienilor modelului nomologic privitoare la caracterul 
metaforic, vag şi imprecis al limbajului istoriei. Dar, în 
vreme ce Hempel şi adepţii lui consideră aceste trăsături 
drept deficienţe care trebuie eliminate în măsura în care 
istoria doreşte să fie o ştiinţă autentică, Dray are o cu totul 
altă opinie. Din punctul lui de vedere, este o eroare să 
pretindem înlocuirea limbajului obişnuit al istoriei cu acela 
abstract al ştiinţei, deoarece tocmai experienţa nemijlocită 
ar face posibilă înţelegerea adecvată a trecutului. 

Refuzînd să accepte prejudecata pozitivistă după 
care simţul comun este nedemn de încredere, Dray încearcă 
să recupereze rolul acestuia ca sursa şi fundament al 
cunoaşterii. Tentativa de a demonstra că explicaţia istorică 
aparţine unei scheme conceptuale care nu este nicidecum 
inferioară celei ştiinţifice, ci este pur şi simplu un alt mod 
de a vedea realitatea, indică o serioasă schimbare de 
atitudine în cadrul şcolii analitice. în contrast cu poziţia 

scientistă la care au subscris iniţial filosofii analişti, Dray 
contestă că ştiinţa oferă idealul metodologic al întregii 
cunoașteri. 

Modelul său intentional al explicatiei acțiunii umane 
reintroduce, de fapt, în dezbaterea filosofică, noțiunea 
germană de comprehensiune şi, odată cu ea, o nouă 
atitudine privind importanța experienței nemijlocite. 
Interesul pe care Dray îl suscită față de tradiția 
fenomenologic-hermeneutică se va manifesta tot mai 
pregnant în rîndul filosofilor analişti. Isaiah Berlin, Alan 
Donagan, W. H. Walsh, Peter Winch, iar mai recent, John 
J. Compton, Joseph Margolis sau Tom Rockmore îşi 
manifestă rezerve, uneori chiar critici severe, la adresa 
epistemologiei pozitiviste a istoriei, sustinind necesitatea 
refundamentării ei dintr-o perspectivă care să țină seama 
de structurile ontologice ale "lumii vieții", relevante 
deopotrivă pentru înțelegerea realității umane şi naturale. 
Nu ne vom opri acum asupra opiniilor acestor autori. 
Importanța contribuției lor la dezbaterea problemelor 
epistemologice ale istoriei va fi pusă în evidența în 
secțiunea a treia a lucrării de față. 

Pentru a vedea în ce constă structura explicației 
raționale, vom apela la exemplul spargerii radiatorului, 
utilizat de Hempel. Presupunem că sînt îndeplinite aceleaşi 
condiții, respectiv temperatura sub O grade, lipsa 
antigelului etc. Răspunsul lui Hempel la întrebarea "de ce 
s-a spart radiatorul?" este considerat de Dray 
nesatisfăcător. A afirma că radiatorul s-a spart datorită 
faptului că apa îngheață la o temperatură mai mică de O 
grade, presiunea exercitată de gheață fiind mai mare decît 
aceea a apei, nu înseamnă, după el, a găsi explicația 
spargerii radiatorului meu, deci a acestui eveniment 

particular. Ca şi alţi critici ai lui Hempel, Dray susţine că 
ceea ce am aflat pe baza modelului covering-law este pur 
şi simplu un lucru cunoscut de toţi, anume condiţiile în 
care anumiţi factori generici pot fi conectaţi cauzal. Pentru 
a da seamă de cazul particular în discuţie, explicaţia ar 
trebui să urmeze o altă cale. Putem spune, de exemplu, că 
radiatorul s-a spart deoarece o persoana X şi-a propus să 
se răzbune pe mine golind radiatorul de antigel şi punînd în 
locul lui apă. Structura logică a unei asemenea explicaţii 
este un gen de silogism practic care arată astfel: 

1. A doreşte să realizeze obiectivul X. 

2. Pentru atingerea obiectivului X, el consideră 

necesar să ia decizia Y. 


3. Deci, A decide Y, 
De observat că explanandum -ul nu mai este dedus dintr-o 
lege generală, ci din obiectivele sau intenţiile vizate de 
agent într-o situație dată. Acestea îndeplinesc pentru Dray 
funcţia de factori explicativi ai evenimentului investigat. 

Cum este interpretat, potrivit modelului raţional, 
un eveniment istoric, cum ar fi decizia lui Hitler de a cuceri 
Rusia? Raționamentul practic care l-a conclus pe Hitler Ia 
luarea deciziei lui ar fi următorul: 

1. Hitler a dorit să stăpînească Europa. 

2. Pentru a stăpîni Europa, el a socotit că 

mijlocul cel mai bun sau singurul posibil este 

cucerirea Rusiei. 


3. Deci, Hitler a decis să cucerească Rusia. 
Prin urmare, atunci cînd cercetătorul îşi propune să explice 
decizia sau acțiunea unui actor istoric, problema lui 
principală ar fi să determine ce motiv l-a condus la aceasta. 

Cu alte cuvinte, el urmăreşte să descopere raționalitatea 
deciziei sau acțiunii respective. Explancins -ul va include în 
acest caz obiectivele agentului şi credinţele lui referitoare la 
factorii situaţiei în care se găsea, de pildă, modalităţile în 
care ar fi putut acţiona pentru a-şi atinge scopurile şi 
consecințele probabile ce decurgeau din imbratisarea 
diferitelor cursuri posibile de acțiune. Reconstruind 
"calculul" făcut de Hitler în legătură cu mijloacele ce urmau 
a fi adoptate în vederea realizării scopului său — stăpînirea 
Europei — explicaţia rațională ar arăta că decizia lui a fost 
adecvată în lumina circumstanțelor în care el se afla în acel 
moment. 

Aprecierea rationalitatii acestei decizii se bazează pe 
acel principiu normativ numit de Dray "principiul 
acţiunii”, care enunţă că într-o situație de tip C lucrul 
adecvat de făcut este X. Necesitatea fundamentată pe legi 
generale — caracteristică modelului nomologic — este 
înlocuită aici printr-o necesitate de altă natură: una 
întemeiată pe raționalitatea conexiunii dintre mijloace şi 
scopuri, dintre împrejurările în care s-a găsit actorul istoric 
şi acţiunea sa. 

Dray pretinde că modelul propus de el reuşeşte să 
înfrunte mai bine una dintre dificultăţile majore cu care se 
confruntă adepţii teoriei covering-law . El are în vedere 
concesia pe care aceştia sînt nevoiţi s-o facă în favoarea 
legilor statistice drept fundament al explicaţiei istorice, legi 
a căror forță explicativă este pusă la îndoială. 
Compatibilitatea generalizărilor statistice atît cu apariția cit 
şi cu non-apariţia evenimentului explanandum ar anula de 
la bun început posibilitatea utilizării lor drept temei al 
deducerii explanandum- ului din explancins. în consecinţă, 
modelul nomologic eşuează în a demonstra că acţiunea 

agentului trebuia să aibă loc, că există, cu alte cuvinte, o 
conexiune logică între explanans şi explanandum . Dray 
pretinde ca, spre deosebire de Hempel, el reuseste sa 
demonstreze acest lucru. Convingerea lui este ca, "desi 
explicaţia rațională nu arată că o acţiune particulară a trebuit 
să apară, eapoate arăta.... că o acţiune particulară a trebuit 
să fie savirsita". Cuvîntul "poate" atrage atenţia asupra 
modului în care Dray concepe scopul cunoaşterii istorice. 
Pentru el, problema căreia istoricul trebuie să-i răspundă 
"nu este fonnulabilă întotdeauna, nici măcar în sensul 
raţional, prin întrebarea de ce a trebuit ca agentul să 
săvirşească acțiunea respectivă? Uneori, continuă 
autorul, "tot ceea ce dorim în realitate să cunoaştem, atunci 
cînd ni se cere să explicam o acțiune, este cum ar fi putut fi 
posibil din punct de vedere rational ca ea să fie săvîrşită".€ 
Dar, chiar şi în cazul în care istoricului i se cere să arate de 
ce o acţiune a trebuit să fie realizată, Dray apreciază că 
modelul raţional este mult mai în măsură decît cel 
nomologic să ofere o asemenea explicaţie. Căci, dacă legile 
statistice nu permit să demonstrăm decît cu probabilitate 
înfăptuirea acţiunii, descoperirea rationalitatii ei oferă 
deseori posibilitatea să arătăm că acţiunea era singurul 
mijloc adecvat de realizare a intenţiilor agentului. Cu alte 
cuvinte, modelul rațional ar reuşi să dea un răspuns 
satisfăcător la întrebarea de mai sus, întrucît el exclude 
toate căile posibile de acţiune, demonstrînd că acţiunea de 
explicat reprezintă ceea ce trebuia tăcut din punctul de 
vedere al agentului. 


" 


'3Tbhidem, p. 130. 

Obiecţii aduse modelului lui Dray. Cea mai 
detaliată analiză critică a concepţiei lui Dray aparţine lui 
Hempel. Trebuie reţinut însă că această analiză stă sub 
influenţa decisivă a prejudecatilor lui pozitivist-scientiste. 
Ceea ce face ca, odată cu critica legitimă a aspectelor 
vulnerabile ale modelului lui Dray, să fie respinsă în mod 
explicaţie la aceea ştiinţifică. 

Obiectia fundamentală adresată lui Dray se referă la 
caracterul problematic al noţiunii de raționalitate asumate de 
el drept principiu explicativ al acţiunilor umane. Hempel 
semnalează, pe bună dreptate, dificultatea, dacă nu chiar 
imposibilitatea de a stabili criterii general acceptate sau 
"definiţii explicite" ale rationalitatii. Atunci, "pe baza căror 
criterii ale rationalitatii, se întreabă el, urmează a fi 
caracterizat lucrul de făcut ?" De vreme ce nici măcar teoria 
matematică a diciziilor nu a reuşit să elaboreze criterii 
generale ale alegerii raţionale pentru cele mai simple situaţii 
de decizie, cu atît mai puţin probabilă este formularea lor în 
cazuri de decizie şi acţiune cum sînt cele studiate de istoric. 
Ca atare, explicaţia lui Dray nu ar fi în măsură să arate că o 
acţiune a fost într-adevăr lucrul rațional ce trebuia tăcut în 
lumina anumitor scopuri; deoarece, agentul ei putea alege 
la fel de bine şi alte căi de acţiune, aceea urmată de el 
nefiind de fapt decît una dintre variantele posibile şi 
nicidecum singura. Hempel conchide că principiul 
normativ — despre care Dray susţine că precizează ce tip 
de acțiune este adecvată într-o situație dată — nu poate 
explica de ce o persoană a acţionat într-un anume fel. 

într-adevăr, pentru a admite că un astfel de 
principiu are forță explicativă, ar trebui să asumăm că orice 
conduită umană este una raţională. Este greu de susţinut, 

totuşi, că toate actele umane sînt determinate de idei, 
intenţii, sau scopuri şi în consecinţă, explicabile teleologic- 
rational (după cum la fel de problematic, spunem noi, este 
să presupunem că ele sînt explicabile, toate, în termenii 
unor legi generale). Existenţa unor evenimente non- 
intentionale limitează sfera de aplicabilitate a modelului 
rational sau, cel putin, face necesară folosirea 
complementară a altor metode de investigaţie. Explicaţia 
rațională a unui eveniment de genul spargerii radiatorului 
nu epuizează modalităţile în care s-ar putea răspunde la 
întrebarea "De ce s-a spart radiatorul?”. Un alt răspuns 
posibil, sugerat de R. Aron, şi pe care Dray nu l-a avut în 
vedere, ar fi, de exemplu, că persoana X a uitat să pună 
antigel în radiator. 

Dray încearcă să se apere împotriva acuzatiei de a fi 
asumat o formă extremă de rationalism, într-o manieră 
similară aceleia prin care Hempel respinge afinnatiile 
privind acceptarea sa a determinismului universal. El este 
de acord cu observatia lui Hempel si Nowell-Smith ca 
există numeroase acţiuni istorice care nu sînt rezultatul unui 
"calcul" sau al unei deliberări conştiente. De asemenea, 
recunoaşte ca dificultatea de a descoperi acţiuni conforme 
modelului rațional atrage atenţia asupra unei limitări a 
sferei de aplicabilitate a acestuia; de aceea, el nici nu 
exclude a priori posibilitatea altor tipuri de explicaţie. 

Dray susține, totuşi, că obiecțiile împotriva 
concepţiei lui provin dintr-o înţelegere greşită a menirii 
reflectiei filosofice. Despre ce este vorba? Ca şi Hempel, el 
ține să precizeze că problema filosofului (analitic) este una 
meta-teoretică şi nu factuală, insistînd că modelul rațional 
trebuie înţeles ca o reconstrucție conceptuală a relaţiei 
dintre o acţiune şi motivele ei. Noţiunea de "calcul" 

exprimă forma şi nu conţinutul acestei conexiuni, adică 
genul de relaţie logică dintre explancins si explanandum.. 
în consecință, acestei noţiuni nu ar trebui să-i fie asociate 
conotaţii "intelectualiste", deoarece utilizarea ei nu 
presupune că orice acţiune are în spatele ei un raționament 
explicit, "un set de propoziţii pe care agentul şi le-ar fi 
expus siesi".’ 

Dray limitează interesul filosofului la clarificarea 
argumentelor istorice, el insuşi nepropunîndu-şi mai mult 
decît să expliciteze conexiunea dintre acţiunea agentului şi 
motivele lui, pentru a pune în evidență structura ei 
conceptuală. Faptul că in cazul multor acţiuni aceasta 
conexiune este doar implicită nu constituie pentru Dray un 
motiv care să justifice punerea sub semnul îndoielii a 
valabilitatii modelului său. Sfera explicatiei raționale, 
insistă el, s-ar putea dovedi a fi extrem de semnificativă în 
măsura in care am interpreta într-o manieră 
"neintelectualistă" noțiunea de "calcul": anume, ca o 
noțiune ce aparține logicii conceptuale, avînd statutul de 
criteriu al înțelegerii acțiunilor umane. 

Natura meta-teoretică a acestui concept este 
relevantă pentru funcțiile normativiste ale modelului 
rațional, conceput de autorul lui drept ideal de explicație, 
menit să arate cum trebuie să fie şi nu cum este de fapt 
explicația istorică. De altfel, argumentul principal adus de 
Dray în favoarea modelului său este că el are în vedere 
forma şi nu conținutul explicatiei, corectitudinea celei dintîi 
nefiind o garanție a corectitudinii celui din urmă. 
Argumentul nu este de natură să înfrunte obiecțiile lui 


Ibidem, p. 130. 

Hempel.* Dacă în realitate, se întreabă el, numeroase 
acţiuni sînt imperfecte (în sensul că lipseşte formularea 
explicită a unui raționament practic), aşa cum Dray însuşi 
recunoaşte, atunci cum mai pot fi acestea analizate în 
tennenii unor standarde rationale? Decit, ignorînd practica 
istorică gsi forțînd explicațiile specialistului să se 
conformeze unei scheme generale preconcepute. Această 
practică ar dovedi că, atunci cînd istoricul explică o acţiune 
prezentind ratiunile agentului, el nu intenționează doar să 
evalueze acţiunea respectivă, aratînd că ea a fost "lucrul 
adecvat ce trebuia tăcut". Scopul lui principal este să 
explice de ce agentul a acţionat efectiv în acel mod. 
întrebare la care istoricul nu poate răspunde că, date fiind 
obiectivele şi credinţele agentului, acţiunea lui era singurul 
lucru raţional de tăcut. Deoarece, argumentează Hempel, 
"mulţi agenţi, în numeroase împrejurări, nu înfăptuiesc în 
mod efectiv lucrul raţional".ă Din păcate, conchide el, deşi 
recunoaşte această realitate, Dray o desconsideră şi ia de la 
sine înţeleasă raționalitatea acţiunii umane. 

în realitate, ceea ce îl nemultumeste pe Hempel nu 
este atît ignorarea de către Dray a chestiunilor factuale ale 
istoriei (de care el însuşi face abstracţie), cît mai degrabă 
abaterea acestuia de la cerinţele pozitiviste ale obiectivităţii. 


* Deşi, cum ani văzut, acelaşi argument este invocat şi de Hempel 
pentru susţinerea valabilitatii modelului nomologic. Iar Dray nu ezită 
să-i amintească acest lucru: aşa cum nu putem fi siguri că am 
descoperit legi. deşi pretindem că trebuie să le cunoaştem, tot la tel. 
atunci cînd spunem că am cunoscut ratiunile unui agent, nu avem 
siguranţa că într-adevăr, le-am şi cunoscut (ci. W. Dray* "Historical 
Explanation of Actions Reconsidered". op. cit., p. 72). 


* Cari G. Hempel. "Reasons and Covering Laws". în Patrick 
Ganrdiner (ed.). op. cit., p. 103. 

Deficientele modelului rațional sînt puse de el pe seama 
admiterii elementului interpretativ, evaluativ în structura 
conceptuală a istoriei.* O concesie inadmisibilă pentru 
Hempel, care vede cunoaşterea dincolo de partialitatea 
diverselor puncte de vedere. De pe această poziţie, el 
susţine că numai reconstruită în termeni empirici, explicaţia 
rationala ar putea da seamă de acţiunile individuale. in 
acest sens, "principiul acţiunii” este substituit cu o 
prezumție empirică menită să enunte in mod explicit faptul 
că acţiunea în discuţie nu era imperfectă din punctul de 
vedere al standardelor invocate de Dray; respectiv, că 
agentul era dispus în acel moment să acţioneze în mod 
raţional şi că împrejurări exterioare (oboseală accentuată, 
stress emotional, influența drogurilor etc.) nu l-au 
împiedicat să facă acest lucru. Schema lui Dray : 

1. Agentul A era într-o situaţie de tip C. 

2. într-o situaţie de tip C, lucrul de făcut este X. 


3.Deci, A a făcută. 

este reformulată de Hempel după cum urmează: 
1. A era într-o situaţie de tip C. 
2. A era în acel moment un agent rațional. 
3. Orice agent rațional aflat într-o situaţie de tip 
C va face întotdeauna (sau: cu o mare 
probabilitate) X. 


4. Deci, A a făcut X? 


* Vezi în acest sens. Cari G. Hempel, "The Concept of Rationality 
and the Logic of Explanation by Reasons", în Cari G. Hempel. 
Aspects of Scientific Explanation... pp. 469-470. 

? Cari G. Hempel, "Reasons and Covering Laws", în Partrick 
Gardiner (ed.), op. cit. pp. 101-102. 

Prin înlocuirea principiului normativ (cel de-al doilea enunţ 
din prima schemă) cu o prezumție sau lege empirică (cel 
de-al treilea enunţ din schema a doua) se ajunge, de fapt, la 
o explicaţie de tip covering-law. Hempel este convins că 
(numai) în acest fel se poate răspunde corect la întrebarea 
"de ce A a facut în mod efectiv X'?". Şi anume, pentru că X 
este genul de acţiune pe care îl face orice agent rațional aflat 
în împrejurări de acest tip. Rezultatul criticii hempeliene a 
explicatiei rationale este respingerea funcţiei ei de 
instrument al cunoaşterii istorice. Incompletitudinea 
modelului rational este exploatată ca argument împotriva 
valabilitatii acestui gen de explicaţie. 

Este adevărat însă că Dray pretinde a fi oferit o 
reconstrucţie conceptuală completă a explicatiei acţiunilor 
umane individuale. în această privinţă, explicaţia raţională 
s-ar dovedi, după el, superioară celei nomologic- 
probabiliste. Căci, deşi nu este deductivă în accepţia 
hempeliană, ea ar reuşi să arate că o acţiune particulară a 
trebuit să fie săvîrşită sau, cu alte cuvinte, că ea a fost 
singurul mijloc de realizare a obiectivelor actorului istoric. 

Dar, pretenţia lui Dray de a fi demonstrat existenţa 
unei conexiuni logice (necesare) şi nu doar probabile între 
o acţiune şi raţiunea ei de a fi este greu de susţinut. A 
susține necesitatea acestei conexiuni echivalează cu 
transformarea scopurilor şi a ratiunilor individuale într-o 
bază absolută a acţiunii umane, ceea ce se şi întîmplă, de 
fapt, în cazul lui Dray. Potrivit modelului său, răspunsul la 
întrebarea "De ce Robespierre l-a pus sub acuzaţie pe 
Danton?" ar fi unul singur: pentru că Robespierre, evaluînd 
circumstanțele, a apreciat că acestea îi impun decizia 
respectivă. Ca atare, el ar fi fost pus în situaţia de a-l 
condamna pe Danton. Dray întemeiază astfel necesitatea 

deciziei pe raționalitatea ei. Pe baza argumentatiei lui, 
urmează că împrejurările cereau (necesarmente) acea 
decizie tocmai pentru că ea era rațională, adică adecvată 
scopului apărării Revoluţiei. 

Problema este în ce măsură analiza logicii situației 
oferă posibilitatea unei explicaţii complete a faptului istoric 
în discuţie. Putem da seamă de acţiunea lui Robespierre 
analizînd-o exclusiv în tennenii relaţiei scop-mijloace, aşa 
cum procedează Dray? Raymond Aron observă că 
explicaţia rațională elimină orice referință la personalitatea 
actorului istoric, la trăsăturile lui "dispoziţionale” sau la 
concepţia sa despre lume şi reţine doar "omul politic" 
Robespierre. Aşa se face că decizia lui este înţeleasă ca 
decurgind în mod necesar din obiectivele urmărite de el in 
calitate de om politic. Scopul explicatiei ar fi să arate că 
Robespierre a tăcut ceea ce era potrivit de făcut din punctul 
lui de vedere. 

Interpretarea faptelor istorice în maniera sugerată de 
Dray ridică cel puţin două obiecţii majore. Pe de o parte, 
nu se poate vorbi de principii cu valoare universală care să 
precizeze ce tip de acţiune este corespunzătoare (sau 
raţională) în diverse situaţii. Pe de altă parte, presupunînd 
că ar exista, totuşi, asemenea standarde, ele nu ne-ar putea 
servi drept "fundament pentru a explica de ce o persoană a 
acţionat într-o manieră particulară". Cel mult, ele ne 
permit să justificăm, dar nu să şi explicăm acest lucru. 
Putem foarte bine să prezentăm o acţiune particulară drept 
una raţională în sensul lui Dray, fără ca ea să fi fost în 
realitate o astfel de acţiune, adică, fără ca vreun "calcul" să 
fi avut cea mai neînsemnată influenţă asupra ei. Este dificil 


10 Raymond Aron, Lefons sur I'liistoire,  Edilions du Scuil. 
Paris. 1989, p.183. 

să discernem în mod absolut motivele raţionale de cele 
non-rationale (mobiluri) şi să stabilim cu claritate un 
fundament ultim al conduitei umane, ce anume a influenţat 
în mod decisiv o decizie individuală ca aceea a lui 
Robespierre. Decizia lui traduce oare exact dorinţa apărării 
Revoluţiei, deci un motiv "raţional" sau, dimpotrivă, un 
simplu mobil — rivalitatea conducătorilor revoluționari ? 
Un răspuns cert nu poate fi dat, iar explicaţia va avea doar 
o valoare probabilă. Ea reconstituie evenimentul făcîndu-l 
inteligibil dar nu necesar. Credinţa (împărtăşită de Dray) că 
putem descoperi o conexiune necesară între acțiunea lui 
Robespierre şi scopul apărării Revoluţiei se dovedeşte a fi 
o iluzie: în realitate, nu este exclus să fi fost vorba doar de 
o simplă coincidenţă. 

încercarea filosofului de a pune în lumină 
particularitatile logic-coneeptuale ale explicatiei istorice a 
eşuat într-o forma extrema de rationalism. "Principiul 
acțiunii", tinind, în opinia lui, de specificul acestei 
explicaţii, nu poate fi acceptat drept principiu inteipretativ 
al evenimentelor istorice decît în măsura în care 
presupunem că orice conduită umană este orientată 
rational. Si, chiar dacă Dray nu face o asemenea supozitie, 
apelul lui la acest principiu sugerează o interpretare 
"rationalista" a Istoriei, într-un sens mai tare decît a voit el 
însuşi.!! 


Explicaţia rațională — o versiune 
analitică a comprehensiunii istorice. Influenţa lui 


Collingwood (şi, prin el, a şcolii germane a ştiinţelor 
spiritului) asupra lui Dray este neîndoielnică. De altfel. 


!! Georg Henrik von Wright. op. cit., p. 182 (versiunea rom.). 

trimiterile la filosoful britanic îi servesc deseori drept 
puncte de sprijin sau argumente suplimentare în susţinerea 
propriei concepţii. Ideea studierii evenimentelor istorice 
"din interiorul" lor îi atrage atenția asupra importanţei 
noţiunii de comprehensiune. Ca filosof de formaţie 
analitică, Dray nu putea accepta însă consecinţele 
subiectiviste decurgînd din interpretarea acestei noţiuni în 
cadrul tradiției hermeneutice. în accepţia hermeneutilor, 
comprehensiunea este esențialmente un mod de a fi al lui 
Dasein , constind în "intuirea directă" sau empatetică a 
fenomenului istoric în concretetea şi unicitatea sa. Această 
dimensiune fundamental ontologică trece drept 
particularitate a unui gen special de adevăr, cum este cel al 
istoriei: un adevăr subiectiv, "trăit", care nu se face "văzut" 
decît "trecînd prin noi", cum ar spune Gadamer. De aici, 
ideea pluralitatii de perspective asupra obiectului, relevantă 
pentru funcția strict interpretativă conferită 
comprehensiunii — aceea de înțelegere a semnificatiilor 
actelor umane prin retrăirea lor în propria conştiinţă a 
istoricului. Absența dimensiunii metodice, trecînd pentru 
hermeneuti drept virtute şi nu defect al comprehensiunii, 
traduce lipsa lor de preocupare pentru stabilirea unor 
criterii care să facă posibilă compararea şi evaluarea 
diverselor interpretări. Pentru ei, această preocupare nici 
nu ar avea sens, angajarea existențială a istoricului fiind 
folosită drept justificare a naturii "plurale" a adevărului. 
Implicatia este evidentă: disoluția realității istorice într-o 
multiplicitate de reprezentări, a căror valoare obiectivă este 
imposibil de stabilit. 

Refuzînd să-şi însuşească asemenea consecințe 
subiectiviste, Dray îşi propune să elucideze modul în care 
poate fi arbitrat ceea ce Ricoeur numeşte "conflictul 

interpretărilor rivale". Aşa se explică opţiunea lui pentru o 
perspectivă epistemologică şi nu ontologică asupra 
comprehensiunii. O perspectivă menită să clarifice 
condiţiile posibilităţii ei ca modalitate de cunoaştere valabilă 
universal. Spre deosebire de hermeneuti. el vede in 
angajarea existențială a subiectului un obstacol şi 
nicidecum o condiţie a obiectivitatii; căci obiectivitatea la 
care aspiră Dray nu este una "pentru noi", dimpotrivă, 
independentă de noi. Drept urmare, în reformularea 
comprehensiunii ca "explicaţie raţională", el nu mai 
porneşte de la "eul viu" al istoricului, ci de la "eul 
transcendental" in calitate de sursă a unor standarde 
obiective, neutre de evaluare a acţiunilor umane. 

Dray reactualizează astfel preocuparea lui Rickeit 
de a stabili un criteriu, o autoritate care să orienteze selecția 
şi organizarea faptelor istorice. Dacă istoria vrea să acceadă 
la obiectivitate, criteriile reconstituirii trecutului trebuie să 
fie universale, adică valabile pentru toţi. Prin intermediul 
principiului acţiunii, Dray încearcă să dea o traducere 
logică posibilă selecţiei faptelor istorice. Un demers care 
avea să se dovedească, în mare parte, fictiv, fiind greu de 
imaginat o reconstrucţie a explicatiei istorice sub forma 
unui raţionament logic. înainte de toate, pentru că istoria 
conține şi o dimensiune posibilă, pentru că, aşa cum 
observă R. Aron, evenimentele s-ar fi putut desfăşura şi 
altfel decît au avut loc, ele nefiind singurele posibilităţi de 
derulare a istoriei. Or, Dray se străduieşte să descopere şi 
să justifice necesitatea. Să demonstreze, cu alte cuvinte, că 
există o conexiune necesară, logică între acţiunile umane şi 
scopurile lor. Dacă istoricul reuşeşte să deducă din scopul 
unei acţiuni că acea acţiune a fost unica posibilitate 
(singurul mijloc) de realizare a scopului respectiv, atunci el 

poate conchide că acțiunea a fost necesară. Dray speră în 
acest fel să limiteze sau, mai precis, să împiedice 
proliferarea de interpretări diferite şi chiar divergente 
asupra trecutului. Istoricul ar urma să desprindă 
semnificația evenimentelor din perspectiva pretinsului 
principiu rațional al acţiunii şi nu din punctul de vedere al 
problemelor prezente ale epocii lui. 

Explicaţia raţională se doreşte a fi o reconstrucție 
logică şi nu o retrăire subiectivă a trecutului. Dintr-un mod 
de a fi al lui Dasein, comprehensiunea devine pentru Dray 
o metodă de cunoaștere istorică. Ea ar dobindi astfel o 
valoare obiectivă, explicativă — contestată, desigur cu 
argumente diferite, deopotrivă de hermeneuti şi pozitivisti. 
Pe de o parte, sublinierea valentelor ei explicative este de 
natură să răstoarne prejudecata hermeneuţi lor după care 
acţiunile umane, întrucît sînt libere, sînt incompatibile cu 
explicaţia. O opinie care, potrivit lui Dray, nu s-ar susţine 
decît în cazul modelului covering-law, care asumă poziţia 
metafizică a determinismului şi tratează evenimentele 
istorice în termenii celor naturale. Cit priveşte propria lui 
noţiune de explicaţie, Dray apreciază că semnificaţia ei este 
perfect compatibilă cu teza libertății de conştiinţă şi 
înţelegerea omului ca agent istoric. Modelul său ar reuşi să 
dea seamă de acţiunile individuale privite drept rezultate ale 
alegerilor umane libere. Asumarea indeterminismului nu 
numai că nu ar exclude, dar ar face chiar posibilă explicaţia 
de tip rațional. Dray respinge însă reciproca, afirmînd că 
posibilitatea explicatiei rationale nu implică susţinerea 
adevărului indeterminismului. Pe scurt, dacă prezumția 
libertăţii de conştiinţă ne obligă la acceptarea modelului 
rational, admiterea acestuia din urmă nu implică 

indeterminsimul şi, în consecinţă, nu exclude posibilitatea 
unei explicaţii nomologice.!? 

Pe de altă parte, Dray vrea să înlăture suspiciunile 
pozitiviste referitoare la virtuțile cognitive ale 
comprehensiunii. în acest sens trebuie înțeleasă 
preocuparea lui de a transforma statutul acestui concept: de 
la o facultate oarecum misterioasă de intuiție, 
comprehensiunea dobindeste calitatea unei metode de 
analiză obiectivă a fenomenelor socio-umane. Prin aceasta, 
Dray urmăreşte să atragă atenția asupra faptului că în istorie 
există un sens special al termenului explicație, care este 
incompatibil cu determinismul. Şi, în acest fel, să pună sub 
semnul îndoielii ideea (comună  pozitivismului şi 
hermeneuticii) că orice explicație presupune referința la legi 
generale. Dray rupe atît cu opinia celui dintîi, după care 
evenimentele istorice sînt explicabile, dar numai în termenii 
legilor, cît şi cu punctul de vedere al celui din urmă, care 
contestă posibilitatea oricărui gen de explicaţie la nivelul 
uman al existenţei. 

Modelul raţional reprezintă, deci, o alternativă nu 
doar la modelul covering-law, ci şi la versiunea 
hermeneutică a comprehensiunii. Preocuparea filosofului 
de a respinge valabilitatea universală a celui dintîi şi 
totodată consecinţele subiectiviste ale celei de-a doua este, 
tară îndoială, legitimă. Din păcate, tentativa de a căuta un 
fundament obiectiv judecăților de valoare avea să-l conducă 
pe o cale greşită: în loc să vadă cum este posibil accesul la 
obiectivitate recunoscind dimensiunea ontologică a 
cunoaşterii istorice, Dray face abstracție de conţinutul 
acestei cunoasteri, interesindu-se doar de forma ei. 


'? William Dray. op. cit., p.87. 

Rezultatul adoptării unei asemenea strategii 
transcendentale nu putea fi decît o construcţie artificială, 
incapabilă să justifice condiţiile reale ale posibilității istoriei 
ca modalitate de cunoaştere obiectivă. Principiul acţiunii, 
departe de a fi un standard universal de interpretare a 
evenimentelor trecutului, aşa cum pretinde Dray, nu are 
decît o relevanţă relativă şi contextuală. Refuzul metafizicii 
şi îmbrăţişarea unei viziuni normative asupra filosofiei sînt 
răspunzătoare de incapacitatea lui Dray de a oferi o 
reconstrucţie plauzibilă a comprehensiunii. Dar, chiar dacă 
nu a reuşit să soluţioneze problema conflictului 
interpretărilor, el are meritul de a fi supus-o dezbaterii 
filosofice. 

Pe de altă parte, introducerea noţiunii de 
comprehensiune în structura conceptuală a ştiinţei 
semnalează faptul că cercetarea fundamentelor cunoaşterii 
istorice nu se poate realiza cu mijloacele exclusive ale 
analiştilor, presupunînd în mod necesar instrumente şi 
concepte specifice. Sfidind scientismul pozitivist, Dray 
reabilitează rolul experienţei cotidiene ca sursă a cunoaşterii 
socio-umane şi argumentează pe această bază că istoria este 
în esenţa ei o disciplină umanistă. Opunîndu-se totodată 
raţiunii necritice (promovată de hermeneuti), care se lasă 
dirijată doar de "lucrurile însele", nu însă şi de metodă, el 
atrage atenția asupra legitimității preocupărilor 
metodologice. Modelul rațional este expresia efortului său 
de a elabora o metodologie sau tehnologie a 
comprehensiunii istorice. 

SECȚIUNEA A DOUA 


DE LA MONISM 
LA PLURALISM METODOLOGIC 


SUPOZITIILE METAFIZICE 
ALE NATURALISMULUI ŞI UMANISMULUI 


Modelul covering-law si cel rațional sînt ambele 
teorii moniste ale explicatiei istorice. Confruntarea lor a 
definit cadrul în care s-a desfăşurat analiza filosofică a 
istoriei în primele decenii ale acestui secol. Alternativa 
explicaţie nomologică — explicaţie raţională comportă, pe 
lîngă dimensiunea epistemologică (vizind unitatea şi, 
respectiv, discontinuitatea dintre cunoaşterea istorică şi 
cunoaşterea ştiinţifică) şi o dimensiune ontologică. 
Alternativa vizează, in ultima instanță, problema 
natural şi uman. Monismului metodologic îi corespunde un 
monism ontologic. Antinomia dintre cele două pattern-uri 
ale explicatiei, observă Patrick Gardiner, se naşte din 
concepţia că lumea este alcătuită, pe de o parte, din 
"materie lipsită de viata", iar pe de altă parte, din "spirit". 
Unii filosofi, dorind să dea istoriei un statut cu adevărat 
ştiinţific, au subliniat importanţa primeia, sugerînd că ideile 
sînt dependente întotdeauna de "fundamente materiale”. 
Alţii, pretinzînd că apără libertatea spiritului uman, atribuie 
acestor idei "forță şi viață", capacitatea de a controla şi 
modifica lumea. în realitate, afirmă Gardiner, între cele 
două pozitti nu există propriu-zis un conflict, cit mai 
degrabă o diferenţă tinind de modurile în care este privită 

fiinţa umană: sub aspectele ei "fizice" sau, dimpotrivă, sub 
cele "mentale". Aceste moduri diferite de a vorbi despre 
om "au fost hipostaziate în componente diferite”, 
ignorindu-se că existentele umane nu sînt "nici cu adevărat 
materie, nici cu adevărat spirit, ci pur şi simplu existente 
umane".! Desconsiderarea interacțiunii material-spiritual 
i-a tăcut pe "naturalisti" să afirme că evenimentele istorice 
sînt explicabile doar în termeni de cauze şi efecte, iar pe 
"umanisti" să susţină, dimpotrivă, că înţelegerea acestora 
presupune referința la ideile, dorințele şi proiectele 
oamenilor. 

Incepînd cu anii '60, confruntarea dintre paradigma 
"naturalista" şi cea "umanistă" cedează locul deschiderilor 
şi influențelor reciproce. Asistăm la depăşirea cadrului 
tradiţional al dezbaterilor, îndepărtarea de tezele extreme ale 
celor două modele epistemologice făcînd posibilă iniţierea 
dialogului între adepții lor. Ideea  pluralismului 
metodologic, a complementaritatii diverselor modalități de 
cunoaştere a trecutului prinde tot mai mult teren, devine din 
ce în ce mai influentă. Interesul crescînd al unor analişti 
pentru /umea-viefii şi limbajul cotidian va antrena şi 
revizuirea poziţiei critice față de comprehensiune, a cărei 
importanţă fusese daja semnalată de Dray în încercarea de a 
demonstra autonomia istoriei. Pe de altă parte, filosofi de 
factură hermeneutică recunosc, sub înrîurirea lecturilor 
analitice, posibilitatea utilizării metodelor ştiinţifice in 
studierea fenomenelor socio-umane. [Ilustrative pentru 
deschiderea acestui dialog sînt concepţia logicianului 
finlandez Georg H. von Wright si aceea a filosofului 
francez Raymond Aron. 


' Patrick Gardiner, The Nature of Hixtorical Explunution, Oxford 


University Press, 1961, pp. 138-139. 

VON WRIGHT ŞI SILOGISMUL PRACTIC 


în lucrarea sa Explanation and Understanding 
(1971), von Wright argumentează că în cunoaşterea 
fenomenelor socio-umane explicația şi comprehensiunea se 
presupun şi se sprijină reciproc. El consideră că, întrucît 
universul istoric este compatibil cu noțiunile de cauză şi 
scop, nici unul dintre cele două tipuri de explicație, cauzală 
sau teleologică —  aparținînd tradiției galileene şi, 
respectiv, aristotelice — nu reuşeşte, singur, să surprindă 
complexitatea acestuia. 

Deşi, aparent, în controversa Hempel-Dray, von 
Wright se situează de partea celui din urmă, în realitate, el 
nu apără un model rațional (teleologic) în formă "pură", ci 
mai curînd un gen de explicație in care intentionalitatea 
îndeplineşte funcția de factor explicativ, dar nu ultim, al 
acțiunii individuale. Schema logică a acestui tip de 
explicație este un "silogism practic" de forma următoare: 

A intenționează să producă pl 

A consideră că nu poate producep dacă nu 

produce a; 


Deci, A porneşte să producă a. 
La prima vedere, "raționamentul practic” este foarte 
asemănător modelului lui Dray. Dar, aşa cum vom vedea, 
el reprezintă "schema explicatiei teleologice întoarsă cu 

susul in jos".? Reamintim că, potrivit lui Dray, un 
eveniment X are loc pentru că un alt eveniment Y trebuie 
să aibă loc. Este asumată aici o relație necesară între X şi 
Y: premisele implică în mod logic concluzia. Evenimentul 
anterior apare drept mijlocul adecvat, probabil chiar 
singurul, de realizare a evenimentului ulterior. 

Von Wright substituie rationamentului logic unul 
practic, probabilist. Este probabil sau posibil, spune el, ca 
evenimentul Y să fi avut loc deoarece evenimentul X a avut 
loc. Knu este o consecinţă necesară a lui X, după cum nici 
X nu conduce în mod necesar la Y, în sensul că el poate 11 
un mijloc de realizare a lui Y, dar nu singurul. Von Wright 
respinge astfel caracterul necesar al conexiunii dintre o 
acțiune şi motivele ei, sustinind că relația mijloc-scop, 
respectiv dintre X şi Y, este una întîmplătoare. Din punctul 
lui de vedere, evenimentele istorice nu pot fi "deduse" 
exclusiv din scopurile şi intenţiile oamenilor, dar, evident, 
nici numai din împrejurări exterioare. Motivele nu 
reprezintă pentru el o condiţie necesară şi suficientă a 
realizării unei acţiuni. Acelaşi lucru este valabil şi în 
privinţa împrejurărilor exterioare. Eroarea lui Dray ar 
consta, deci, în încercarea lui de a demonstra necesitatea 
conceptuală a relaţiei dintre acţiunea agentului şi motivele 
acestuia. în cadrul silogismului practic, premisele "nu 
implică existența unei concluzii care să le corespundă", aşa 
cum concluzia "nu urmează cu necesitate logică din 
premise". 

Pentru evitarea capcanelor explicatiei rationale, 
von Wright părăseşte supoziţia ei de bază si anume, ca 


? Georg Henrik Von Wright. Expluruitum unii  Understundina. 
p.96. 
> Ibidem, p. 117. 

orice acţiune umană este raţional explicabilă. El pune la 
îndoială că analiza logicii situaţiei oferă un argument logic 
decisiv care ne permite să răspundem la întrebarea de ce o 
persoană a acționat aşa cum a acționat într-o împrejurare 
particulară. "Silogismul practic" se întemeiază pe ideea că, 
deşi acțiunea umană este  necesarmente  intentionala, 
alegerea mijloacelor ei poate fi întîmplătoare. La von 
Wright, intentionalitatea acţiunii nu implică raționalitatea 
alegerii mijloacelor. în contrast cu Dray, el admite şi 
posibilitatea unor alegeri non-rationale. Existenţa lor pune 
în discuţie valabilitatea unui model "pur" rational, ridicind 
întrebarea: ce anume reuşeşte efectiv şi ce anume omite să 
explice un asemenea model? Întrucît "nu se suprapune cu 
silogismele practice care conduc la acţiune", schema logică 
raţională este considerată de von Wright incompletă.“ 


Reconstrucţia sa a explicatiei raționale ar putea fi 
interpretată ca o încercare de a realiza o asemenea 
"suprapunere", prin recuperarea şi integrarea elementelor 
omise de Dray din modelul lui. Von Wright procedează, 
aşadar, la lărgirea noţiunii de explicaţie teleologică şi la 
"relaxarea" schemei silogismului practic, integrind cît mai 
multe elemente care ar putea să concure la furnizarea unei 
explicaţii mai complete. Să presupunem, spune el, că 
agentul A intenționează să realizeze acţiunea p ; pentru a 
produce p, A consideră cia este suficient. Faptul că a 
este socotit suficient de către A constituie însă un 
argument decisiv pentru a conchide că A porneşte la 
înfăptuirea lui a ? Răspunsul lui von Wright este negativ. 
Presupunem, în continuare, că A porneşte să realizeze 
acțiunea a. Faptul că A apreciază că a este suficient pentru 


'5 Ibidem, p. 130. 

realizarea lui p este, de data aceasta, un argument decisiv 
că A porneşte la înfăptuirea lui a? Obtinem o explicaţie 
completă a comportamentului lui AJ Dam un răspuns cert 
la întrebarea "de ce A face a? întrebarea îi pare lui von 
Wright "uluitoare". în vreme ce Dray răspunde afirmativ, 
el apreciază că un asfel de răspuns ar fi admisibil, dar că 
justificarea lui comportă completarea rationamentului cu 
noi elemente. Se disting două situaţii: 

1) Dacă realizarea lui a este singurul lucru pe care 
A il consideră suficient pentru producerea lui p, atunci 
vom avea un argument logic decisiv (construit pe baza 
argumentului practic al agentului) pentru a conchide că A 
porneşte să facă a. Realizarea lui p este dedusă logic din 
înfăptuirea lui a, care la rîndul ei implică "existenţa" lui p. 
Conexiunea dintre a şi p (dintre mijloc şi scop) este 
necesară. Aceasta ar fi o explicație completă datorită 
"suprapunerii" ei cu silogismul practic al agentului, 
reconstruind întregul său conţinut. Am obţine, deci, un 
raţionament valid, adică o explicaţie ştiinţifică întemeiată. 
Vom spune căa este o condiţie necesară şi suficientă a 
producerii lui p. 

2) Dacă A consideră că există mai mult decît un 
singur lucru, să zicem, a şi b, ca fiind suficiente mijloace 
pentru realizarea lui p, atunci A trebuie să aleagă între a 
face a sau a face b. Argumentul practic al agentului, 
anume că a sau b este suficient pentru producerea lui p, 
poate fi construit ca un argument logic decisiv pentru a 
explica de ce A porneşte să facă a sau b. Prin urmare, 
concluzia că A trebuie să realizeze a sau b este necesară. 
Vom spune că a sau b este o condiţie necesară şi 
suficientă a producerii lui p. Dar, prin acest raţionament 
noi explicăm de ce A trebuie să înfăptuiască a sau b şi nu 

de ce A înfăptuieşte a. Ceea ce justificăm este necesitatea 
de a facea sau b şi nu necesitatea de a face a. 


Observaţie. Silogismul practic de lipul 2) introduce un 
element nou faţade silogismul de tipul 1) — care nu este 
altceva decît schema explicatiei raționale a lui Dray. Acest 
element este alegerea agentului, determinată de existenţa mai 
multor mijloace pe care le consideră suficiente în vederea 
atingerii scopului său. 


Pentru a răspunde la întrebarea "de ce A facea şi 
nu face b ", von Wright "relaxează" în continuare 
silogismul practic, adaugindu-i noi determinări. 
Descoperirea fundamentului motivational al deciziei de a 
face a presupune, aşadar, extinderea noţiunii de explicaţie 
teleologică, investigînd scopurile care justifică alegerea lui 
a. Deoarece, aşa cum am văzut, silogismul de tipul 2) 
justifică necesitatea alegerii între a şi b, şi nu necesitatea 
alegerii lui a. Pentru justificarea celei din urmă, am putea 
introduce un scop subsidiar, de pildă acelii de a înfăptui p 
cît mai rapid şi cu un pret cît mai scăzut posibil; deci, este 
vorba de motivații privind eficiența mijloacelor de realizare 
a obiectivelor agentului. Vom spune în acest caz că decizia 
lui A dea facea se întemeiază pe argumentul practic că a 
este în opinia lui A un mijloc mai eficient (ieftin şi rapid) 
de a producep. Am obţinut asfel o explicaţie teleologică, 
dar care este şi ea incompletă: nu dispunem de nici un 
argument ferm pe baza căruia să deducem că A trebuia (în 
mod necesar) să facă a în vederea producerii lui p. 
Corespondenta premiselor cu concluzia este cu totul 
întîmplătoare, în sensul că este posibil (dar nu cert) ca 
efectuarea lui a să conducă la realizarea lui p. 

Ca să obţinem o explicaţie mai satisfăcătoare a 
deciziei lui A de a făcea, trebuie să continuăm "relaxarea" 
silogismului practic. Von Wright suplimentează premisele 
cu noi informaţii despre intenţiile şi cognitiile lui A. De 
exemplu, dacă realizarea lui p implica riscuri, am putea 
spune că A a optat să facăa considerind că în acest fel 
evită riscurile respective. Dar chiar şi prin introducerea 
unui asemenea scop subsidiar, explicația rămîne în 
continuare incompletă. 

Demersul de mai sus demonstrează imposibilitatea 
de a obţine o explicaţie teleologică formal satisfăcătoare a 
deciziei lui A de a săvîrşi a. "Concluzia unei inferente 
practice, notează von Wright, nu urmează cu necesitate 
logică din premise. A insista că ea ar trebui să urmeze 
astfel înseamnă dogmatism". Prin urmare, explicaţiile 
istorice rămîn întotdeauna parțiale, implicind un grad mai 
mare sau mai mic de relativitate. Complexitatea vieţii 
sociale şi a istoriei oamenilor nu poate fi niciodată "captată" 
în scheme logice. Orientate de raționamente practice, 
acţiunile şi deciziile individuale nu pot fi integral 
reconstruite logic. Istoricul reconstruieşte însă faptele şi 
evenimentele trecutului ca fi cînd ele s-ar fi desfăşurat în 
mod necesar, legic. Von Wright vrea să spulbere ideea că 
necesitatea silogismelor practice care orientează acţiunile 
umane este altceva decît o necesitate construită de istoric, 
adică una "ex postfacto ". 

Rediscutarea problemei  explicaţiei istorice din 
perspectiva unităţii şi nu a opoziţiei finalitate-cauzalitate 
constituie una dintre contribuţiile importante ale filosofului 
la dezbaterea epistemologică actuală a acestei teme. O 


Ibidem. p. 117. 

explicaţie adecvată a evenimentelor istorice nu poate ti, 
după părerea lui, "pur" teleologică sau "pur" cauzală, 
întrucît nici motivațiile oamenilor şi nici circumstanţele 
exterioare nu constituie factori explicativi fundamentali, 
ultimi. Von Wright susţine că în istorie există loc pentru 
explicaţia cauzală, precizînd însă că ea are un caracter 
cvasi-cauzal. Precizarea este menită să atragă atenţia asupra 
faptului că explicaţia se întemeiază pe alte fundamente decît 
cele hempeliene, respectiv pe intențiile şi scopurile 
oamenilor (şi nu pe legi generale). Conexiunea dintre 
explanans şi explanandwn, dintre cauză şi efect ar avea un 
fundament motivational; ea presupune enunturi singulare 
privitoare la scopurile agentului, enunturi care formează 
premisele silogismului practic. Acesta este motivul pentru 
care explicaţia este considerată cvasi-cauzală şi nu faptul că 
ea ar fi imperfectă, cum susţine Hempel. 

Analizind natura conceptuală a explicatiei 
declanşării primului război mondial, von Wright afirmă că 
aceasta este de tip cauzal, dar nu în sensul hempelian al 
termenului. Deoarece, relația de cauzalitate dintre 
asasinarea arheducelui Austriei şi izbucnirea războiului ar fi 
intermediată de o serie de alte evenimente ce au urmat 
asasinatului, fiecare dintre acestea constituind motivaţia 
deciziilor şi acţiunilor ulterioare. Astfel, asasinatul de la 
Sarajevo, afectînd telurile şi interesele Austriei, a cauzat 
ultimatumul dat de ea Serbiei. Ultimatumul a oferit prilejul 
mobilizării armatei ruse, acţiune care, întărind poziţia 
Serbiei, a cauzat în continuare refuzul acesteia de a se 
conforma tuturor condiţiilor ultimatumului, precum şi 
declaraţia de război a Austriei împotriva Serbiei. Astfel. 

"treptat, prin forja împrejurărilor, războiul a devenit, ca să 
spun asa, inevitabil", notează filosoful.° 

Exemplul de mai sus ar ilustra că explicaţia cauzală 
este de forma unui silogism practic, ale cărui premise au un 
fundament motivational. Definirea cauzei în termenii 
conditionalitatii îi permite lui von Wright să discearnă o 
varietate de factori cauzali, îndeplinind fie rolul de condiţie 
necesară, fie acela de condiţie suficientă, dar în nici un caz 
ambele. Asasinarea arheducelui Austriei a fost o condiţie 
necesară dar nu şi suficientă a declanşării războiului din 
1914. întrebarea de ce a izbucnii acest război reclamă un 
demers complex, în care intervin deopotrivă explicaţia şi 
comprehensiunea, sprijinindu-se şi  completîndu-se 
reciproc. Orientată spre trecut, de la evenimentul ulterior 
(izbucnirea războiului) la cel anterior (asasinarea 
arheducelui), explicaţia nu devine validă ştiinţific decît 
parcurgînd drumul invers: adică, încercînd să înţelegem 
modul în care fiecare eveniment anterior a reprezentat 
motivaţia celui ulterior, determinind astfel contribuţia 
tuturor la producerea evenimentului final. 

Ce include von Wright în noţiunea de "cauze 
contributive" ale evenimentelor istorice? El distinge două 
categorii de cauze, "externe" şi "interne". Definitorii, după 
el, pentru natura explicatiei istorice sînt cele din urmă. Aici 
sînt cuprinse motivațiile indivizilor, în afara cărora nu ar 
putea fi înţelese deciziile şi acţiunile umane. "Cauza" şi 
"rațiune" sînt, deci, identice; ratiunile sau intențiile 
actorilor istorici sînt cauze ale acţiunilor lor. în sfera 
intentionalitatii sînt incluse, pe lîngă scopuri "rationale" (în 
sensul lui Dray, adică scopuri fixate în mod deliberat de 


“Ibidem, pp. 139-141. 

agent) şi aşa-numitele "motive universale" sau, cum le 
spune R. Aron, "scopuri non-rationale" (nu iraționale!) — 
acelea care definesc natura umană în general, cum ar fi 
nevoia de apărare şi de protecţie a oamenilor atunci cînd 
condiţiile lor de viaţă devin intolerabile. "Cauzele externe" 
se referă la schimbări ale mediului natural, precum şi la 
acelea produse la nivelul tehnologiei şi, în particular, al 
mijloacelor de producţie. Cele două categorii de factori ar 
face necesare, respectiv, posibile noi acţiuni, fără a le putea 
atribui însă un rol cauzal fundamental. Intenţiile oamenilor 
ca şi împrejurările exterioare pot fi cauze şi efecte totodată; 
în consecinţă, ar fi greşit să se considere că unele sînt 
exclusiv cauze din care ar rezulta în mod automat celelalte. 

Faţă de Dray, care susţine un rationalism "tare", 
von Wright apără o formă moderată a acestuia. Deşi 
subliniază că intentionalitatea tine de esența realității 
umane, el admite că explicaţia rațională nu epuizează sfera 
umanului. Nu tot ceea ce se petrece la acest nivel al 
existenţei este explicabil, în opinia sa, prin motive şi 
scopuri formulate în mod deliberat de agenţii istorici. 
Distincția lui între "acțiune" şi "comportament" urmăreşte 
să pună în evidenţă prezenţa intentionalitatii şi totodată a 
cauzalităţii (cvasi-intenfionalitatea este înțeleasă drept 
echivalent al cauzalitatii). "Silogismul practic" ca 
modalitate de explicație rațională este rezervat acțiunii 
propriu-zise, precedate de o evaluare anticipată a scopurilor 
şi a mijoacelor atingerii lor. în cazul aşa-numitelor 
comportamente intenţionale, nu s-ar putea vorbi decît de o 
explicaţie cvasi-teleologică. Fundamentul lor motivational 
îl constituie acele țeluri universal umane, de care am amintit 
înainte, țeluri care nu sînt anticipate şi voite ci asumate, ca 
să zicem aşa, prin forța împrejurărilor. Întrucît nu 

presupune preexistenta unor calcule ale agentului — viztnd 
stabilirea deliberată a scopului şi evaluarea eficacitatii 
mijloacelor realizării lui — un astfel de comportament ar fi 
susceptibil doar de o explicaţie cvasi-teleologică. în afara 
acestor două genuri de acte intentionale, von Wright 
admite şi existenţa a ceea ce el numeşte comportament 
non-intenfional, considerat mai curînd un gen de reflex 
condiţionat decît o acţiune în sensul strict al cuvîntului. 
Absența fundamentului motivational ar face ca acest tip de 
comportament să nu aibă sau să nu aibă încă "un loc printre 
FAPTELE recunoscute de istorie sau de ştiinţele sociale".’ 
De exemplu, o persoană acţionează în conformitate cu 
normele morale ale societăţii lui, dar răspunsul ei la 
"presiunea normativa" nu este motivat de teama 
dezaprobării comunității ori de preocuparea asigurării 
scopului pentru care au fost create normele respective. 
Golit de motivaţia teleologică, comportamentul ar deveni 
un gen de (re)actiune reflex condiţionată. La întrebarea "de 
ce a acţionat astfel ?" persoana va răspunde că "pur şi 
simplu aşa este tradiția acelei societăți”. Asemenea altor 
autori, von Wright este de părere că un comportament 
mecanic de acest fel nu prezintă interes nici pentru istorie 
nici pentru ştiinţele sociale, drept pentru care ar putea li 
exclus din analizele lor. Conduita non-intenţională s-ar 
preta unei explicaţii cauzale tipice, în termenii legilor 
generale, adică potrivit modelului covering-law. 

Am putea rezuma observaţiile de mai sus spunînd 
următoarele: 

1. Potrivit lui von Wright, sfera intentionalitatii 
vizează motivaţia internă (atitudini cognitive şi scopuri 


'5 Ibidem, p. 130. 

aşa-zis raţionale) precum şi motivaţia "externă" (scopuri 
universale sau mobiluri). Pe baza celei dintii explicăm 
acţiunea individuală prin analiza logicii situaţiei, respectiv, 
ca relație adecvată între mijloace şi scopuri, între decizia 
umană şi o situaţie dată. Vorbim în acest caz de o explicaţie 
teleologică rațională a acţiunii individuale. Pe baza celei 
de-a doua, dăm seamă de comportamentul ansamblului, ca 
răspuns la schimbările mediului fizic. 

2. Cauzalitatea nu ar intra în sfera preocupărilor 
istoricului decît în măsura in care presupune referința la 
teleologicitate. Actele umane lipsite de temei motivational 
sînt asimilate evenimentelor naturale, presupunînd o 
explicaţie tipic cauzală, adică nomologică. Doar explicaţia 
cauzală fundamentată teleologic (pe motive "universale") 
este recunoscută drept instrument de cunoaştere a realității 
istorice. Dar şi în această situaţie, ea ar da seamă de 
comportamentul colectiv, fiind insuficient de relevantă la 
nivelul acţiunii individuale, a cărei înţelegere presupune 
reconstrucția ei în termenii silogismului practic. De 
exemplu, în cazul unei calamitati naturale, migraţia 
grupului de oameni ar putea fi explicată pe baza unor 
propoziţii generale privitoare la modul în care indivizii 
umani reacționează la schimbarea“ condiţiilor externe ale 
vieţii lor: nevoia de protecţie îi face să-şi părăsească 
locurile. Dar conduita individuală nu ar decurge în mod 
automat din propoziții generale, întrucît ea poate fi 
orientată de alte scopuri decît cele "universale". Astfel, 
decizia unora de a nu-şi părăsi aşezările este inteligibilă în 
virtutea unor scopuri sau intenţii raționale si nu a 
aşa-ziselor dispoziţii general-umane. 

Dincolo de aspectele logice ale explicatiei istorice, 
von Wright supune discuţiei cîteva probleme cheie ale 

ontologiei istoriei. De exemplu, dacă explicaţia teleologică 
nu este uneori de tip cvasi-teleologic (cum este cazul celei 
din biologie) şi dacă teleologicitatea de acest gen ar putea fi 
interpretată în termenii cauzalitatii. Este corect să afirmăm 
că oamenii îndeplinesc prin acţiunile lor un SCOP de care 
ei nu sînt conştienţi şi care nu poate fi definit, deci, în 
termenii propriilor lor scopuri? Subiectul de analiză îl 
constituie un caz din istoria Poloniei. 


"Redresarea economică a Poloniei sub Cazimir cel Mare s-a 
datorat în mare măsură faptului că evreilor, care au fost 
expulzați din Germania, li s-a permis şi au fost chiar invitaţi 
să se stabilească în Polonia.® 


Pentru a determina dacă evreii sînt, într-adevăr, o cauză 
contributivă în acest caz, von Wright consideră că este 
necesar să stabilim ce fel de relaţie există între scopurile 
urmărite de ei şi înflorirea economiei poloneze (reamintim 
că acțiunea, în sensul propriu-zis al termenului, este 
definită prin intentionalitate). Prin urmare, şi-au propus 
evreii redresarea Poloniei? Răspunsul ar fi negativ, întrucît 
motivul real pentru care aceştia au părăsit Germania a fost 
persecutarea lor şi nu refacerea economică a Poloniei. Dacă 
nu au avut o asemenea intenţie, cum se face că istoricul le 
atribuie un rol cauzal în explicaţia acestui fapt? Istoricul 
lasă a se înţelege că evreii au contribuit la realizarea unui 
scop pe care nu şi l-au propus dinainte. într-un anumit 
sens, interpretarea lui nu ar fi complet incorectă, deoarece 
evenimentele s-au desfăşurat ca fi cum acest scop ar fi 
existat, dar a fost necunoscut acelora care au dat curs 
înfăptuirii lui. Totuşi, în absenţa  fundamentului 


'5 Ibidem, p. 130. 

motivational, explicația redresării Poloniei are, după von 
Wright, un caracter cvasi-teleologic şi nu unul teleologic 
propriu-zis. Aici, spune el, avem de a face cu ceea ce 
Hegel numeşte "Viclenia Ratiunii". "în astfel de cazuri, 
spunem că a fost destinul acelor oameni să pregătească 
terenul pentru un viitor pe care probabil ei inşişi nu l-au 
gîndit niciodată”.” Utilizată în acest context, noţiunea de 
destin sau scop ar avea o semnificație complet 
"inofensivă", care trimite la un determinism corelat cu 
ideea de inteligibilitate şi nu de predictie a proceselor 
istorice. Argumentind că aceste procese nu sînt pre-, ci 
post-determinate, von Wright conchide că inteligibilitatea 
istoriei nu este altceva decît un "determinism ex post 
facto." 

in exemplul invocat, istoricul atribuie relatiei dintre 
cele două evenimente — expulzarea evreilor din Germania 
medievală şi redresarea economiei poloneze — un caracter 
necesar, ceea ce înseamnă că evenimentul anterior devine 
responsabil cauzal de cel ulterior. Explicaţia lui "se 
îndreaptă spre viitor”, argumentind că evreii au trebuit să 
părăsească Germania pentru aface să infloreasca Polonia. 
Evenimentul anterior este interpretat în lumina celui 
ulterior; în acest fel, trecutul mai îndepărtat dobîndeşte o 
semnificaţie pe care nu a avut-o pînă la evenimentele mai 
recent apărute. Pe baza faptului că evenimentul anterior a 
făcut posibil evenimentul ulterior, istoricul îi conferă în 
mod retrospectiv celui dintîi semnificaţia unei cauze. 

în realitate, observă von Wright, relația dintre cele 
două evenimente este una întîmplătoare, în sensul că 
expulzarea evreilor din Germania este doar o condiţie 


13 Ibidem, p. 130. 

cauzal-necesară dar nu şi suficientă a acesteia.* Faptul că 
trecutul mai îndepărtat poate fi înţeles în lumina trecutului 
mai recent dovedeşte, într-adevăr, că inteligibilitatea 
procesul istoric este un determinism ex post facto si că, 
deşi scopurile umane individuale nu se regăsesc în 
rezultatul final — care este istoria — acest rezultat nu este 
niciodată pre-determinat, ci întodeauna post-determinat. 

Von Wright găseşte aici argumentul cel mai 
concludent al incompletitudinii oricărei explicații istorice. 
Credinţa lui Dray în posibilitatea de a oferi o explicaţie 
raţională completa a acţiunilor umane îi pare o iluzie, 
implicînd ideea că istoria a ajuns la un sfîrşit. Cum viitorul 
este însă deschis şi incomplet cunoscut, şi cum trecutul 
(asemenea prezentului) este înţeles în lumina evenimentelor 
ulterioare, istoria va dobîndi mereu noi semnificaţii. 

Prin resemnificarea continuă a trecutului din 
perspectiva viitorului, filosoful nu înţelege însă un mod 
subiectiv de reevaluare a evenimentelor potrivit gustului şi 
preferințelor istoricului. Ceea ce el are în vedere, este o 
modalitate de explicaţie susceptibilă de teste obiective. 
Dacă enunturile istoricului pot să nu fie în mod decisiv 
verificabile sau refutabile, în schimb, ele trebuie întemeiate 
întotdeauna pe fapte şi nu pe opinia lui despre ele." 


* Von Wright asumă interacțiunea dintre împrejurările externe şi 
intenţiile oamenilor ca principiu raţional ce condiţionează cunoaşterea 
ştiinţifică a realităţii sociale. Pornind de la acest principiu, el susţine 
că prezenţa capitalului nu conduce la progres economic decît acolo 
unde există şi intenţia realizării lui. Pe de altă parte, odată prezente, 
aceste resurse remodelează dorinţele existente, traducîndu-le in proiecte 
mature de dezvoltare, (cf. von Wright, op. cit., p. 155) 

10 Ibidem, p. 156. 

Argumentele aduse de von Wright în sprijinul 
pluralismului metodologic sînt, tară îndoială, consecinţa 
unei viziuni filosofice rationalist-relativiste, cum o numeşte 
el, pentru a o distinge de forma "tare" a raționalismului. 
Ceea ce îl separă, între altele, de Dray, este preocuparea de 
rationale, cu alte cuvinte, limitele valabilitatii ei. După 
părerea lui, o acţiune nu poate fi teleologic explicată decît 
atunci cînd este determinată de anumite intenţii şi atitudini 
cognitive ale oamenilor. Dar, întrucît nu orice acţiune 
umană este determinată în acest fel, adică "gindita", întrucît 
în istorie nu guvernează un asemenea tip de. determinism 
(sau rationalism) universal, sfera explicatiei intentionale — 
deşi considerabilă — rămîne totuşi limitată. Observatia este 
importantă mai ales dacă ţinem seama de faptul că de cele 
mai multe ori problema limitelor modelului rațional a fost 
trecută cu vederea de adepţii lui. 

CAUZALITATE SI INTENTIONALITATE 
LA RAYMOND ARON 


Spre deosebire de Dray si von Wright, Raymond 
Aron nu elaborează un model logic al explicatiei 
intentionale (teleologice), interesîndu-se doar de aspectele 
epistemologic-metodologice ale istoriei. în plus, prezenţa 
perspectivei ontologice în cadrul analizelor sale — motivată 
de necesitatea ca, în reconstrucţia sa, trecutul să poată 
apărea in "semnficatia lui profundă" — confirmă că, în 
ciuda contactului ulterior cu cercetările analitice, Aron 
rămîne sub influenţa şcolii germane a ştiinţelor spiritului. 

Contribuţia  gînditorului francez la teoria 
explicatiei istorice a fost insuficient exploatată în cadrul 
dezbaterilor filosofice contemporane asupra subiectului. 
Evaluarea semnificației acestei contribuții trebuie să țină 
seama de evoluția concepției filosofului, începînd cu 
celebra sa lucrare Introducere în filosofia istoriei 
(Introduction â la philosophie de ihistoire — 1938) şi 
terminînd cu Lecfiile de istorie (Legons sur ihistoire ) 
tinute la College de France între 1972 şi 1974 — publicate 
postum, în 1989. 

Concepția despre comprehensiunea istorică 
expusă în Introduction este marcată de influența 
considerabilă a idealismului post-kantian. Pe urmele lui 
Dilthey, Aron respinge atît reductia obiectivă cît şi 

asimilarea metodelor, argumentînd, împotriva naturalis- 
mului, că modelul explicativ (cauzal) este inadecvat în- 
telegerii faptelor sociale, întrucît acestea "nu pot fi unifi- 
cate după regularitati", asemenea fenomenelor naturale. 
Refuzul de a accepta explicaţia evenimentelor istorice 
pe baza regularitatilor şi a legilor, în termenii unificării 
lor conceptuale, îşi găseşte sprijin în teza "unicitatii" atît de 
des invocată de hermeneuti. Unice şi  irepetabile, 
evenimentele istorice ar fi mai degrabă comparabile cu 
operele umane, ceea ce ar face necesară interpretarea lor "în 
maniera unui text literar sau filosofic”. Dincolo de cuvinte, 
notează Aron, vom regăsi în scrieri "o stare de spirit, o 
cultură".!! 

Recunoaştem, desigur, ideile şi limbajul specifice 
filosofiei hermeneutice. Aron adoptă noţiunea lui Paul 
Ricoeur de "conflict al interpretărilor”, vorbeşte de 
pluralitatea de perspective şi infinita reconstrucție a 
trecutului, de "disoluția obiectului” prin intervenția 
subiectivitatii, de adevăruri şi nu de Adevăr. Realismului 
naiv el îi substituie ideea multiplicitatii punctelor de vedere 
asupra unuia şi aceluiaşi fapt istoric. 

Chiar dacă nu întîlnim în mod expres termenul 
"intuiţie directa" (sau empatie), comprehensiunea — aşa 
cum este concepută în Introduction — reţine sensul pe care 
ea îl avea la Dilthey. Prin intermediul ei, istoricul degajă o 
semnficatie care, imanentă realului, "a fost sau ar fi putut fi 
gîndită de aceia care au trăit-o sau au realizat-o"!? ; pe calea 
intuiţiei nemijlocite, el descoperă fenomenul istoric în 
unicitatea sa si îl descrie. în această  accepţie, 


'' Raymond Aron, Introduction â la philosophie de l'histoire 


Gallimard, Paris, 1938, p.90. 
12 Ibidem, p. 59. 

comprehensiunea are drept singur scop "atingerea 
concretului" care implică, în cazul actelor umane, efortul de 
re-intelegere a intentiilor acelora care le-au inițiat şi 
înfăptuit. 

Accentul pus pe funcţia ei interpretativă derivă 
din preocuparea lui Aron de a demonstra specificul 
cunoaşterii istorice în raport cu ştiinţa, în cazul de fata cu 
ştiinţa socială. Pentru el, modalitatea autentică de 
cunoaştere a trecutului este aşa-zisa interpretare rațională a 
acestuia, presupunind înţelegerea motivatiilor acţiunilor 
umane. în contrast cu ea, interpretarea iraţională sau 
psihologică explică aceste acţiuni în termenii mobilurilor 
sau impulsurilor individuale. Asemenea impulsuri îi par 
filosofului complet irelevante sub aspect explicativ 
deoarece, ca dispoziţii general umane ce tin de nivelul 
subconştient, irațional al indivizilor, ele nu ar putea da 
seama de unicitatea si concretetea faptelor istorice. 

Este adevărat că el nu exclude posibilitatea 
suplimentării interpretării rationale cu o interpretare 
iraţională, afirmînd că în practica istorică putem recunoaşte 
deseori şi acest gen de "comprehensiune". Din păcate, ea 
ne-ar îndepărta de specificul istoriei, întrucît încearcă să 
explice o conduită individuală drept exemplificare a unei 
regularitati, conferind astfel actelor umane doar o 
inteligibilitate parţială. O astfel de interpretare, întemeiată 
pe propoziţii generale dispozitionale, adică pe principii 
psihologice privitoare la natura umană, desfiinţează, după 
opinia filosofului, singularitatea fenomenului istoric. Aşa 
s-ar ajunge la eroarea de a explica toate revoluțiile prin 
conflictele dintre indivizi, prin rivalitatile dintre clasele 
şi/sau conducătorii care participă la ele. "Istoriografia 
recentă, aşa-zis ştiinţifică a Revoluţiei Franceze, notează cu 

ironie Aron, este plină de asemenea conflicte dintre care cel 
mai celebru este acela dintre dantonisti şi robbespierristi 
15 Acest gen de explicaţie este pentru Aron lipsit de 
relevanţă deoarece omite ceea ce din punctul lui de vedere 
constituie elementul cel mai interesant, şi anume trăsăturile 
în virtutea cărora mişcarea muncitorească modernă, de 
pildă, este incomparabila cu mişcarea sclavilor lui 
Spartacus. 

Fără îndoială că cele două forme ale revoltei 
colective prezintă particularități care le fac inconfundabile, 
ceea ce nu înseamnă că ele nu pot fi comparate. Dovadă 
că, atunci cînd ne referim la acţiuni istorice de acest gen, 
noi utilizăm concepte înrudite ca cele de revoltă, mişcare, 
răscoală, sau revoluţie, concepte care facilitează unificarea 
şi organizarea datelor, permitind să-i descifrăm istoriei o 
inteligibilitate, fie ea parţială sau provizorie. 

Raymond Aron pare convins, cel putin in 
Introduction, că preocuparea esenţială a istoricului este 
emiterea unor judecăţi de valoare asupra trecutului, 
desprinderea semnificației actelor şi a operelor umane din 
perspectiva prezentului. Menirea lui nu ar fi să extragă pur 
şi simplu faptele din surse documentare, ci să infuzeze în 
scrierile sale conţinuturi afective şi intelectuale, astfel încît 
reinterpretarea continuă a trecutului să răspundă 
problemelor izvorîte din prezentul său. Aşa s-ar explica nu 
doar multiplicitatea sistemelor de interpretare, ci si 
imposibilitatea aprecierii lor pe baza unor criterii raționale. 

Criticînd ideea naivă a realității istorice exterioare, 
Raymond Aron argumentează în favoarea semnificației 
fenomenologice a acestui concept. Pentru el, noțiunea de 


13 Ibidem, p. 130. 

realitate istorică  ne-interpretată, anterioară ştiinţei şi 
independentă de judecatile noastre este pur şi simplu lipsită 
de sens. Natura  "echivocă şi inepuizabilă" a acestei 
realităţi este răspunzătoare de diversitatea reprezentărilor şi 
a perspectivelor asupra trecutului. 

Preocupat să sublinieze dimensiunea subiectivă a 
faptelor istorice, filosoful lasă însă deschisă problema 
naturii dependenţei lor de subiectul care le investighează. 
Istoricul inventează conceptele, dar inventează el şi 
faptele? Pînă unde poate merge libertatea sa de 
interpretare? întrebări de acest fel vor fi puse în discuţie 
mai cu seamă în cadrul Lecfiilor de istorie, care-i prilejuiesc 
gînditorului francez sa  reanalizeze problematica 
epistemologiei istoriei în lumina lecturilor "analitice" şi să 
expună o nouă versiune a comprehensiunii. 

Publicate postum, aceste Lecţii marchează o 
adevărată ruptură epistemologică în filosofia aroniană a 
istoriei. Sustinuta initial de gînditor, noţiunea germană de 
comprehensiune este rediscutată acum şi pusă de acord cu 
revendicările paradigmatice ale analiştilor. Intenţia unui 
asemenea demers este evitarea consecinţelor subiectiviste 
decurgînd din utilizarea acestui concept în cadrul tradiţiei 
hermeneutice. Aron revine asupra unora dintre opiniile sale 
anterioare vizînd mai ales monismul metodologic pe care-l 
apărase iniţial. Ce anume determină alegerea metodelor de 
cercetare — natura domeniului investigat sau interesele 
cercetătorului? El recunoaşte acum că istoricul şi omul de 
ştiinţă nu trăiesc în lumi atît de radical diferite încît 
transferul de metode să fie imposibil. în funcţie de 
interesele şi scopurile urmărite, istoricul poate urma o cale 
sau alta de cercetare a obiectului său. Apărînd ideea 
pluralismului metodologic, Aron susține că înţelegerea 


108 


microevenimentului reclamă apelul la descrierea logicii 
situaţiei, dar că interpretarea raţională nu exclude "studiul 
cauzalităţii la un nivel superior".'* La acest din urmă nivel 
— macroistoric — utilizarea interpretării non-cauzale 
(intentionale) ar conduce la consecinte inacceptabile de 
genul acelora la care a ajuns Hegel. Este de subliniat faptul 
că ambelor demersuri metodologice li se acordă o egală 
importanță, ceea ce constituie, fără îndoială, dovada 
receptivitatii autorului la o nouă idee a unităţii ştiinţei, care 
susţine posibilitatea utilizării în paralel a unor metode 
complementare. 

Susținerea pluralismului metodologic se asociază, 
ca şi în cazul lui von Wright, cu credința în natura 
complexă, teleologic-cauzală, a universului uman. în sfera 
micro-istoriei, investigația ar pune în evidenţă accidentele, 
hazardul, caracterul non-necesar al relaţiei dintre intenţiile 
şi acţiunile umane, pentru ca la nivel macro ea să dezvăluie 
corelaţii traductibile în termeni cauzali — adică raporturi 
între acţiuni individuale de acelaşi tip şi categorii de factori 
care pot influența producerea lor. lată, deci, două 
perspective, intentionala şi cauzală, la fel de importante 
pentru înţelegerea acţiunilor şi deciziilor umane. Alegerea 
între una sau alta, susține Aron, este dictată de interesul 
cercetătorului. Studiind, de exemplu, actul sinuciderii, 
acesta îşi poate propune să descopere fie inteligibilitatea 
actului individual, fie împrejurările care favorizează 
asemenea acte. în prima situaţie, el va investiga logica 
deciziei sinuciderii în fiecare caz concret. Acest gen de 
cercetare va arăta că nu există o coincidenţă în privinţa 
împrejurărilor care au motivat diversele cazuri de 


14 Raymond Aron, Lefons sur l'histoire , fiditions de Fallois. 


Paris. 1989, p. 224. 

sinucidere. în cea din urmă, investigația urmăreşte să 
determine dacă împrejurările care au provocat diversele 
decizii particulare nu prezintă şi anumite elemente comune. 
Cu ajutorul statisticii şi al metodei comparative se 
evidenţiază existența "unui număr de corelaţii între 
frecvenţa sinuciderilor într-o anumită ţară, într-un anumit 
oraş şi în anumite imprejurari".'° Relaţia dintre rata 
(frecvenţa) sinuciderilor şi situațiile care favorizează 
creşterea ori diminuarea lor este numită de filosof relație de 
cauzalitate. 

R. Aron nu mai respinge explicaţia cauzală sub 
pretextul că distruge singularitatea evenimentului istoric şi 
nici importanţa teoriei sociale în cunoaşterea trecutului. 
Este dispus, dimpotrivă, să admită faptul că ştiinţa socială 
îi poate furniza istoricului instrumente şi tehnici de 
cercetare, precum şi argumente ce pot conferi un plus de 
inteligibilitate fenomenelor studiate. 

Avînd o dublă sursă de inspirație, fenomenologia 
hermeneutică şi filosofia limbajului comun a Şcolii de la 
Oxford, concepţia prezentată în Legons sur Ihistoire este 
o sinteză a gîndirii aroniene, rezultatul unor cercetări şi 
reflecţii asupra unui subiect care, în mod constant, l-a 
preocupat pe autorul francez de-a lungul întregii cariere 
filosofice: istoria ca modalitate specifică de existenţă a 
omului şi ca formă de cunoaştere totodată. Altfel spus, 
istoria reală şi ştiinţa istoriei. Lecfiile lui, scrie autoarea 
prefetei acestei lucrări, "fac dovada unei gîndiri deschise 
dezbaterii şi rectificării”. Dincolo de preocuparea de a 
aduce la zi problematica mult disputată a cunoaşterii 
istorice, lecţiile de istorie sînt mărturia unui "pariu", 


13 Ibidem, p. 130. 

continuă autoarea, tăcînd aluzie la încercarea filosofului de 
a pune fata în fata două maniere diferite de a reflecta asupra 
istoriei: fenomenologica şi analitică. Că Aron a reuşit să 
cîştige acest "pariu" este de necontestat: el a făcut "să 
dialogheze, traducînd preocupările uneia în exigenţele 
celeilalte, două tradiţii care apar total opuse".!€ 

Examinarea minuțioasă a celor două modele, 
nomologic şi rational, îl conduce pe filosof la concluzia că 
pretenţia fiecăruia de a oferi prototipul explicatiei istorice 
perfecte se întemeiază pe credinţa eronată în existența unor 
fundamente absolute — empirice şi, respectiv, valorice — 
ale cunoaşterii. De aceea, primul lucru care se impunea era 
ruinarea prejudecatilor fundationaliste, a noţiunilor de fapte 
stabilite şi fenomene intuite. Opunindu-se atît 
epistemologizării  ontologiei, practicată de analiştii 
pozitivişti, cît şi ontologizării epistemologiei, definitorie 
pentru fenomenologi, Aron analizează condițiile reale ale 
obiectivitatii istorice, prin integrarea aspectelor epistemice 
şi ontice în cadrul unei concepții unitare despre istorie. 
Continuînd să facem abstracție de unul sau altul dintre 
aceste aspecte, nu vom reuşi să depăşim, crede autorul, 
disputa obiectivism-subiectivism sub semnul căreia s-a 
purtat dezbaterea filosofică a acestei teme. 

Noua formulare aroniană a comprehensiunii poate 
fi interpretată ca o tentativă de apropiere a modelelor "pure" 
de practica cercetării cît şi a acestor modele între ele. în 
timp ce majoritatea filosofilor istoriei s-au mulțumit să 
sublinieze divergentele dintre teoriile lui Hempel şi Dray, 
Raymond Aron sesizează, dincolo de diferenţe, existenţa 
unor compatibilități relevante, în măsură să transforme 


16 Prefaţă la R. Aron, Lefons,... p. 8. 

cunoscuta controversă într-un dialog. Versiunea lui 
analitică a comprehensiunii — un fel de model Dray 
modificat, cum o numeşte el — "traduce" preocuparea 
analiştilor de întemeiere nomologică a explicatiei istorice în 
cerința recunoaşterii funcției specifice a legilor in istorie 
(aceea de a face inteligibilă, adică probabilă o acţiune 
umană). Invers, am putea spune că cerința fenomenologica 
a fundamentării motivationale a acţiunii este "tradusă" în 
exigenta extinderii noţiunii de comprehensiune pentru a 
include şi propoziţii generale sau consideraţii referitoare la 
agentul acţiunii şi la împrejurările în care s-a aflat în 
momentul luării deciziei. 

Ceea ce-şi propune filosoful este să fundamenteze 
epistemologic comprehensiunea istorică, să discearnă, cu 
alte cuvinte, condiţiile în care ea poate deveni o metodă de 
cunoaştere. Aceleaşi intenţii au motivat, de fapt, şi 
demersul lui Dray, a cărui teorie logică este apreciată de 
Aron ca fiind o versiune viabilă la concepţia tradiţională 
despre comprehensiune. Ginditorul francez nu subscrie 
însă fără rezerve la ea. Ceea ce-i reproşează lui Dray, ca de 
altfel şi lui Hempel, este punctul de vedere normativist, 
strict epistemologic de abordare a cunoaşterii istorice, 
făcînd abstracţie de practica efectivă a specialistului. în loc 
să ţină seamă şi de această practică, de ştiinţa istoriei aşa 
cum este în realitate, amîndoi au luat ca punct de plecare un 
ideal normativ al obiectivitatii, care stabileşte cum trebuie 
să fie cunoaşterea umană în general. Făcînd abstracţie de 
dimensiunea posibilă a istoriei, ei şi-au imaginat că 
evenimentele umane sînt comprehensibile pe baze logice, 
prin deducerea lor din legi generale empirice sau principii 
raţionale ale acţiunii individuale. 

Eroarea celor doi filosofi constă, după Aron, în 
stăruința lor de a descoperi necesitatea în istorie — de a 
demonstra că "lucrurile nu s-ar fi putut desfăşură altfel 
decît s-au desfăşurat!” şi de a o justifica prin 
intermediul legilor, respectiv al regulilor de acţiune. Or, 
din punctul lui de vedere, în sfera socio-umană prevalează 
raporturi probabile şi nu necesare. De aceea, conexiunea 
dintre acţiunile individuale şi scopurile lor nu ar putea fi 
dedusă cu necesitate nici din propoziţii generale şi nici 
pretinsele norme rationale ale lui Dray. Iar practica istorică 
stă mărturie în acest sens, demonstrîndu-i filosofului că "o 
reconstrucţie complet obiectivă a trecutului n-a fost 
întreprinsă niciodată de vreun istoric".'® 

R. Aron aduce, în fond, acelaşi gen de obiecţii 
celor două teorii logice ale explicatiei istorice. Căci punctul 
lor vulnerabil esenţial este, de fapt, acelaşi — supoziţia 
existenţei unor fundamente ultime ale explicatiei istorice. 
Singura diferenţă vizează scopurile acestor modele, iar sub 
acest aspect fiecare este, într-un anumit sens, "inversul" 
celuilalt. Am putea spune, utilizînd terminologia lui von 
Wright, că explicația nomologică "se îndreaptă spre 
trecut", urmărind să deducă evenimentul ulterior dintr-unul 
anterior, în vreme ce explicaţia rațională "se îndreaptă 
spre viitor", pentru a deriva evenimentul anterior din cel 
ulterior. 

în ciuda atitudinii critice fata de Dray, Aron găseşte 
că ideea acestuia de a construi o teorie logică a 
comprehensiunii istorice merită tot interesul, că ea trebuie 
reluată şi dezvoltată pe baza altor premise. "Întîlnirea” cu 


17 R, Aron, Lefons... p. 185. 
'5 Ibidem, p. 179. 

epistemologia anglo-americana avea să-l conducă la 
convingerea că problemele justificării cunoaşterii istorice 
sînt cît se poate de legitime, chiar dacă modul în care ele au 
fost abordate este discutabil. Comprehensiunea trebuia, 
deci, fundamentată epistemologic pentru ca diversele 
interpretări să poată fi evaluate şi comparate. Aron înţelege 
că perspectiva fenomenologică asupra comprehensiunii, 
deşi necesară, întrucît pune în lumină  istoricitatea 
cunoaşterii, este insuficientă. în plus, ea generează 
concepţia despre istorie ca o retrăire subiectivă a trecutului, 
făcînd ca noţiunea de adevăr să-şi piardă pur şi simplu 
sensul. Filosoful se vede confruntat cu întrebarea: Dacă şi 
în ce fel putem avea acces la obiectivitate, tinind seama de 
condiţia istoricului de ființă umană angajată existenţial; cum 
putem evita ca pluralitatea interpretărilor să conducă la 
subiectivism si arbitrar? Versiunea lui analitică a 
comprehensiunii este rezultatul efortului său de a găsi o 
soluţie satisfacătoare acestei probleme. 

Noţiunea de înţelegere apare in Lecfiile ele istorie 
cu două sensuri diferite. Uneori, ea are aceeaşi acceptie pe 
care o întîlnim la Dray, adică explicaţie rațională. 
Utilizarea ei în acest sens restrîns este justificată de filosof 
pe baza supoziţiei că “cel puţin o parte din evenimentele 
istorice rezultă din acțiuni deliberate ale actorilor 
istorici".!” Supoziţia, de natură ontologică, are pentru 
Aron valoarea unui principiu cu rol constrîngător asupra 
discursului istoric. Adică, ea impune limite explicatiei 
rationale, care nu poate depăşi graniţele aşa-numitului 
micro-eveniment intentional. 


'5 Ibidem, p. 130. 

Această noţiune este folosită şi într-un sens larg, 
care trimite la explicația cvasi-teleologică a lui von 
Wright. De altfel, concepția lui Aron stă sub semnul 
influenţei filosofului analitic, dovadă fiind şi referintele 
repetate la lucrarea acestuia, Explanation and 
Understanding. Posibilitatea unui asemenea gen de 
explicaţie este justificată, de asemenea, pe baza unei 
supozitii metafizice, şi anume, că nu toate acţiunile istorice 
sînt intentionale. O dată acceptată această supozitie, 
urmează că istoria în ansamblul ei nu poate fi redusă la 
interpretarea rațională a conduitelor umane, necesitînd o 
înţelege” de "un alt ordin". 

Diferentierea acestor sensuri ale comprehensiunii 
ne indică, în ultimă instanţă, domeniul de aplicabilitate al 
celor două modalităţi de cunoaştere istorică. Pe de o parte, 
la nivelul micro-evenimentului vorbim de o interpretare în 
termenii motivatiilor umane, interpretare în care propria 
experiență de viata a istoricului joacă un rol principal. lar 
prin aceasta se confirmă că istoria îşi află o parte din 
fundamentele ei în cunoaşterea comună. Dar, aşa cum am 
menţionat, Raymond Aron nu exclude posibilitatea ca o 
acţiune individuală să fie înţeleasă şi în calitate de fapt 
social sau istoric creat prin acumularea unor astfel de 
acţiuni. Analiza actului sinuciderii, invocată într-un context 
anterior, este un exemplu în acest sens. 

Pe de altă parte, atunci cînd se referă la procesul 
istoric, Aron consideră că înţelegerea acestuia reclamă 
apelul la concepte, la propoziţii generale, la "un stoc de 
cunoştinţe" (expresie preluată de la A. Schiitz) "chiar 
relativ abstracte". Prezenţa lor în explicaţie ar fi relevantă 
pentru dimensiunea ştiinţifică a istoriei, pentru apartenenţa 
ei la cunoaşterea teoretică. Admitind importanţa acestor 

cunoştinţe abstracte, filosoful se desparte atît de adepţii 
concepției tradiționale despre comprehensiune, care 
contestă caracterul ştiinţific al istoriei, cît şi de Dray, care 
exclude enunturile generale din modelul lui de explicaţie. 
Totodată, cît priveşte funcţia atribuită conceptelor în 
cunoaşterea istorică, ea nu este similară aceleia a legilor 
hempeliene sau a principiilor acţiunii. Acestea nu conferă 
conexiunii particulare dintre două evenimente nici 
necesitate şi nici raționalitate; dar, repunînd evenimentele 
"într-un cadru mai vast", integrîndu-le unui ansamblu, 
conceptele vor face inteligibilă (deci, probabilă) relația 
dintre ele. Despre procesul istoric nu se poate vorbi decît în 
termenii inteligibilitatii: aceasta, şi nu predictibilitatea, este 
condiţia stiintificitatii istoriei. 

La Aron, intuiţia şi conceptul se presupun şi se 
completează reciproc în cadrul propriului său model de 
comprehensiune. Acceptia largă pe care el o atribuie 
înţelegerii, aceea de interpretare a evenimentelor din dubla 
perspectivă — a inferioritafii şi a exteriorității lor — 
sugerează că obiectul istoriei poate fi la fel de bine 
particularul ca şi generalul. Cunoaşterea unui eveniment în 
singularitatea lui, prin referința la motivațiile agenţilor 
istorici, nu exclude înţelegerea acestuia ca fapt social sau, 
cum ar spune Hempel, ca întruchipare a unei regularitati. 
Nu întîmplător, acelaşi termen — interpretare — este 
folosit pentru a desemna deopotrivă explicaţia şi 
comprehensiunea, devenite astfel forme ale interpretării 
{externă şi, respectiv, internă). 

Preocupat să respingă subiectivismul istoric, Aron 
subliniază că înţelegerea trecutului presupune o 
reconstrucție rațională a faptelor şi nu participarea afectivă 
la experienţa trăită. Căci, în acest din urmă caz, în loc să 

contribuie la înţelegerea conflictelor trecutului, istoria nu ar 
face decît să perpetueze asemenea conflicte. Cum gîndeşte 
el posibilitatea unei reconstructii cit mai obiective a unui 
eveniment individual ? Cum arată, cu alte cuvinte, structura 
explicatiei istorice? 

Preluat de la von Wright, silogismul practic devine 
la R. Aron echivalentul unei comprehensiuni logice a 
acțiunilor umane. El presupune referința atît la 
personalitatea agentului, la ceea ce era şi voia el însuşi, cît 
şi la situația concretă in care a decis sau acţionat. 
Inferentele practice vor cuprinde, deci, şi un număr de 
propoziţii generale referitoare la împrejurările şi la lumea în 
care trăia actorul istoric. Spre deosebire de Dray, la Aron 
asemenea inferente nu sînt reductibile la schema simplă a 
raportului scopuri-mijloace, schemă care reţine doar latura 
interioară a evenimentelor în detrimentul celei exterioare. 
Raționamentul practic ar trebui să includă şi elemente de 
natură să precizeze cadrul în interiorul căruia are loc 
alegerea mijloacelor. Este semnificativă, de exemplu, 
explorarea progresivă a viziunii actorului despre realitate şi 
despre lumea în care trăia, a universului lui mental sau 
|x>litic, a concepţiei sale despre mijloacele pe care le 
socotea legitime a fi utilizate, despre caracterul licit ori ilicit 
al acestora, sondarea scopurilor lui în raport cu credinţele 
religioase, mitologice, cutumiare etc., a opiniei sale privind 
"eficacitatea pe care o atribuia unei decizii sau alteia".”° 

Luarea în considerare a tuturor acestor aspecte ar 
putea contribui, după părerea filosofului, la recuperarea 
dimensiunii cognitive, intelective a  comprehensiunii, 
conferindu-i astfel o valoare logică. Desigur, este vorba de 


13 Ibidem, p. 130. 

o valoare probabilă şi nu certă. Istoricul care priveşte 
concluziile lui ca derivînd în mod necesar din anumite 
premise este considerat o victimă dogmatismului, a 
credinţei în existența unui adevăr infailibil. O credinţă 
contrazisă de pluralitatea de interpretări ale trecutului. 

Pluralismul interpretărilor nu este invocat aici decît 
în vederea respingerii dogmatismului, nu însă a legitimităţii 
noţiunilor de realitate şi adevăr. Sublinierea dimensiunii 
ontologice a acestor noţiuni şi respingerea obiectivismului 
nu il impiedică pe filosof să observe că judecatile 
istoricului sînt încărcate de incertitudine, dar nu de o 
relativitate fundamentală. Plecînd de la anumite fapte, 
întodeauna echivoce şi inepuizabile, cum spune el, precum 
şi de la un punct de vedere asupra lor, reconstrucţia 
trecutului va avea un caracter parţial. Dar, cu toate acestea, 
fiecare reconstrucţie, deşi parţială, poate fi obiectivă. 
Acceptind noţiunea de relativitate, Aron se desparte în 
acelaşi timp de poziţiile subiectiviste care fac din 
pluralitatea interpretărilor parțiale un argument al 
relativismului radical. După el, menirea istoricului este să 
facă inteligibile faptele şi evenimentele, să reconstituie 
onest ceea ce a avut loc. Cercetarea unui conflict de genul 
primului război mondial reclamă efortul de a ne situa 
succesiv de partea diferiților actori, de a înţelege viziunea 
tuturor celor implicaţi. în caz contrar, în loc să facă 
inteligibile astfel de conflicte, istoria contribuie la 
prelungirea lor în prezent. 

Ce înseamnă, deci, a fi obiectiv ? Conceptul de 
adevăr are în viziunea aroniană o conotaţie etică. A fi 
obiectiv semnifică a fi impartial, adică a te plasa de partea 
tuturor actorilor, urmărind maniera lor de a gîndi şi 
acționa. Dar tocmai aici intervine ceea ce gînditorul francez 

numeşte paradoxul cunoaşterii istorice : Din punct de 
vedere logic, obiectivitatea nu ar întîmpina nici un 
obstacol, atîta vreme cît curiozitatea ştiinţifică este singura 
care animă investigația trecutului. Sub aspect psihologic, 
impartialitatea îi pare filosofului foarte greu de atins. Ceea 
ce nu îl împiedică să remarce că, fără depăşirea pasiunilor 
şi a patetismului, istoria se condamnă inevitabil la 
subiectivism şi haos conceptual. 

Raymond Aron sesizează, deci, dificultăţile reale cu 
care se confruntă cunoaşterea istorică, datorate diferenţelor 
posibile dintre sistemul de valori al cercetătorului şi acela al 
epocii studiate. Ne aflăm — semnala el încă înaintea 
lecţiilor de istorie — în fata unei antinomii esenţiale, în 
fata a două exigente la fel de ştiinţifice şi contradictorii: 
"exigenta de a înţelege o societate, o epocă în ele însele, iar 
pe de altă parte, aceea de a le face să retrăiască pentru 
noi".”! Poate deveni trecutul inteligibil făcînd abstracţie de 
semnficatia lui pentru noi? Incitat de această întrebare, 
Aron s-a străduit să găsească modalitatea de a diminua 
"decalajul", cum îl numeşte Georges Gusdort", între 
epistemologie şi spiritul istoric. Maniera în care sînt 
definite condiţiile tehnice ale posibilităţii istoriei nu poate fi 
separată de viziunea lui asupra devenirii istorice reale. Iar 
devenirea umană este gindita in termenii unității 
posibilitate-necesitate. Încetînd să privim "marile linii ale 
istoriei" altfel decît ca "momente succesive ale unei 
necesitati-probabilitate", trecutul nu ne-ar mai apărea 
niciodată ca o fatalitate decît, poate, în sensul că ceea ce a 
fost nu mai poate fi schimbat. Pentru Aron, trecutul nu este 
altceva decît "viitorul actorilor” iar istoria, o posibilitate 


” Raymond Aron, La philosophie critique de l'histoire , Librairie 


philosophique, J. Vrin, Paris, 1969. p. 152. 

care se înfăptuieşte continuu. După ce unele dintre 
posibilităţile ei au devenit realitate, se crează iluzia că ceea 
ce a avut loc trebuia în mod necesar să aibă loc. în această 
iluzie trebuie să vedem sursa fatalismului istoric. 

Aron recunoaşte că, în reformularea conceptului de 
comprehensiune, "descoperirea" filosofiei analitice a 
istoriei a jucat un rol decisiv. Dar, în contrast cu intențiile 
pozitiviste inițiale ale analiştilor de a elimina pur şi simplu 
judecatile de valoare din discursul istoric, demersul lui are 
o altă finalitate. Şi anume, de a substitui lundamentului 
psihologic al enunturilor evaluative un fundament logic, 
conceptual. Termenul logic nu are însă la Aron conotații 
transcendentale deoarece, aşa cum am arătat, obiectivitatea 
semnifică pentru el impartialitate şi nu universalitate (ca in 
cazul lui Dray). Comprehensiunea conceptuală implică 
punerea în paranteze a subiectivitatii cotidiene sau, cum ar 
spune Paul Ricoeur, a eului patetic, sursă a unor judecăţi 
părtinitoare şi obstacol real al accesului la cunoaşterea 
veritabilă a trecutului. 

Probabil cea mai importantă dintre contribuţiile lui 
Aron la teoria cunoaşterii istorice este încercarea lui de a 
demonstra legitimitatea celor două maniere de a scrie 
istoria: evenimentiala şi totală.* Ideea că naraţiunea 
evenimentelor şi explicaţia proceselor istorice sînt genuri 
diferite dar complementare de investigație a trecutului, 
ambele pertinente şi relevante, exprimă sintetic concepţia 


în literatura analitică, referintele la această contribuție sînt 
aproape inexistente. Este posbil ca reflectia prevalent ontologică a 
ginditorului francez să fi fost de un interes scăzut in interiorul şcolii 
analitice, care, in ciuda deschiderilor recente spre ontologia umanului, 
rămîne în principal legată de filosofia ştiinţei, mai degrabă decît d: 
metafizică. 

lui pluralistă despre metodologie. Această concepţie se 
regăseşte în propriile lui analize ale realităţii istorice, între 
care şi aceea a primului război mondial. Evenimentul îi 
prilejuieşte să ilustreze că înţelegerea trecutului implică nu 
doar intuiţia particularului dar şi unificarea conceptuală a 
datelor şi surprinderea corelatiilor dintre fapte. 

Cercetînd declanşarea acestui război, Aron distinge 
două posibilități de analiza: una urmăreşte datele 
fundamentale ale contextului european care fac probabil 
sau inevitabil la un moment dat un război general între 
statele capitaliste, cealaltă are in vedere episoadele 
"specifice, singulare, neprevăzute" care au precedat 
nemijlocit evenimentul. Alegerea între istoria totală şi 
istoria regii sau evenimenfială, subliniază el, este în funcţie 
de concepţia filosofică a istoricului. O viziune contingenta 
asupra proceselor sociale va dirija cercetarea spre relatarea 
evenimentelor din ultimele săptămîni anterioare războiului; 
credinţa în determinismul istoric generează preocuparea de 
a studia elementele fundamentale ce definesc situaţia care a 
făcut posibilă sau inevitabilă izbucnirea lui. 

Opţiunea pentru una ori alta din cele două căi de 
investigaţie este, după Aron, o "chestiune de gust". 
Cercetarea micro-evenimentelor intentionale este dictată de 
interesul față de "maniera in care oamenii au trăit, au 
acționat, au dorit, au suferit, au gîndit evenimentele" 
făcînd, deci, istoria tară a o prevedea. Cel de-al doilea gen 
de investigaţie face abstracţie de toate acestea şi se 
interesează de relațiile mocro-istorice, raportind războiul 
din 1914 la împrejurări anterioare tui. Alegerea metodelor 
de cercetare nu s-ar baza, deci, pe considerente de ordin 
logic; ea ar ţine de preferinţele istoricului. Sub aspect logic, 
ambele metode sînt considerate demersuri legitime: "Eu nu 

văd a priori de ce una din aceste două cercetări ar fi 
ştiinţifică iar cealaltă nu, de ce una ar fi interesantă iar 
cealaltă nu".”” 

Deşi istoricii obişnuiesc să vorbească de "cauze 
imediate" şi "cauze îndepărtate" ale războiului, Aron 
preferă acestor expresii noţiunea de responsabilitate. 
întrebarea "de ce războiul a izbucnit în august 1914?" ar 
presupune descoperirea responsabilitatilor declanşării 
conflictului local în august 1914. După cum, întrebarea 
"cine a creat situaţia în care era suficient un incident 
diplomatic pentru a izbucni un război general" ne-ar obliga 
să căutăm "responsabilitatile declanşării unui război 
european în primul sfert al secolului XX".”° 

Aron insistă asupra importanţei de a distinge între 
cele două tipuri de responsabilităţi, delimitînd actorii 
istorici care au contribuit la apariția conflictului local de 
aceia care concurat la transformarea lui într-un război 
general. Urmărind, deci, cum s-a declanşat criza locală, el 
susține că responsabilitatea acesteia revine asasinării 
arheducelui austriac sau, mai precis, ultimatumului adresat 
Serbiei de guvernul austro-ungar. Mult mai dificilă îi pare 
însă încercarea de a stabili cine este responsabil-cauzal de 
generalizarea acestei crize, căci ea aduce în discuţie 
problema intentionalitatii, care nu poate fi solutionata 
niciodată în termenii certitudinii (după schema deductiva 
scop-mijloace a lui Dray). A pune responsabilitatea în 
seama ultimatumului înseamnă a demonstra că Austro- 
Ungaria a intenţionat un război general. Totuşi, inexistenţa 
unei asemenea intenţii la conducătorii austro-ungari nu-i 


?? Raymond Aron, Leţons,.... p.236. 


23 Ibidem, p. 354 

furnizează lui Aron un argument suficient al lipsei lor de 
responsabilitate. Căci, deşi nu se poate susţine că au voit 
un război general, se poate afirma cu certitudine că ei erau 
conştienţi de riscul unui asemenea război. Judecatile pe 
care le formulăm în continuare, spune el, vor fi încărcate 
însă de incertitudine: 


"Ei ştiau în mod cert că întreprinderea contra Serbiei ar 
provoca, după toate probabilitățile, o intervenţie a Rusiei şi ar 
putea antrena, deci, prin jocul de alianţe, un război general. Ar 
fi preferat ei un succes diplomatic Iară război general? 
Majoritatea dintre ei, da. Stiau ei că acest succes local era 
aproape imposibil fara razboi general? Probabil, da. Aspectul 
de incertitudine este acesta: cum apreciau ei posibilitatea 


generalizării conflictului plecînd de la conflictul local între 


Austria şi Serbia?"?4 


După opinia lui Aron, reprezentanţii Austro- 
Ungariei socoteau destul de probabil un război general, 
dată fiind iniţiativa lor, ulterioară ultimatumului, de a se 
vedea cu reprezentanții (Germaniei pentru a obține 
promisiunea sprijinului ei în cazul generalizării conflictului. 
Ceea ce se mai poate afirma cu certitudine, susține el, este 
că Germania şi-a asumat prin această promisiune riscul 
războiului general. Aron ne previne, totuşi, asupra erorii 
pe care am putea-o face deducind de aici intenţia 
germanilor de a generaliza conflictul local, făcîndu-i astfel 
responsabili-cauzal de acest fapt. Ar fi greşit, cu alte 
cuvinte, să  identificăm asumarea riscului războiului 
mondial cu voinţa deliberată a declanşării lui. Ca şi în cazul 
Austriei, concluzia privind intenția generalizării crizei 
locale este formulată în termenii probabilității şi nu ai 


13 Ibidem, p. 130. 

certitudinii. Există, deci, o înoială în privinţa caracterului 
necesar al conexiunii dintre demersurile Austriei şi 
Germaniei, pe de o parte, şi izbucnirea războiului mondial, 
pe de altă parte. Acest din urmă eveniment nu ar putea ti 
dedus decît cu probabilitate din acţiunile şi deciziile austro- 
ungarilor şi germanilor. Aron susţine că ceea ce ne 
permite, totuşi, să facem o asemenea deducție, este o 
propoziţie sau o lege generală: 


"...dacă într-un sistem de alianţe ca cel european una din 
marile puteri aduce un prejudiciu integrității unei mici puteri 


aflate sub protecţia unei mari puteri, intervenţia celei din 


urmă este cel putin probabila."”° 


Apelul la acest enunţ general este elocvent pentru ceea ce 
înţelege filosoful prin comprehensiune logică — o 
modalitate de cunoaştere în care intervin deopotrivă intuiţia 
şi conceptul. Utilizarea lui în explicaţie îi serveşte pentru a 
demonstra legătura dintre ultimatumul Austro-Ungariei şi 
izbucnirea primului război mondial. Dar, ca fundament al 
explicatiei, asertiunea generală (sau legea) de mai sus nu 
întemeiază decît, cel mult, probabilitatea concluziei. 

în sfîrşit, Aron susţine că ceea ce se mai poate 
afirma cu certitudine este faptul că extinderea crizei nu era 
posibilă dacă ţările aflate de cealaltă parte nu ar fi acceptat 
şi ele eventualitatea războiului. Or, prin decizia de a se 
opune intereselor Austriei şi de interveni în conflictul ei cu 
Serbia, Franţa şi Rusia au presupus şi ele probabilitatea 
războiului. Stabilirea responsabilitatii lor în declanşarea 
acestuia nu poate face abstracţie, susţine el, de ceea ce erau 
lumea diplomatică şi sistemul de alianţe în 1914. Un 


13 Ibidem, p. 130. 

asemenea context tăcea foarte probabilă intervenţia ruşilor 
şi francezilor, aşa cum rezultă pe baza propoziției generale 
enunțate anterior. Este încă un argument adus în sprijinul 
concluziei că responsabilitatea "majoră şi inițială" revine 
înainte de toate Austriei şi Germaniei. Este aproape 
neîndoielnic pentru Aron că aceste tari erau conştiente de 
improbabilitatea ca ruşii şi francezii să asiste la evenimente 
fără să intervină. Responsabilitatea istorică, conchide el, 
"nu poate ti stabilită niciodată dincolo de orice 
incertitudine”. Exemplul invocat arată că problema 
intentionalitatii comportă întotdeauna "un echivoc”. Pe cit 
de evidentă este în cazul Austriei şi Germaniei intenţia unui 
succes local, pe atît de dificilă este determinarea intenţiei 
războiului general la toate statele implicate: "o găsim cu o 
anumită verosimilitudine la unii actori, dar nu la toţi".2€ 
Suspectînd modelul rațional de simplism, filosoful susţine 
că motivațiile actorilor istorici nu furnizează niciodată o 
bază absolută a interpretării evenimentelor. 

Raymond Aron a practicat o filosofie a istoriei care 
îmbină reflectia meta-teoretică asupra acestei discipline cu 
cercetarea directă a realităţii istorice, cu analize ale 
evenimentelor trecutului, de genul aceleia la care ne-am 
referit. Discursul lui filosofic vizează în acelaşi timp ştiinţa 
istoriei şi istoria reală. Hempel şi Dray, aşa cum am arătat, 
au exclus din preocupările lor interogatia asupra naturii 
realităţii istorice, pe care au considerat-o lipsită de sens. 
Abordată doar în calitate de obiect al cunoaşterii, lumea 
istorică este la ei precis conturată, reducîndu-se la ceea ce 
poate fi descris în termenii unor principii cu statut de 
adevăruri a priori : principiul determinismului (al 


3 Ibidem, p.130. 

cauzalitatii) şi, respectiv, al voinței umane libere (al 
finalităţii). La Aron, reflectia filosofică vizează în acelaşi 
timp chestiunile factuale si de drept ale istoriei. Pentru el, 
realitatea istorică este şi o problema ontologică, nu doar 
una epistemologică. De aici, interesul de a studia devenirea 
umană aşa cum apare ea, nemediată de pretinse principii a 
priori. Concluzia acestei cercetări de ordinul întîi  — 
anume, că evenimentele trecutului sînt ireductibile la ceea 
ce este definibil în termenii cauzalitatii sau ai finalitatii — 
are pentru filosof o valoare metodologica. Ea îi 
demonstrează că lumea umană este accesibilă atît teoretic cit 
şi intuitiv, adică nomologic şi totodată rațional inteligibilă. 
Aron nu vede nici o contradicţie între viziunea 
evenimentiala şi cea deterministă, exceptind cazul în care 
una dintre ele este prezentată drept singura valabilă. 
Analiza micro-evenimentelor pune în evidenţă influenţa pe 
care indivizii sau accidentele o pot exercita asupra cursului 
istoric, lăsînd sentimentul că lucrurile s-ar fi putut întîmpla 
şi altfel. Cercetarea evenimentiala îi apare filosofului 
perfect compatibilă cu analiza macro-socială. Privind 
retrospectiv o anumită perioadă în ansamblul ei, istoricul 
este încredințat că a descoperit o ordine inteligibilă. 
Depinde de modul în care el interpretează această ordine ca 
discursul lui să fie unul speculativ, dogmatic sau, 
dimpotrivă, ştiinţific. Speculatia apare în momentul în care, 
în loc să vadă în ordinea descoperită doar una dintre 
posibilităţile de derulare a evenimentelor, istoricul o 
prezintă ca pe una preexistentă, sustinind că lucrurile nu 
s-ar fi putut desfăşura altfel. Concluzia lui Aron că studiul 
totalitatilor istorice nu este numai legitim, dar că el poate fi 
şi ştiinţific, îl distanțează clar de prejudecățile anti- 
metafizice ale autorilor celor două modele epistemologice. 


126 


SECȚIUNEA A TREIA 


ÎNTOARCEREA LA ONTOLOGIE 
ŞI PERSPECTIVELE UNEI NOI 
EPISTEMOLOGII A ISTORIEI 

DISTRUGEREA MITULUI AUTONOMIEI ŞTIINŢEI. 
SFÎRȘITUL EPISTEMOLOGIEI? 


Pentru întreaga filosofie neo-pozitivistă, noţiunea 
de cunoaştere este de inspiraţie scientistă, semnificind 
cunoaştere sistematică sau teoretică. în mod invariabil, 
acestei noţiuni i-a fost asociată ideea subiectului epistemic, 
a "raţiunii pure" sustrase temporalitatii şi condiţionărilor 
sociale. Situată dincolo de cadrele  socio-istorice, 
cunoaşterea apare ca o tranzacţie directă între un subiect şi 
un obiect aflat în afara sa. Esenţa ei privată — înţelegerea 
ei în sensul de rezultat al unor percepții unice — trebuie 
pusă în legătură cu accepţia, de asemenea privată, atribuită 
limbajului. Mijloc de reflectare sau de exprimare personală, 
acesta ar asigura accesul cognitiv nemijlocit, cert sau 
puternic privilegiat, la lumea reală. Precizia reflectării, a 
reprezentării este considerată criteriul suprem al ştiinţei 
autentice, inclusiv al celei socio-umane. Evadarea din 
condiţia de ființă socială i-ar permite fizicianului ca şi 
istoricului să acceadă direct la realitate, să pătrundă la legi 
sau structuri atemporale, să ajungă la evidențe apodictice. 

Sub influenţa concluziilor furnizate de istoria şi 
sociologia ştiinţei, pe de o parte, cît şi a sugestiilor 
fenomenologice pe de altă parte, filosofia analitică actuală a 
abandonat prejudecățile predecesorilor ei neo-pozitivisti, 
manifestind o tot mai vădită tendință de recuperare a 

dimensiunii sociale şi istorice a ştiinţei. Dezbaterea dintr-o 
perspectivă noua, epistemologică si ontologică, a 
problemei cunoaşterii umane ia locul analizelor ei formale 
practicate de  neo-pozitivişti. Preocupati să apropie 
gnoseologia de teoria existenţei, analiştii ajung sa 
redescopere lumea vieţii considerată pînă nu de mult un 
obstacol în calea adevăratei ştiinţe. Este, evident, semnul 
unei înclinații spre metafizică sau, mai precis, spre o 
anume metafizică, aceea a lumii în care trăim. 

Opiniile recente califică drept iluzie credinţa în 
neutralitatea valorică a ştiinţelor naturii, în posibilitatea lor 
de a realiza o separare completă a faptelor de valori şi de a 
parveni la o obiectivitate absolută. O iluzie care, împărtăşită 
deopotrivă de naturalisti $i umanişti, avea să antreneze, 
totuşi, două genuri de concluzii la fel de greşite, privitoare 
la natura ştiinţelor socio-umane. Plecînd de la dimensiunea 
pregnant axiologica a acestor ştiinţe, cei dintîi au conchis 
că ele nu pot deveni forme autentice de cunoaştere decît în 
măsura în care, imitînd procedeele fizicianului, elimină 
elementele subiective şi valorice. Adoptarea teoriilor despre 
univers, fie el natural sau uman, ar avea loc pe baze strict 
empirice, factuale, fiind determinată de criterii sau reguli 
raționale universal acceptate. (Cunoaşterea veritabilă, 
indiferent de natura obiectului ei, s-ar defini prin căutarea 
dezinteresată şi lipsită de pasiune a adevărului. Asemenea 
credințe au stat la baza formulării modelului nomologic al 
explicatiei istorice. 

Pe de altă parte, umaniştii susțin că prezența 
aspectelor evaluative în cunoaşterea socio-umană confirmă 
că aceasta operează cu un gen special de adevăr la care nu 
avem acces prin procedee ştiinţifice. Dependenţa faptelor 
de interpretarea lor ar face imposibilă aprecierea şi 

compararea acestora. De aici, concluzia că ştiinţele sociale 
nu ar avea nevoie de o metodologie şi de justificare. Faptul 
că ele nu pot atinge standardele de obiectivitate ale ştiinţei 
naturii creează filosofiei obligaţia de a demonstra că funcţia 
cunoaşterii umane este alta decît aceea a cunoaşterii naturii. 
Prezentă la Dilthey, Simmel şi Windelband, această 
concepţie avea să influenţeze ulterior, prin intermediul lui 
Collingwood, elaborarea modelului rațional al lui Dray — 
cea dintîi încercare de explicaţie anti-pozitivistă a acţiunilor 
umane din filosofia analitică a istoriei. Apărătorii 
consecventi ai poziţiei umaniste rămîn, fără îndoială, 
ginditorii de factură hermeneutică. 

Prejudecata neutralității ştiinţei a orientat pe o cale 
greşită efortul de clarificare a statutului ştiinţelor omului. 
Istoria a fost revendicată de unii ca ştiinţă, cu condiţia 
"purificarii" ei de valori, în vreme ce alții au integrat-o 
experienţei comune, pre-stiintifice. Noţiunea de adevăr 
istoric a fost definită în termenii unei prea restrictive 
paradigme a rationalitatii sau, dimpotrivă, abandonată ca 
fiind lipsită de sens. Discuţiile filosofice s-au purtat de pe 
poziţiile extreme ale obiectivismului şi subiectivismului. 

Asumarea tezei "angajării ontologice" a ştiinţei este de 
natură să arunce o altă lumină asupra istoriei ca formă de 
cunoaştere. Faptul că istoria conţine şi enunturi evaluative 
nu mai este invocat drept argument al situării ei pe o treaptă 
epistemologică inferioară fizicii, de pildă. Căci, nici măcar 
o teorie fizică nu este determinată doar de fapte, adoptarea 
ei implicînd şi valori precum simplitatea, acurateţea sau 
fertilitatea. Şi dacă, nu numai istoria, dar chiar şi ştiinţele 
naturii sînt deopotrivă forme de limbaj şi forme de viaţă, 
ierarhiile stabilite de neo-pozitivisti îşi pierd relevanta. 
Locul diverselor discipline în sistemul cunoaşterii încetează 

să mai fie stabilit în funcţie de "precizia reprezentării”, 
admitindu-se că o imagine absolut obiectivă a realităţii nu 
este posibilă nici măcar la nivelul ştiinţelor aşa-zis exacte. 
Existenţa co-determinantelor socio-istorice ale ştiinţei avea 
sa pună în discuţie conceptul tradiţional de cunoaştere, 
asociat invariabil unui demers complet impartial de căutare 
a adevărului. întreprinderea novatoare a unor analişti de a 
redefini acest concept este însoţită de tentativele altora de a- 
1 substitui pur şi simplu cu acela de interpretare. 

în absenţa efortului de regindire a chestiunilor 
legitimării cunoaşterii, subminarea conceptului kantian de 
raluine pură (aflat la originea ideii autonomiei ştiinţei) şi a 
tezei transparenţei cognitive a lumii, paralel cu impunerea 
conceptului hegelian al rațiunii concrete, istorice (relevant 
pentru dimensiunea ontologică a cunoaşterii) a antrenat 
apariţia unei orientări filosofice relativiste şi sceptice. 

Denumită noul istorism, ea pretinde să fi 

demonstrat inutilitatea tentativei de legitimare a cunoaşterii, 
caracterul iminent al declinului, dacă nu chiar al sfirsitului 
unei întregi tradiții intelectuale, aceea a gîndirii critice 
kantiene. îndemnul lui Richard Rorty de a rezerva 
noţiunilor de obiectivitate, adevăr şi realitate un loc mult 
mai modest în vocabularul omenirii sau, mai precis, de a le 
abandona pur şi simplu, ilustrează esenţa sceptică a acestei 
mişcări. El este, în fond, un avertisment adresat filosofiei 
în calitate de teorie a cunoaşterii. Pe scurt, ceea ce se 
contestă este însăşi viabilitatea ideii de epistemologie, 
încetînd să mai fie un "tribunal al raţiunii" sau fundament 
al culturii, filosofia ar trebui să devină hermeneutică, 
multumindu-se cu statutul de "arbitru" al unor discursuri 
incomensurabile. 

Propusă în locul epistemologiei, hermeneutica nu 
este propriu-zis un succesor al celei dintii, deoarece nu 
vizează elaborarea de reguli metodologice sau criterii 
pentru "adjudecarea" asertiunilor de cunoaştere. Intenţia 
istoriciştilor este să demonstreze posibilităţile nelimitate ale 
gîndirii de a proiecta lumea în moduri diferite şi nu 
necesitatea de a limita gîndirea, impunîndu-i norme şi 
fortind-o să se conformeze lor. Suspectarea, pe buna 
dreptate, a noţiunii de structură conceptuală universală, 
este însoțită însă de avansarea aceleia, nu mai puţin 
vulnerabile, de scheme conceptuale alternative radical 
diferite. Revenind filosofului, "arbitrarea" acestora ar 
presupune disponibilitatea de a "prinde jargonul" fiecăreia 
şi nu reducerea lor la o matrice disciplinară comună, cum o 
numeşte Rorty. Se afirmă că, în calitate de scheme 
conceptuale ce enunţă lumi diferite, diversele interpretări 
conţin fiecare un adevăr particular (care este adevărul acelei 
lumi despre care ele vorbesc), ceea ce le-ar face 
incomensurabile. în acest fel este motivată lipsa de sens a 
preocupării de justificare a asertiunilor de cunoaştere. 
Contestarea  legitimității unei asemenea preocupări 
generează un relativism extrem care pretinde că orice 
schemă conceptuală este la fel de bună ca oricare alta, 
alegerea între ele nefiind determinată de reguli 
metodologice, ci influențată exclusiv de interese şi valori. 

Această concepție — prezentă la unii autori analişti 
precum Rorty, Feyerabend, Kuhn sau Lakatos, dar 
puternic susținută în filosofia continentală prin Gadamer şi 
Derrida — se doreşte a fi o alternativă solidă la viziunea 
fundaționalistă, atemporală asupra cunoaşterii. Sensul dat 
de ea noțiunii de cunoaştere decurge, în primul rînd, din 
asocierea filosfiei cu alte tipuri de experiență umană decît 

aceea a ştiinţei, cum ar fi arta şi literatura. Acest sens 
provine, în al doilea rînd, din înţelegerea omului ca individ 
istoric, dependent de cadrele socio-culturale, şi nu ca ființă 
autonomă posedind o esență universală. în sfîrşit, el 
trebuie pus în legătură cu noţiunea wittgensteiniană de 
limbaj, supralicitînd funcţia de comunicare şi, deci, 
dimensiunea socială a limbajului. 

Epistemologia tradiţională este criticată, pe bună 
dreptate, pentru eroarea de a fi văzut în ştiinţă un domeniu 
al obiectivitatii absolute şi de a fi extins criteriile acestei 
obiectivitati la cunoaşterea socio-umană. Dar rezultatul 
acestei critici nu va fi, din nefericire, altceva decît 
înlocuirea mitului faptelor pure cu acela al semnificatiilor 
(sau al schemelor conceptuale). Teza principală a 
istoriciştilor : existența care poate fi înţeleasă este limbajul 
— exprimă de fapt un reductionism "textualist" nu mai 
putin criticabil decît reductionismul de factură pozitivistă. 
Vizînd exclusiv lumea semnificatiilor constituite prin 
limbaje, simboluri şi instituţii, cunoaşterea istorică este 
redusă la înţelegerea sau interpretarea acestei lumi. 
Noţiunea de discurs este extinsă la obiecte concepute a fi 
"realități" sau la obiecte din lumea reală cum ar fi diversele 
niveluri ale unei formațiuni sociale: putere politică, clasă 
socială, instituţii şi evenimentele însele. Investigația ( a se 
citi înţelegerea) nu vizează "obiectul" empiric — norma 
(juridică, morală, politică), instituţie ete. — ci constituirea 
lui şi relaţiile sale cu alte obiecte. Ideea rescrierii continue a 
istoriei după modelul interpretării unui text nu se putea 


! Dominick La Capra, Retihinking Intellectual History, Text, 


Context.i, Language, Cornel University Press, N. York, 1983, p. 
240. 

naşte decît în contextul unei asemenea "inflati 
pantextualiste" a limbajului. 

Deschizind posibilitatea  pluralismului, noul 
istorism ajunge din păcate la concluzii sceptice, urinare a 
supralicitării dimensiunii sociale a cunoaşterii şi a lipsei de 
interes față de problema justificarii ei. Revenirea 
"sălbatică" la subiectivitate, cum se exprimă Paul Ricoeur, 
implică riscul pierderii oricăror criterii sau repere de 
definire a cunoaşterii, realităţii şi adevărului. întreaga 
cunoaştere, a naturii şi a omului ar urma să fie concepută 
drept "conversaţie obişnuită" şi nu o "structură construită 
pe fundamente".? 

Dar, redescoperirea subiectivitatii, a istoriei, a 
experienţei lumii vieții nu implică necesarmente 
îmbrățişarea unei asemenea concepții. Mai degrabă, ea 
obligă la o regîndire din perspectivă ontologică a 
problematicii epistemologice a diverselor discipline. 
Asumindu-si teza istoricitatii, şcoala analitică nu s-a supus, 
totuşi, în mod inofensiv, presiunii istoriciste, renuntind la 
menirea kantiană de a cerceta criteriile şi fundamentele 
cunoaşterii umane. Ea aprofundează în acelaşi timp 
adevărul că filosofia trebuie să facă posibilă şi pluralitatea 
de interpretări sau, cum notează Paul Ricoeur, să menţină 
larg deschis "evantaiul limbajelor omeneşti”, prevenind 
închiderea lor "într-un singur mod de folosinţă”. Dar, 
tocmai ca o contrapondere la această deschidere, filosofia 
ar fi obligată să urmărească menţinerea unui "ax de 
referinţă ferm"? , adică a unei baze comune a înţelegerii 
umane. Ea nu poate arunca pur şi simplu peste bord ideea 


? Richard Rorty, Philosophy and tlie Mirror of Nature, Princeton 


University Press, N.Y., 1979, pp. 316-319. 


3 Paul Ricoeur, Interviu in România Literară, nr.37/1992. 

rationalitatii, aşa cum îndeamnă Feyerabend sau Derrida 
care, practicînd îndoiala sceptică, ajung să pună în discuţie 
în cele din urmă valoarea oricărei activităţi intelectuale. 

Prejudecata lor după care constringerile istoriciste 
ale cunoaşterii fac inevitabile relativismul şi scepticismul îşi 
are sursa într-o confuzie. Este vorba de punerea semnului 
egalității între cercetarea fundationala şi fundationalism.* 
Mai exact, versiunea kantiană a  legitimării a creat 
convingerea că justificarea cunoaşterii presupune baze 
fundationaliste, adică întemeierea ei pe principii ultime. Or, 
întrucît asemenea principii sînt, evident, imposibile sub 
condiția istoricităţii, s-a conchis asupra lipsei de sens a 
chestiunilor legitimării. Scepticismul contemporan provine 
astfel din neintelegerea faptului că problema întemeierii 
cunoaşterii este una fundaţională dar ea nu ia, sau nu e 
necesar să ia naştere într-un mod fundaţionalist.* 
Subminarea fundationalismului nu indreptateste, deci, 
concluzia lui Rorty ca problema fundamentelor epistemice 
şi-a pierdut relevanta conceptuală, aşa încît totul s-ar putea 
decide pe baze pragmatice şi holiste. 


Cercetarea fundaţională urmăreşte să stabilească temeiurile sau 
ratiunile în virtutea cărora opiniile privitoare la fapte pot fi acceptate 
drept elemente constitutive ale cunoaşterii noastre. Credinţa că ar 
exista anumite cunoştinţe neindoielnice, absolut certe, cu rol cb 
fundament ultim, pe care s-ar putea construi întreaga cunoaştere este 
definitorie pentru ceea ce numim fundationalism. Referinta la 
epistemologia tradiţională se face deseori prin intermediul acestui 
termen. Pentru detalii privind problema întemeierii cunoaşterii, vezi 
Mircea Flonta,  Cognitiv. O introducere critică în problema 
cunoaşterii, Editura AII, Bucureşti, 1994, pp. 132-157. 


$ Joseph Margolis, Pragmatism Without Founclations. 


Roconciling Realism and Relativism , Basil Blackwell, N. York, 
1986, p. 166. 

II 


O EPISTEMOLOGIE A ISTORIEI 
FUNDAMENTATA ONTOLOGIC 


Relativitate sau relativism? Fara indoiala ca o 
concluzie ca aceea a lui Rorty pare a fi destul de arbitrara, 
dacă nu chiar extravagantă, cel putin pentru unii filosofi 
analişti, rămaşi credincioşi idealului gîndirii sistematice. 
Critica punctului ele vedere anistoric, normativist asupra 
cunoaşterii este însoțită de respingerea exagerărilor 
istoriciste mergînd pînă la asimilarea oricărei forme a 
discursului filosofic cu simpla conversaţie. Autori precum 
Hilary Putnam, John J. Compton, Jan Hacking, Joseph 
Margolis, Joseph Kockelmans sau Tom Rockmore 
continuă să susţină, de pe poziţii non-fundationaliste, 
proiectul kantian al legitimării cunoaşterii, convinşi că 
discursul filosofic trebuie să fie în primul rînd unul 
conceptual, argumentativ. Sînt exprimate chiar şi poziţii 
mai ferme ca aceea a lui J. J. Smart, avertizind filosofia de 
tentatiile literaturii, datorită cărora multe dintre lucrările 
contemporane aşa-zis filosofice au devenit pur şi simplu 
"filosofie pariziană de cafenea, literatură sau teorie 
politică". Ceea ce se semnalează este faptul că ştiinţa şi 
cunoaşterea in general ridică probleme conceptuale, 
subtilitati referitoare la noţiuni cum ar fi adevărul sau 


=I; A Smart, Our Place in the Univers, Basil Blackwell, New 
York, 1989, pp.6-7. 

realitatea, a căror clarificare reclamă în continuare apelul la 
epistemologie. 

Viabilitatea ideii de teorie a cunoaşterii este 
susţinută pe baza unui argument a cărui valabilitate pare a 
fi, totuşi, greu de contestat. El a fost pus în evidenţă de 
Husserl şi Heidegger, fiind reluat, dar şi controversat, în 
dezbaterile filosofice actuale. Argumentul este acesta; 
ştiinţele, fie ale naturii, fie ale omului, nu-şi pot furniza 
propria lor fundamentare, depinzind de un alt gen de 
cunoastere teoretica. Istoricul practician s-ar abtine cel mai 
adesea de la reflectia asupra semnificatiei unor concepte de 
baza cum sint determinismul, spatiul si timpul, realitatea si 
adevarul, neputind spune ceva despre natura sau esenta 
acestora.* Or, descifrarea semnificatiei acestor notiuni, ca 
şi analiza critică a presupozitiilor cercetării empirice, 
condiționează însăşi inteligibilitatea istoriei ca disciplină. 

Sfidînd previziunile pesimiste referitoare la sfîrşitul 
ei, epistemologia actuală şi-a asumat sarcina dificilă de a 
regîndi tema cunoaşterii plecînd de la condiţia ontologică a 
subiectului, pusă în paranteză de o întreagă tradiţie de 
gîndire, începînd cu Descartes şi terminînd cu neo- 
pozitiviştii. Continuînd proiectul acestei tradiții, ea rupe 


* Ceea ce nu ar exclude, desigur, ca istoricii să fie uneori chiar mai 
inovativi conceptual decît filosofii "profesionişti". Un exemplu 
strălucit îl oferă gînditorii francezi apartinind şcolii Annales, al căror 
interes pentru problemele meta-teoretice ale disciplinei lor avea să 
conducă la  revoluţionarea istoriografiei tradiționale. Viziunea 
braudeliană asupra timpului istoric a zdruncinat prejudecata că 
unicitatea şi ireversibilitatea țin de natura faptului istoric. Braudel şi 
continuatorii lui au demonstrat posibilitatea de a trece dincolo d 
eveniment, de "tratate şi bătălii", cum spune Paul Veyne, pentru a 
scrie o istorie non-evenimentiala, adică una a mentalităților, a 
teritoriilor etc. 

totodată cu opinia că problema cunoaşterii exclude relația 
Eu-lui cu Lumea. într-o manieră trădînd fără dubiu 
influenţele fenomenologiei, epistemologia argumentează, 
dimpotrivă, că abordarea acestei probleme trebuie să 
pornească de la faptul că relaţia subiect-obiect este o formă 
derivată de existenţă a omului în lume. 

Asistăm, aşadar, la începutul unei noi filosofii a 
ştiinţei şi nu la apusul acesteia. Ca meta-disciplină specială, 
filosofia istoriei se confruntă şi ea cu aceeaşi chestiune 
presantă: cum poate fi evitat scepticismul în condiţiile 
abandonării strategiei carteziano-kantiene de legitimare a 
cunoaşterii? Dar, aflarea unui răspuns adecvat presupune 
reformularea noţiunii înseşi de legitimare sau întemeiere. 
Am văzut că ambele modele analitice ale explicatiei istorice 
urmăreau să stabilească temeiurile ei ultime, descoperirea 
caracteristicilor ei formale sau  logic-conceptuale, 
considerate anterioare şi independente de orice conţinut. 
Reamintim insistența cu care Hempel şi Dray atrag atenţia 
asupra faptului că teoriile lor urmăresc forma şi nu 
conţinutul argumentelor istorice. Definitorie pentru 
intenţiile normativiste ale acestora este încercarea de a 
limita asertiunile istoricului la ceea ce poate fi întemeiat, 
adică justificat pe baza legilor şi, respectiv, a principiului 
acțiunii. Acestea din urmă constituie pentru ei adevărate 
"puncte de plecare naturale", în conformitate cu care sînt 
evaluate şi justificate enunturile istoricului. Principiul 
cauzalitatii ca şi cel al rationalitatii acţiunii au statutul 
privilegiat al unor principii prime sau fundamente absolute 
ale cunoaşterii istorice. 

Dacă analiza chestiunilor legitimării istoriei in 
termenii unor fundamente ultime s-a dovedit a fi un eşec, 
expedierea lor ca lipsite de sens nu ar avea decît efectul 

păgubitor al pierderii oricăror criterii ale realităţii şi 
adevărului. Scepticilor le este amintit că a ocoli aceste 
chestiuni înseamnă a contesta că istoria este o formă de 
cunoaştere urmărind înainte de toate adevărul. 
Demonstrarea statutului ei ontologic realist nu mai este 
concepută însă decît sub condiţia istoricitatii. Filosofia 
actuală este preocupată să evite dificultăţile decurgînd din 
separarea absolută între fapte şi valori, empiric şi teoretic, 
obiectiv şi subiectiv, între forma şi conţinutul cunoaşterii. 
Urmare a nuanțării acestor distincţii (dar nu a anulării 
lor!), ontologia şi epistemologia încep să fie considerate 
domenii compatibile. Mai mult, se apreciază că cerința unei 
epistemologii non-fundationaliste a istoriei este 
fundamentarea ei pe o concepție despre subiect înțeles ai 
existență-umană-în-lume. Prin abandonarea apriorismului 
şi substituirea "rațiunii pure" cu "rațiunea concretă" devine 
inevitabil ca problema criteriilor obiectivitatii să fie gindita 
sub constrîngeri istoriste. 

Edificarea unei teorii unitare, epistemologice şi 
ontologice, a cunoaşterii istorice reprezintă o tentativă pe 
cît de îndrăzneață pe atît de importantă şi necesară. Chiar 
dacă un asemenea demers nu este decît la începutul lui, 
premisele pe care se întemeiază lasă să se întrezărească 
perspectiva unor reconstructii filosofice extrem de 
atrăgătoare şi interesante. Una dintre aceste premise este 
ideea unităţii dintre realitatea istorică şi înţelegerea ei. 
Refacerea unităţii subiect-obiect preocupă astăzi chiar şi 
filosofia ştiinţei naturii. Inspirati de fenomenologia 
existentialista ( Heidegger şi Merleau-Ponty mai ales), 
autori ca John J. Compton, Joseph Kockelmans sau 
Marjorie Grene vad în reintegrarea omului in natură o 

condiţie a menţinerii statutului realist al ştiinţei contempo- 
rane şi, deci, a inteligibilitatii ei. 

Necesitatea recuperării ființei umane este cu atît mai 
presantă pentru epistemologia istoriei. A vorbi aici de 
"subiect epistemic" este o contradicţie în termeni, omul 
fiind el însuşi parte integrantă a realității pe care o cunoaşte 
— subiect al istoriei (acela care o creează şi o înţelege) şi 
obiect al cunoaşterii istorice. O dublă ipostază, care îi 
determină pe analişti să admită că ştiinţa istoriei este 
posibilă în virtutea şi nu în ciuda faptului că subiectul ei 
este totodată şi autorul ei. 

Cerinta carteziană a independenţei subiectului de 
obiect nu mai figurează, deci, între condiţiile accesului la 
adevăr. Din contră, opiniile actuale subliniază că putem 
înţelege evenimentele şi schimbările sociale întrucît noi 
înşine sîntem autorii lor. Ruptura trasată de neo-pozitivişti 
între /umea-viefii şi reconstrucţia ei conceptuală este pusă 
sub semnul îndoielii. Se insistă asupra faptului că istoricul 
nu se angajează "cu mîinile goale" în cunoaşterea 
trecutului, ci aduce cu el o familiaritate pre-stiintifica; 
apartinind lumii pe care o descrie, acesta este dependent de 
prejudecățile şi problemele timpului său. 

Inseparabilitatea dintre realitatea istorică şi 
cunoaşterea ei nu este susținută, totuşi, pînă la anularea 
distinctiilor. Reabilitarea conceptului de prejudecată şi 
dezavuarea aceluia de fapt pur sau lucru în sine poate avea 
prețul său: o confuzie totală între realitate şi imaginea 
despre ea, confuzie cu consecințe dezastruoase, dacă ținem 
seama de faptul că istoria trebuie să fie preocupată de 
adevăr. 

Relația obiectiv-subiectiv rămîne încă o problemă 
controversată. Maniera interpretării ei desparte epistemo- 

logia de hermeneutică. Accentul hermeneutic pe limbaj 
conduce la ideea că lumea istorică este mai degrabă 
produsul prejudecatilor şi al concepţiilor noastre, deci o 
parte a limbajului, mai degrabă decît o bază a acestuia. 
Ceea ce înseamnă că obiectul ar fi dependent de subiect 
chiar în ordine ontologică. Dai în aceste condiţii apare în 
mod firesc întrebarea: de vreme ce "nu există nimic în afara 
textului" (Derrida) sau a conceptelor, atunci ce anume 
descrie istoricul prin conceptele sale? Cum poate înţelege el 
o lume diferită de a sa, dată fiind dependenţa realităţii de 
schemele conceptuale?  Respingînd existenţa oricăror 
criterii de identificare a realităţii, hermeneutica nu reuşeşte 
să soluţioneze această problemă. în mod paradoxal, ea nu 
ajunge să dea seamă de posibilitatea comprehensiunii, iar 
aceasta datorită accentului pus pe discontinuitatea sche- 
melor conceptuale şi a incapacității de a situa discontinui- 
tatile în cadrul unei concepții mai largi vizînd continuitatea 
investigaţiei umane. Inevitabil, hermeneutica se confruntă 
cu dilema semnalată de filosoful englez Roger Trigg : "fie 
sîntem prinşi în lumea noastră lingvistică, fie trebuie să ne 
bazăm interpretarea pe concepte care fac această inter- 
pretare inadecvată".€ 

Spre deosebire de hermeneuti, epistemologii nu 
anulează diferenţele dintre obiectiv şi subiectiv, dintre 
realitate şi cunoaşterea ei.  Denaturarea sensului 
dependenţei obiectului de subiect este în opinia lor o eroare 
inacceptabilă; natura acestei dependențe nu poate fi decît 
una gnoseologică. A accepta o altă interpretare decît 
aceasta, înseamnă a pierde orice punct de sprijin în 
discernerea realităţii de simpla ficţiune. "Ontologizarea 


* Roger Trigg, op. cit., p.241. 

epistemologiei” de către hermeneuti nu este mai puţin 
criticabilă decît "epistemologizarea ontologiei" de către 
neo-pozitivişti. 

Pornind de la această constatare, filosofia analitică 
optează în prezent pentru o altă cale sau strategie de 
justificare a cunoaşterii istorice. Am putea-o numi 
"strategia concilierii", dacă avem în vedere ideea ei 
programatică de a soluţiona opozitiile tradiţionale subiect- 
obiect, fapt-valoare, pragmatic-epistemic etc. în sensul 
relativizării lor. Parafrazîndu-l pe Kant, autorul american 
Joseph Margolis, unul dintre susţinătorii remarcabili ai 
proiectului "concilierii", scrie: "...pragmaticul fără 
fundamente epistemice este lipsit de rațiune", după cum 
"epistemicul tară constrîngeri pragmatice nu poate fi apărat 

fiind cognitivist sau logocentrist".’ Se subliniază astfel 
că noţiunile de realitate şi adevăr nu pot fi elucidate decît în 
măsura în care: pe de o parte, vom accepta că întreaga 
cunoaştere — a naturii şi a omului — se află sub 
constrîngeri istoric-pragmatice şi în acelaşi timp epistemice; 
iar pe de altă parte, vom reuşi să demonstrăm 
compatibilitatea dintre pragmatic şi epistemic. 

în calitate de meta-disciplină particulară, epis- 
temologia istoriei caută să-şi configureze propriul ei 
model de raționalitate. Literatura analitică recentă a 
domeniului pune în evidenţă abandonarea ideii de a impune 
un sector epistemic drept model de inteligibilitate: istoriei 
nu-i pot fi prescrise nici idealul obiectivitatii fizice şi nici 
pattern-ul lingvistic al interpretării textelor. Există un punct 
de vedere aproape unanim acceptat şi anume, că filosofia 


1 


Joseph Margolis, Pragmatism Without Foundations. 
Reconcilinj> Realism arul Relativism, Basil Blackwell, New York. 
1986, p. 158. 

nu-şi mai poate îngădui să facă dintr-un anumit "joc de 
limbaj" modelul oricărui discurs din care să derive şi pe 
baza căruia să justifice orice "experiență" posibilă, cum 
spera Kant. Dacă substituirea /umii-viefii cu o lume a 
esentelor inteligibile articulate matematic îi apărea lui 
Husserl de-a dreptul aberantă, nu mai puţin aberantă este şi 
asimilarea adevărului istoric cu adevărul artei sau al 
literaturii, aşa cum propune Gadamer. 

Definirea cunoaşterii istorice în termenii unei 
rationalitati distincte nu este de natură să facă problematică 
ideea ca atare a unităţii ştiinţei, ci doar modalitatea 
pozitivistă a argumentării ei. Unitatea cunoaşterii umane se 
întemeiază pe o altă concepţie ontologică decît aceea care a 
stat la baza ştiinţei clasice. Stiinta contemporană asumă 
finalitatea drept principiu explicativ, alături de cauzalitate, 
în plus, noţiunea de cauză este redefinită în termenii 
interacțiunii, ai unei dependențe complexe de tip feed-back 
şi nu ai dependenţei liniare. După cum, conceptul de lege 
este asociat tot mai mult aceluia de model, conexiunile 
posibile luînd locul celor logic necesare. 

Dezvăluirea temporalitatii şi hazardului, a finalitatii 
şi potentialitatii ca atribute fundamentale ale existenţei 
confirmă că realul nu este un concept închis, definibil în 
termenii unor esențe absolute. Coexistenta unor modele 
alternative (determinist şi indeterminist) ale universului îi 
indreptateste pe unii analişti (Marjorie Grene sau John J. 
Compton, de exemplu) să vorbească de o dimensiune 
hermeneutică a ştiinţei contemporane. Determinata de 
necesitatea  teoretizării noilor atribute ale realității, 
revizuirea aparatului categorial al ştiinţei (modificarea 
semnificației unora dintre conceptele ei fundamentale) 

creează posibilitatea reunificării cunoaşterii umane pe o altă 
bază ontologică. 

în aceste condiţii, apelul ştiinţelor socio-umane la 
explicaţii cauzale apare, chiar şi pentru filosofi din afara 
tradiției analitice (cum ar fi P. Ricoeur), ca fiind perfect 
legitim, atîta timp cît noţiunile de cauză şi lege sînt înţelese 
într-un sens ne-pozitivist. După cum, apelul acestor ştiinţe 
la categoriile explicatiei intentionale este cu atît mai 
îndreptățit, avînd în vedere că finalitatea este acceptată 
drept principiu raţional chiar şi la nivelul cunoaşterii 
naturii. Argumentele empirist-logice în favoarea unității 
ştiinţei, ca şi cele hermeneutice împotriva ei, au devenit 
neconvingatoare. 

în virtutea acestor consideraţii, problema tipului de 
raționalitate in tennenii căruia sînt descrise fenomenele 
umane necesită o abordare nuanţată. Cînd vorbim de 
existenţa unei rationalitati distincte a istoriei, distincţia 
avută în vedere este una relativă. Ideea este acceptată chiar 
şi de unii hermeneuti contemporani care, spre deosebire de 
predecesorii lor clasici, au renunțat să mai susţină 
incompatibilitatea metodelor ştiinţifice cu sfera vieții 
umane. Paul Ricoeur, de exemplu, consideră că pentru a 
stabili dacă "criteriile şi modelele rationalitatii ştiintelor 
socio-umane diferă sau nu de acelea ale ştiinţelor naturii”, 
este necesar să separăm între două tipuri de chestiuni: a) 
identificarea obiectului ştiinţelor umane; b) tratarea 
ştiinţifică a acestuia. 

în privinţa identificării obiectului, comprehensiunea 
şi-ar dovedi competenţa în dezvăluirea naturii fenomenelor 
sociale. Prin urmare, din punctul de vedere al posibilității 
înţelegerii lor, aceste fenomene diferă fundamental de cele 
fizice deoarece sînt: 

"a) reductibile în ultimă instanţă la agenţii 
individuali; 
b) încărcate de semnificaţie; 
c) impregnate de caracteristici axiologice 
reflectînd norme, reguli, atitudini, valori, 
credinţe; 
d) inteligibile în termenii propriilor lor 
norme."® 

Cunoaşterea ştiinţifică a fenomenelor umane ar 
presupune, în schimb, utilizarea procedeelor observaţiei şi 
explicaţiei. Ricoeur nu vede nici o contradicţie între 
comprehensiunea naturii sau a esenței umanului şi 
explicaţia lui cu ajutorul metodelor empirice. Posibilitatea 
"transferului metodologic" nu arată altceva decît că lumea 
socio-umană se poate supune investigaţiei ştiinţifice, fiind 
pătrunsă de o raționalitate care nu diferă fundamental de 
aceea a existentelor fizice. 

Prejudecatile anti-stiintifice (şi nu doar anti- 
scientiste) ale "noului val" sceptic istoricist nu sînt chiar atît 
de convingătoare, cum s-ar putea crede la o privire 
superficială. Tratarea obiectului istoriei in termeni scientisti 
şi preocuparea de a elabora o metodologie conectată la 
noutățile conceptual-metodologice ale ştiinţei naturii sînt 
două lucruri distincte — între care istoriciştii pun, însă, 
semnul egalităţii. Roger Trigg constată cu dezamăgire că 
"reacţia împotriva pozitivismului a însemnat prea adesea că 
ştiinţele sociale s-au simţit libere nu numai să-şi inventeze 
metodologia proprie, dar. şi să ignore orice progres tăcut de 
ştiinţele fizice”? Ar trebui, deci, găsită o cale de a construi 


8 Paul Ricoeur. "Philosophy", in Jacques Havet (ed.), Main Trends 
Research in the Social and Huntan Sciences, Mouton Publishers / 
Unesco, Paris, 1978, pp. 1236-1237. 


° Roger Trigg, op. cit., p.225. 

ştiinţele socio-umane pe cele fizice, lară a le reduce la 
acestea. 


Reevaluarea relaţiei filosofie-istorie. Aşa 
cum rezultă din dezbaterile teoretice, epistemologia se 
confruntă în prezent cu nevoia presantă a reconsiderării 
funcţiei ei normative. Problema raporturilor filosofiei cu 
alte forme ale experienţei umane nu este una nouă. Istoric, 
ea datează din momentul desprinderii ştiinţelor de filosofie, 
moment în care, văzîndu-se concurată la cunoaşterea 
realităţii, filosofia s-a întrebat cui revine în primul rînd 
sarcina acestei cunoaşteri. Cine deţine prioritatea în această 
privinţă — cercetarea ontologică (a Fiintei) sau aceea ontica 
(a fiintarilor concrete)? Filosoful sau, dimpotrivă, 
fizicianul, biologul ori istoricul? Dincolo de diversitatea 
lor, soluţiile oferite pun în evidenţă existenţa a două teze 
sau puncte de vedere fundamentale. 

Potrivit tezei identității, filosofia este o formă de 
cunoaştere nemijlocită a realităţii istorice. Ea s-ar situa de 
aceea în sfera cercetării empirice, alături de ştiinţa istoriei. 
Existenţa diferenţelor privind perspectiva şi modalitatea 
investigării "obiectului" face însă dificil de apărat un 
asemenea punct de vedere. De altfel, el nici nu a putut fi 
susținut cu consecvență, apărătorii lui făcînd în cele din 
urmă concesii în favoarea ideii anteriorităţii. 

Teza anteriorităţii logice a filosofiei fata de orice 
altă formă de cunoaştere a fost susținută deopotrivă de 
fenomenologi şi epistemologi. Husserl şi Heidegger au 
argumentat că disciplinele empirice îşi află fundamentele 
lor în filosofie sau, mai precis, în ontologie. Dacă în 
accepţia lor filosofia este "primă" în calitate de "ontologie 

fundamentală", pentru epistemologia tradițională prioritatea 
logică vizează filosofia ca teorie a cunoaşterii. 

în ambele ei ipostaze, de teorie a existenţei şi, 
respectiv, a cunoaşterii, filosofia ar fi diferită de istorie, 
fiind mai degrabă o meta-istorie. Acest statut privilegiat 
rezidă în preocuparea ei de a stabili criteriile realității şi 
adevărului, deduse fie din experienţa cotidiană (în cazul 
fenomenologiei), fie din aceea ştiinţifică (în cazul 
epistemologiei). Pe baza unor asemenea criterii, filosofia ar 
avea rolul de a media diversele interpretări ale istoricilor şi, 
respectiv, de a decide asupra valorii sau a corectitudinii lor. 
în primul caz, ea ar contribui la înțelegerea obiectivitatii, 
avînd atribuţii descriptive, în cel de-al doilea, la asigurarea 
obiectivităţii, exercitînd o funcţie normativa. 

Urmind interpretarea fenomenologică, filosofia şi 
istoria apar ca două demersuri calitativ distincte. în ciuda 
preocupărilor factuale comune. în raport cu istoria, 
filosofia nu ar fi "nici mai bună nici mai rea", ci 
"totalmente altceva", adică o reflecţie de un gen 
fundamental, inaccesibilă disciplinelor empirice.“ Adică, o 
reflecţie asupra semnificației ontologice a conceptelor 
istoriei, menită să evidentieze relativitatea, dependenţa 
acestora de contextul social, cultural al utilizării lor. Să 


Aprecierea aparţine lui Heidegger, care subliniază în acesl fel că 
deosebirea între filosofie şi ştiinţă tine de "orientarea privirii”. cL 
modul de elaborare şi fundamentare a conceptelor. Cunoaşterea 
empirică ar fi ghidată de o aşa-zisă ontologie latentă, de o anumită 
înţelegere pre-ontologică a existenţei, exprimată sau conținută în 
supozitiile domeniului respectiv de cercetare. Heidegger distinge astfel 
investigația ontică, specifică ştiinţei, de aceea ontologică, proprie 
filosofiei. Vezi. Martin Heidegger. Qu'est-ce giiune cho.se, Editions 
Gallimard, Paris, 1971. pp. 22, 185-187 (tr. din germ. de J. Rebout şi 
J. Taminiaux). 

evidentieze, cu alte cuvinte, că principiile şi categoriile în 
termenii cărora este interpretată realitatea istorică sînt 
susceptibile de revizuire. 

La epistemologi precum Hempel sau Dray, ideea 
prioritatii filosofiei este asociată unei funcţii critice sau 
normative. Aceasta explică preocuparea lor de a stabili 
criteriile a ceea ce ei consideră a fi o explicaţie istorică 
adecvată, interesul pentru analiza formei (sau a structurii 
logice) si nu a conţinutului argumentelor istorice. 
I Epistemologia formală avea să decadă însă din pretinsele ei 
drepturi normative absolute odată cu subminarea 
conceptului de principiu prim. Vom reveni asupra acestei 
discuţii în subcapitolul următor. 

Dificultatea  argumentării celor două teze a 
determinat sondarea altor modalități de a justifica rolul şi 
rostul filosofiei în ansamblul cunoaşterii. Un punct de 
vedere care pare să se constituie într-o tendință a gîndirii 
analitice actuale este acela al dialecticitatii relaţiei filosofie- 
ştiinţă. Teza dialectică, propusă de filosoful american John 
I. Compton (fiul marelui fizician Compton), susţine că 
relaţia dintre cele două domenii rezidă în autonomia relativă 
.l acestora şi în influenţele lor reciproce. Interpretarea 
dialectică este probabil cea mai plauzibilă la ora actuală. 
Potrivit ei, relaţia filosofie-istorie ar consta în următoarele. 

1. Pe de o parte, filosofia are un anumit gen de 
autonomie, dat de capacitatea ei de a furniza istoriei cadrul 
conceptual şi principiile explicative ale realităţii umane. 
Aşa cum sugerează Compton, principiile filosofice exercită 
un rol constrîngător asupra omului de ştiinţă, chiar dacă nu 
in mod absolut. Ele limitează libertatea de interpretare a 
istoricului, aşa încît lumea reconstruită de el să fie coerentă 
cu structurile /umii-viefii şi nu să le contrazică. 

Ca şi alte forme ale cunoaşterii factuale, istoria este 
sub-determinată de presupozitii metafizice (ontologice), 
relevante pentru dimensiunea ei interpretativă sau 
hermeneutică. Ea este ireductibilă la enunturi empirice, 
după procedeele pozitiviste, sau la judecăți de valoare, 
după metodele hermeneutice ale asimilării ei unui text care 
nu trimite la nici un referent (Derrida). Joseph Kockelmans 
caracterizează cunoaşterea istorică în termenii unității a trei 
elemente. Este vorba, în primul rînd, de o componentă 
empirică, vizînd explicația şi predicția fenomenelor umane. 
Centrată pe fapte, ea se bazează pe metode comune 
ştiinţelor fizice (metode statistice). Cea de-a doua 
componentă, descriptivă, avînd semnficatia unei ontologii 
regionale, urmăreşte justificarea cercetării empirice. Adică, 
explicitarea presupozițiilor şi a conceptelor asumate de 
istoric în cadrul investigației factuale. Structura conceptuală 
astfel articulată face posibilă cercetarea metodică a 
fenomenelor. 

Pre-existenta acestei structuri nu are pentru 
Kockelmans sensul "privilegiului"; presupusă de orice 
investigație empirică, ea nu oferă o cunoaştere ultimă a 
realității istorice, fiind doar unul dintre modurile posibile 
de a o explica. Cu toate acestea, în absența ei, istoricului 
nu-i rămîne decît fie perspectiva experienței lui pre- 
ştiinţifice, caz in care concluziile şi rezultatele astfel 
obținute vor fi necritice şi vor implica relativismul, fie 
perspectiva unei ideologii de origine religioasă, politică 
etc., ce conduce inevitabil la dogmatism. 

în sfîrşit, componenta interpretativă, echivalentul 
oarecum al "ontologiei fundamentale" heideggeriene, le-ar 
justifica pe primele două prin efortul de a înțelege 
semnficația umană a fenomenelor studiate, adică 

"semnificaţia pe care aceste fenomene o au în lumea 
noastra".'° Prezenţa elementului interpretativ şi relevanta 
lui pentru natura adevărului istoric este o problemă la care 
vom reveni în capitolul următor. 

Nu putem încheia, totuşi, această discuţie, fără să 
menţionăm remarca lui Kockelmans privitoare la stadiul 
tematizării în ştiintele socio-umane. Aici, observă filosoful, 
în ciuda eforturilor multor teoreticieni de a elabora un cadru 
conceptual pentru studiul empiric al fenomenelor, nici una 
dintre structurile teoretice dezvoltate pînă în prezent nu a 
fost acceptată în mod universal. Nici una "nu este capabilă 
să joace un rol comparabil cu acela jucat de structura lui 
Newton în fizica clasică"!! . Aşa se explică diversitatea de 
şcoli şi tendinţe în istorie ca şi în sociologie sau psihologie. 
De aici, divergentele de păreri referitoare la ceea ce 
înseamnă o explicaţie sau interpretare istorică adecvată. 
Observatia lui Kockelmans comportă, totuşi, o precizare. 
Ideea existenţei unei structuri conceptuale universale a 
devenit problematică chiar în ştiinţele naturii, dovadă fiind 
posibilitatea unor modele alternative de interpretare a 
universului. Roger Trigg semnalează, cu indreptatire, 
dificultatea — chiar si pentru stiintele fizice — de a ajunge 
la un consens in privinţa criteriilor ce definesc o teorie 
corectă. El adaugă, totodată, că dacă la nivelul acestora 
putem vorbi, totuşi, de existenţa unui acord general, 
ştiinţele sociale nu au atins încă acest stadiu.!? 


' Joseph Kockelmans, Heidegger and Science, Center of Advanced 
Research in Phenomenology and University Press of America, 
Washington, D.C., 1985, pp.228-233. 


!! Ibidem, p.223. 
!2 Roger Trigg, op.cit., p. 151. 

2. Pe de altă parte, filosofia este nevoită să accepte 
posibilitatea invalidării conceptelor şi a principiilor ei 
interpretative de către practica istorică. Prin urmare, ea nu 
se mai poate bucura de o prioritate absolută şi de drepturi 
normative decurgind din această prioritate. Adevărurile 
stabilite de ea nu se impun decît sub rezerva relativităţii. 
Filosoful trebuie să admită că succesul ştiinţific pe termen 
lung al unui principiu, presupus iniţial a fi inacceptabil, 
poate conduce la revizuirea propriilor lui enunturi. 
Rezultatele remarcabile ale şcolii franceze contemporane de 
istoriografie au avut ca punct de plecare supoziţia existenţei 
proceselor reversibile de /ungă durată , a căror realitate nu 
poate fi definită în termenii criteriilor pozitiviste ale 
testabilitatii empirice. Necesitatea de a justifica asemenea 
procese "ascunse" dar la fel de reale ca şi latura vizibilă, 
"de suprafaţă” a istoriei, a impus în cele din urmă 
regîndirea criteriilor obiectivitatii istorice. 

Principiile filosofice funcţionează, aşadar, ca 
premise sau condiţii relative ale cunoaşterii trecutului. 
Termenul de pre-judecată cu care ele sînt tot mai frecvent 
denumite este elocvent pentru maniera în care este 
concepută astăzi ideea de teorie a cunoaşterii: ca domeniu 
complet autonom, ea este considerată imposibilă. în 
această privință Dray notează, in mod just, în ciuda 
propriilor lui convingeri  normativiste despre rostul 
epistemologiei: "...semnalarea faptului că practica (istorică 
s.n.) se abate mult şi cu incapatinare de la o teorie logică 
creează cel putin o prezumție împotriva celei din urmă". '? 
O prezumție care îl obligă pe filosof să atribuie conceptelor 
lui statutul unor "concepte-posibilitati" şi nu al unor 


15 William Dray, The  Hixtorical Explanation of Actions 


Reconsidered. in Patrick Gardiner (ed.), op. cit., p.67. 

categorii atemporale. Desigur că prin toate acestea filosofia 
îşi rezervă un loc mai modest în sistemul cunoaşterii decît 
acela revendicat de epistemologia tradițională. Tot ceea ce 
poate spera este să furnizeze presupozitiile ştiinţei prezente 
şi nu presupozitiile absolute ale cunoaşterii umane în 
general. 

Care este semnficatia mai generală a interpretării 
dialectice a relaţiei filosofie-istorie? în primul rînd, ea arată 
sensul în care realitatea istorică trebuie considerată un 
concept deschis, la formularea căruia contribuie, împreună, 
filosoful şi istoricul. în al doilea rînd, ea sugerează că, aşa 
cum istoria este obligată să recunoască o anumită valoare 
normativă principiilor filosofice, filosofia nu poate deveni 
o întreprindere progresivă decît în măsura în care este 
capabilă să-şi modifice propriile supozitii în lumina 
succeselor cercetării empirice. 


Strategii cvasi-empirice de legitimare a 
cunoasterii istorice. Eşecul încercărilor de 
reconstrucţie logică a realităţii istorice a impus concluzia 
privitoare la incompletitudinea oricărui model sau sistem 
formal, determinînd o resuscitare a interesului pentru 
conţinutul cunoaşterii ŞI deschiderea gîndirii 
epistemologice spre tema istoricitatii. în efortul lor de a 
concilia aspectele ontice, practice cu cele epistemice ale 
ştiinţei, autori precum Tom Rockmore sau Joseph 
Margolis descoperă în filosofia hegeliană o sursă 
importantă de inspiraţie, menită să dea legitimitate noului 
mod de a gîndi posibilitatea întemeierii cunoaşterii. 

Potrivit sugestiilor lui T. Rockmore, ideea de 
epistemologie a istoriei (si. în general, ideea de 
epistemologie) ar putea fi salvată apelînd la strategia 

circulară a întemeierii şi renuntind la noţiunea carteziană de 
fundament (înţeles ca punct de plecare absolut al stiintei).* 
O asemenea strategie de tip hegelian ar fi în măsura să 
înfrunte scepticismul privind posibilitatea istoriei ca ştiinţă. 
Ea ar avea, în opinia autorului, avantaje certe fata de ceea 
ce numim epistemologia liniară, legată de numele lui 
Descartes şi Kant. Adepti ai rationamentului liniar, Hempel 
şi Dray au pretins să "deduca" sau să justifice enunturile 
istorice din premise considerate adevăruri incontestabile. 
Or, calitatea de fundament sau punct de plecare ultim 
atribuită de Hempel şi Dray principiului cauzalităţii, 
respectiv al rationalitatii acţiunii, nu ne permite să dăm 
seamă de  istoricitatea cunoaşterii, facindu-ne astfel 
vulnerabili in fata argumentelor sceptice. Aşa se şi explică 
faptul că, în ciuda proiectului ambițios de a demonstra 
posibilitatea istoriei, epistemologia liniară nu a reuşit să o 
facă. 

Acest proiect trebuie continuat, susține Rockmore, 
urmînd însă calea hegeliană — aceea a strategiei circulare. 
Filosofiei i se cere, înainte de toate, să aprofundeze lecţia 
lui Hegel; anume, că ea nu se poate sustrage timpului şi 
împrejurărilor sociale. Prin urmare, condiţia epistemologiei 
înseşi este fundamentarea ei pe o viziune adecvată 
asupra subiectului cunoaşterii.  Semnalînd riscul 
fundationalismului, la care ne expune adoptarea punctului 


* în mod sugestiv, Tom Rockmore îşi intitulează ultima sa carte, 
aflată sub tipar, Epistemology as Hermeneutics. Knowledge After 
Foundationalism (Epistemologia ca Hermeneutică. Cunoaşterea după 
fundafionalism _ ). 


14 Pentru detalii, vezi Tom Rockmore, "Subjectivity and the 


Ontology of History", in John Hospers and Joseph Margolis (eds.), 
The Monist, April. 1991, Vol.74, Number 2, pp. 187-203. 

de vedere atemporal asupra raţiunii, Rockmore susţine 
necesitatea părăsirii lui în favoarea conceptului hegelian al 
raţiunii concrete. De fapt, a renunţa la ideea de rațiune 
pură, fără nici un fel de limitări, înseamnă a renunţa la 
ideea principiilor ultime şi a cunoaşterii absolute. Prin 
aceasta nu trebuie să înţelegem, totuşi, că ştiinţa istoriei ar 
putea fi construită în afara unor categorii şi principii. Ceea 
ce Hegel pune în discuţie, ne spune autorul american, nu 
este importanţa, ci natura şi valabilitatea lor a priori. 
Epistemologia ar trebui să regîndească tema cunoaşterii şi 
cu atît mai mult a celei istorice din perspectiva semnificației 
noţiunii hegeliene de principiu, aceea de prejudecată. O 
semnficatie relevantă pentru dimensiunea subiectivă, 
pragmatică şi, în ultimă instanţă, ontologică a obiectivitatii. 
Dar totodată şi pentru statutul filosofiei, nevoită să accepte 
relativitatea şi dependenţa contextuală a adevărurilor ei. 
Ideea epistemologiei circulare este considerată de 
Kockmore una dintre cele mai valoroase contribuţii la teoria 
cunoaşterii. Deoarece, punind în evidență caracterul 
procesual al relației subiect-obiect, ea arată necesitatea 
K'venirii permanente asupra categoriilor şi principiilor in 
icrmenii cărora teoretizăm realitatea. Coincidenta sau 
identitatea concept-obiect nu este niciodată absolută; ea se 
icstabileste continuu de-a lungul unui proces infinit 
implicînd şi momente de necoincidenté sau îndoială 


'' Tom Rockmore este unul dintre puţinii filosofi analişti care se 
i>i de reevaluarea contribuţiei hegeliene la teoria cunoaşterii. A se 
vi di'i in acest sens, Tom Rockmore, Hegeis Circular Epistemology, 
Illiiiniiington and London. Indiana University Press, 1986 şi Tom 
Uuikmore, Hegel. Avânt et apres, Paris, Editions Criterion, Paris, 


I'»'>,' (înainte si după Hegel, trad. din franc, şi cuvînt înainte de Cecilia 


e! 


I ulifliH-anu, în curs de apariţie la Editura Ştiinţifică, Bucureşti). 

sceptică, dar care sînt mereu depăşite prin crearea unor 
concepte capabile să aproximeze obiectul într-o măsură mai 
mare decît predecesoarele lor. 

Interesul lui Rockmore pentru epistemologia 
circulară este motivat de necesitatea justificării unei poziţii 
filosofice relativist moderate, pe care Hegel însuşi ar fi 
apărat-o. Căci, din punctul lui de vedere, Hegel nu poate fi 
revendicat nici de gîndirea dogmatică şi cu atît mai putin de 
scepticism. Cea dintii nu are nimic de-a face cu ideea 
dependenţei filosofiei de împrejurările sociale. în vreme ce 
ea ridică prejudecățile la rangul de principii absolute, Hegel 
coboară principiile la nivelul unor prejudecăți. în plus, 
noţiunea de rațiune concretă este incompatibilă cu ideea 
cunoaşterii absolute. Nici scepticismul nu se poate legitima 
în numele filosofiei lui Hegel. Reprezentant prin excelenţă 
al filosofiei "ştiinţifice" sau sistematice, Hegel s-a străduit 
să concilieze această dimensiune a gîndirii filosofice cu 
aceea a temporalitatii ei. El nu concepe filosofia în afara 
principiilor, dar nici principiile în afara timpului. "Noul 
istoricism" reţine din gîndirea hegeliană ideea temporalitatii 
cunoaşterii dar nu şi cea a sistemicitatii ei, cu convingerea 
că noțiunile de sistem şi istorie sînt incompatibile. 
Scepticismul privind posibilitatea evaluării diverselor 
interpretări ale lumii sub raportul obiectivitatii lor — 
însemnînd negarea, în cele din urmă, a progresului 
conceptual al cunoaşterii — este o concluzie complet 
străină spiritului gîndirii hegeliene. 

în spiritul unei asemenea gîndiri, însă, filosoful 
Joseph Margolis concepe proiectul unei epistemologii a 
istoriei fără fundamente sau principii prime. Lucrarea sa 
recentă, Historied Thought, Constructed World (1995) ar 
putea fi considerată un gen de prolegomene la o 

epistemologie viitoare, aşa cum sugerează, de altfel şi 
subtitlul acesteia: A Conceptual Primerfor the Turn of the 
Millennium. Teza centrală a lui Margolis este aceasta: 
"Filosofia — a fortiori stiinta — poate proceda in mod 
coerent fără principii prime şi fără asumarea necesității de a 
ne sprijini pe principii prime".'® Atrage de la bun început 
atenţia faptul că teza vizează deopotrivă filosofia şi ştiinţa, 
aşa încît putem anticipa că autorul nu este dispus să atribuie 
nici uneia privilegiul cognitiv în ansamblul culturii. 

Argumentatia lui începe cu observaţia că principiul 
invariabilitatii, presupus de Aristotel a fi un adevăr 
necesar, o condiţie a posibilităţii ştiinţei, poate fi o ipoteză 
corectă referitoare la modul în care este lumea, fără a 
exercita însă un rol constrîngător asupra discursului 
ştiinţific. Amintim că prioritatea absolută a acestui principiu 
este justificată de Aristotel pe baza faptului că orice 
repudiere a lui ar produce incoerenţă, făcînd discursul 
irațional şi contradictoriu; în consecinţă, orice discurs 
coerent ar trebui să-l presupună. Hempel însuşi (ca şi 
Popper) consideră că adevărata ştiinţă este imposibilă în 
afara asumării acestui principiu. De aici şi cerința pe care el 
o impune explicatiei istorice de a se conforma structurii 
nomologice. 

Margolis este convins că respingerea argumentului 
aristotelic creează oportunitatea de a semnala "o întreagă 
nouă direcţie în care ar putea continua filosofia".'’ Sensul 
acestei evoluţii filosofice poate fi înţeles odată ce clarificăm 
ce anume vizează autorul prin atacul său împotriva 


16 Joseph Margolis, Historied Tliought, Constructed World. A 


Conceptual Primer for ilie Turn of tlie Millennium. University of 
California Press, Berkeley. Los Angeles and London. 1995. p. 25. 


17 Ibidem, p. 24. 


157 


principiului invariantei. Obiectia lui nu are în vedere 
afirmaţia că realitatea posedă structuri invariante. Concluzia 
respingerii argumentului lui Aristotel nu este contestarea 
naturii invariante a lumii reale, ci a afirmației că ea are 
necesarmente o asemenea natură. Critica lui Margolis 
urmăreşte, deci,  dezavuarea noțiunii de principiu in 
sensul ei "tare", de adevăr necesar. Necesitatea principiului 
avea în vedere atît realitatea cît şi cunoaşterea ei. 
Invariabilitatea era considerată ca tinind de esența 
lucrurilor, iar asumarea ei, o constrîngere necesară asupra 
discursului despre realitate. 

Autorul propune o interpretare "slabă" a 
principiului aristotelic, potrivit căreia natura lucrurilor nu 
este în mod obligatoriu invariantă — nici de re şi nici de 
dicto. Aceasta înseamnă, pe de o parte, că ea poate fi la 
fel de bine invariabilă ca şi variabilă, iar pe de altă parte, că 
discursul nostru poate presupune fie una fie alta dintre 
aceste proprietăți drept principiu explicativ al realității — 
fiind în ambele situaţii un discurs raţional. Istoria, aşa cum 
am văzut, este susceptibilă de o interpretare în termenii 
ireversibilitatii şi totodată ai repetabilitatii. 

Fără să respingă, deci, statutul de principiu rațional 
al invariabilitatii, Margolis subliniază că valoarea sa 
normativă, adică funcţia lui constrîngătoare asupra gîndirii, 
nu este decît relativă. Pe scurt, ceea ce el refuză să admită 
este pretinsa inevitabilitate conceptuală a principiilor, 
încălcarea principiului invariabilitatii nu face ştiinţa 
imposibilă. Cunoaşterea, susţine autorul, poate începe cu 
"fluxul", lucru cu atît mai valabil în cazul ştiinţelor socio- 
umane. Evident că Hempel s-ar opune categoric unei 
asemenea afirmaţii. Din punctul lui de vedere, abaterea 
explicatiilor istorice de la structura nomologică este un 

semn al inconsistentei lor. Nici el, şi nici Dray nu au fost 
dispuşi să accepte că această abatere îşi are sursa în 
slăbiciunea principiilor lor explicative. 

Margolis avertizează că filosofia trebuie să renunţe 
definitiv la această viziune normativista. Schimbarea 
radicală a direcţiei ei de evoluţie impune restabilirea unităţii 
sau a "simbiozei", cum o numeşte autorul, între chestiunile 
normative, "de ordinul doi" şi acelea empirice, "de ordinul 
întîi". Ideea trimite clar la teza dialectică, amintită anterior, 
referitoare la relaţia dintre forma şi conţinutul cunoaşterii, 
dintre filosofie şi ştiinţă. Ar urma, deci, ca problema 
legitimării să se pună distinct în funcție de domeniul de 
cercetare, de natura obiectului, cu alte cuvinte, în 
dependență de adevărurile "de ordinul întîi”. în aceste 
condiţii, justificarea cunoaşterii devine ea însăşi empirică 
(sau cvasi-empirică), vizînd doar adecvarea raţională şi nu 
conformitatea cu pretinse standarde universale ale 
obiectivitatii. Prin aceasta, epistemologia este constrînsă să 
ţină seama de conținutul cunoaşterii, care va determina şi 
opțiunea între o strategie sau alta de legitimare. "Analiza 
limbajului, notează autorul, nu poate fi separată de analiza 
lumii, ci este în simbioză cu ea".'® 

Că invariabilitatea este doar unul dintre principiile 
explicative ale existenţei, o dovedeşte faptul că istoria, de 
pildă, nu presupune o ordine neschimbătoare a obiectului 
ei. De aceea, ar fi o eroare să considerăm că orice explicaţie 
coerentă a lumii, inclusiv a celei umane, trebuie întemeiată 
nomologic, aşa cum pretinde Hempel. 

Criticînd argumentele pozitiviste ale unităţii ştiinţei, 
Margolis afirmă că istoria ca domeniu de cunoaştere are 


17 Ibidem, p. 24. 

propria ei raționalitate întrucît istoria ca modalitate de 
existență este o formă sui-generis a schimbării, definită 
prin intentionalitate. El consideră nejustificată încercarea 
hempeliană de a trata timpul istoric, care manifestă trăsături 
intentionale, în termenii timpului fizic, care nu prezintă 
asemenea trăsături. Separarea timpului istoric de cel fizic îi 
pare însă la fel de greşită: "Indivizii sînt singurii agenţi ai 
istoriei, dar nu şi singurele cauze ale schimbării istorice 
efective".'? Margolis nu exclude posibilitatea explicatiei 
cauzale în istorie, dar susține că structura ei conceptuală 
este complet diferită de aceea a explicatiei rationale. 
Concluzia lui este că gîndirea filosofică nu va mai 
putea ignora faptul că lumea reală include şi structuri 
intentionale. Filosofia analitică este acuzată, nu fără temei, 
de neglijarea dimensiunilor intentionale, potenţiale şi 
temporale ale realului în favoarea nomologicului, a legitatii. 
Din fericire, constată Margolis, asistăm în prezent la 
începutul unui proces de schimbare conceptuală constînd în 
"declinul modalităţii nomologice", un declin care "variază 
invers proportional cu steaua intentionalitatii". 
Nomologicul încetează să fie văzut ca un atribut tara 
excepţie al realului, în virtutea căruia toate schimbările din 
lume sînt explicate cauzal.” Noţiunea de lege îşi modifică 
semnificaţia ei pozitivistă de enunţ exprimînd relaţii 
necesare. Asociată probabilității, ea este interpretată mai 
degrabă ca model, imbinînd teoreticul cu empiricul (cînd 
Margolis afirmă că nu există legi ale istoriei, el are în 
vedere legea în sensul ei "tare", de adevăr necesar). 
Urmarea acestei schimbări ar fi, în opinia lui Margolis, 


1? Ibidem. p. 255. 
°° Ibidem, pp. 194-196. 

trecerea de la logica bivalentă la ceea ce el numeşte /ogica 
cu multiple valori. Despre implicaţiile acestei logici asupra 
intepretării conceptului de adevăr istoric urmează să 
discutăm în capitolul III. 

Margolis îşi rezumă obiectivul reconstrucției lui 
filosofice spunînd că el urmăreşte "o filosofie care admite 
principii dar nu principii prime, surse cognitive dar nu 
fundamente privilegiate, uniformitati dar nu universalii 
necesare, fără excepţie, naturi dar nu esenţe".”! Negarea 
privilegiului şi admiterea istoricitatii este semnul deplasării 
spre relativism a epistemologiei, un relativism moderat 
insă, care departe de a putea fi asociat scepticismului, 
deschide, dimpotrivă, posibilitatea înfruntării lui. Tot ceea 
ce vrea să sugereze acest relativism "robust", cum îl 
califică autorul american, este că drepturile normative ale 
filosofiei nu sînt unele absolute. Stabilirea condiţiilor 
obiectivitatii nu este numai la discretia logicii, dar şi a 
lumii. 

Din perspectiva acestei ultime observatii, pozitiile 
radicale, fundationaliste sau relativiste, din filosofia istoriei 
sc dovedesc a fi ambele neintemeiate. Prima, pentru 
motivul că o reconstrucție formală completă a explicatiei 
istorice este imposibilă, fie în termenii cauzalitatii fie în cei 
ii finalităţii. A încerca să demonstrăm contrariul (aşa cum 
„ni lacut-o Hempel şi Dray) înseamnă a forţa istoria într-un 
r<u procustian, a-i impune exigente inadecvate existentelor 
lurticulareale domeniului ei. Criteriile unei explicaţii juste 
ilcpind şi de natura a ceea ce explicăm. Cea de-a doua 
po/.itie este vulnerabilă pentru faptul că istoria nu poate 
evita chestiunile legitimării şi abandona orice criterii ale 


"Ibidem, p. 24. 

obiectivitatii, prevalîndu-se de natura "perspectivala" a 
obiectului ei. Adevărul istoric nu este doar o chestiune de 
conversaţie sau dialog, de raportare a unor interpretări la 
altele ci şi (mai ales) de raportarea a acestora la fapte. 
Pentru a putea fi arbitrat, "conflictul interpretărilor rivale" 
reclamă o bază comună, existenţa unor criterii minimale de 
definire a realității şi adevărului, ceea ce înseamnă că el 
presupune şi nu exclude ideea de raționalitate. Intre aceste 
criterii, întemeierea empirică pe datele şi documentele 
relevante disponibile continuă să exerctie un rol 
constringator asupra discursului istoric. Desigur, cu 
precizarea că acest criteriu nu oferă niciodată garanţia unei 
obiectivitati depline. 

ASPECTE EPISTEMICE SI ONTICE 
ALE OBIECTIVITATII ISTORICE 


Cea mai importantă consecință a recunoaşterii 
dimensiunii  social-istorice a ştiinţei este dezavuarea 
semnificației metafizice a adevărului si obiectivitatii. Faptul 
că nu putem vorbi decît de o obiectivitate pentru noi şi nu 
de una în sine (absolută) obligă epistemologia la un nou 
mod de abordare a criteriilor definirii acestui concept. Fiind 
acceptat faptul că întreaga cunoaştere, şi nu doar aceea 
socio-umană, este supusă unor constrîngeri epistemice şi 
pragmatice (ontice) totodată, strategia "concilierii" acestor 
două tipuri de condiţionări ar putea constitui, în opinia 
multor analişti, o alternativă viabilă la fundationalism şi 
scepticism. Din acest punct de vedere, conceptul de 
"obiectivitate pentru noi” apare ca un fericit via media 
între cele două extreme filosofice. în teoria analitică a 
cunoaşterii istorice, soluția "compromisului" s-a impus, 
între altele, din nevoia de a da seamă de dubla calitate, 
ştiintifică şi umanistă a istoriei. 

Opţiunea pentru o asemenea strategie 
nefundaționalistă trebuie pusă în legătură cu deschiderea 
filosofiei analitice spre tradiția fenomenologic- 
hermeneutică. "Provocarea" hermeneuticii s-a exercitat în 
două sensuri: receptivi, pe de o parte, la unele dintre 

sugestiile ei, analiştii şi-au propus, pe de altă parte, să dea 
o replică exceselor sale istoriciste. 

Conceptul de experiență hermeneutică (opus 
sensului pozitivist al acestei noţiuni) avea să se dovedească 
util în clarificarea naturii adevărului istoric.* "Deschiderea" 
permanentă către obiect, ce defineşte, după Gadamer, 
esenţa acestei experienţe, atrage atenţia asupra caracterului 
procesual, de "proiect" al cunoaşterii trecutului. 
Sublinierea  istoricităţii, vizind deopotrivă subiectul, 
obiectul şi relaţia dintre ele, are o dublă semnificaţie: pe de 
o parte, fiind în devenire, obiectul va apărea sub multiple 
semnificaţii, punînd el însuşi, permanent, întrebări; pe de 
altă parte, faptul că interpretările lui necesită o re-examinare 
continuă face ca istoricul să devină conştient de propria 
limitare şi finitudine. Indicatia lui Gadamer de a trata orice 
soluţie drept provizorie şi problematică dă expresie unui alt 
ideal metodologic (deşi Gadamer este ostil oricărei 
metodologii), opus idealului certitudinii susţinut de 
epistemologia tradițională. in vreme ce accentul 
hermeneutic pe problema (întrebare) lasă deschisă 
posibilitatea interpretărilor ulterioare, interesul exclusiv al 
epistemologiei fundationaliste pentru soluție închide 
această posibilitate, blocînd cunoaşterea istorică în cadrele 
conceptuale prezente. Modelul epistemologic clasic al 
cunoaşterii istorice începe cu infinitatea pentru a sfirşi cu 
imaginea unică, singura adevărată; modelul hermeneutic nu 
începe cu infinitatea, ci sfirseste cu ea. 


Pentru alte aspecte ale contribuţiilor hermeneutice la regindirea 
problematicii epistemologice a istoriei, vezi Cecilia Tohaneanu. 
"Legitimarea cunoaşterii socio-umane din perspectiva hermeneuticii 
post-structuraliste", în Revista de filosofie, nr. 1/1993. 

Dacă teza istoricitatii trebuia să fie însuşită drept 
premisă în configurarea unui nou concept al obiectivitatii 
istorice, concluziile subiectiviste şi sceptice trebuiau, fără 
îndoială,  contracarate. Reacția la hermeneutică este 
provocată de teza radicală a incomensurabilitatii (puternic 
susţinută, de altfel, şi în cadrul tradiţiei analitice de Kuhn şi 
Rorty) şi contestarea progresului cognitiv. Adepții acestei 
teze nu văd în multitudinea de interpretări un progres 
cognitiv, ci pur şi simplu o pluralitate de puncte de vedere; 
o nouă interpretare nu ar fi necesarmente una mai bună, ci 
o versiune radical diferită fata de cea precedentă. 

Preocuparea epistemologilor este să demonstreze că, 
în ciuda infinitatii cunoaşterii, noi dispunem în fiecare din 
momentele ei de anumite criterii care fac posibilă 
comensurarea diverselor interpretări sub aspectul 
obiectivitatii lor. în esență, problema constă în a arăta că 
întreruperea regresului nelimitat al interpretărilor nu închide 
posibilitatea interpretărilor ulterioare atîta vreme cît criteriile 
deciziei raționale sînt considerate sub condiția 
temporalitatii. 

Aceasta modalitate de abordare a temei adevarului 
datorează mult influenţei filosofului american Charles 
Sanders Peirce. Analiştii retin din teoria pragmatistă a lui 
Peirce următoarea idee: chiar dacă obiectivitatea se 
constituie de-a lungul unui proces care nu se încheie 
niciodată, realizarea unui consens temporar asupra a ceea 
ce este acceptabil rațional la un moment dat este necesară. 
Orice comunitate ştiinţifică, susţinea Peirce, este constrînsă 
de anumite reguli care fac posibilă aproximarea asimptotică 
a adevărului. El insista asupra faptului că obiectivitatea nu 
poate deveni accesibilă decît metodologic. Pe de altă parte, 
ceea ce stabilim "acum şi aici" că este acceptabil rational nu 

reprezintă decît o concluzie parțială şi nu un rezultat 
definitiv. Rezultatul definitiv, nefiind altceva decît 
Adevărul, nu va fi atins, practic, niciodată. Adevărul şi 
acceptabilitatea raţională sînt chestiuni distincte. Prima 
vizează corespondenţa ideilor cu realitatea, cea de-a doua, 
adecvarea acestora la criteriile metodologice în vigoare. 
Asemenea criterii definesc cadrul conceptual în vigoare al 
cunoaşterii, deci, condiţiile actuale ale obiectivitatii. 

Pe baza celor de mai sus, urmează că acordul sau 
conformitatea unei explicaţii istorice cu normele şi 
credinţele în vigoare ale comunităţii ştiinţifice respective nu 
constituie o garanţie a adevărului absolut, ci doar a 
adecvării ei rationale.  Temeiul adevărului este 
corespondenţa enunturilor cu realitatea, dar aceasta 
corespondenţă nu poate fi realizată de nici o comunitate 
concretă de cercetători. Sub acest aspect, se poate susține 
că adevărul este independent de orice spirit particular sau, 
cum spunea Peirce, de "capriciile mele sau ale tale”, de 
"gîndurile oricărui om particular, de ceea ce putem crede eu 
sau tu sau un număr oarecare de oameni". 


Acordul rațional al membrilor unui grup disciplinar 
nu are valoarea unei sentinţe definitive, aşa încît ei nu sînt 
indreptatiti să afirme că au atins Adevărul. Numai ceea ce 
Peirce numeşte o "comunitate ideală de cercetători" ar putea 
oferi garanţia unei obiectivitati absolute. O interpretare 
rațională a unui eveniment istoric nu este, deci, una 
definitiv adevărată; pentru a fi astfel, ea ar trebui să 
răspundă unor condiţii ideale din punct de vedere 
epistemologic. 


! Charles Sanders Peirce, Selected Writings. Dover Publicalions. 


Inc. New York, 1958. pp. 69-70. 

Dacă în realitate asemenea condiţii sînt imposibil de 
atins, "justificarea aici şi acum" a explicaţiilor istorice este 
considerată nu doar posibilă dar şi necesară. Istoricul nu 
poate imbratisa un punct de vedere neutru, în afara 
timpului sau a problemelor epocii lui, însă el trebuie să 
încerce să se elibereze de constrîngerile sociale şi să adopte 
metodele justificării raţionale. 

în ciuda deschiderii lor spre modelul hermeneutic, 
epistemologii refuză să pună semnul egalităţii între 
interpretarea trecutului şi interpretarea textelor. Libertatea 
de construcţie a istoricului nu este nelimitată. Există aici un 
element constrîngător, şi anume, realitatea, care îl forțează 
pe istoric să ţină seama de ea. Apreciind că rolul (mult mai 
pregnant) jucat de interese în ştiinţele socio-umane nu este 
de natură să discrediteze noţiunea de obiectivitate, 
Raymond Boudon notează: 


"Deşi interesele joacă un rol esenţial în selecţia problemelor 
asupra cărora se apleacă cercetarea, deşi ideologiile intervin în 
alegerea cadrelor de referinţă plecînd de la caic se construiesc 


teoriile, realitatea are întodeauna ultimul cuvînt, atîta vreme 


cit se menţine posibilitatea criticii raţionale".? 


Chiar dacă nu este pur şi simplu reprodusă, această 
realitate nu este nici inventată. Nu faptele sînt inventate, ci 
categoriile prin care ele sînt interpretate şi explicate. 
Revoluţia Franceză a existat înainte de a fi fost descrisă de 
istorici, interpretarea ei implicînd însă un punct de vedere 


- Raymond Boudon, Texte sociologice alese. Editura Humanitas, 
Bucureşti, 1990. p. 369. 


167 


personal. Ea nu are aceeaşi semnficatie pentru francezi şi 
englezi sau pentru cei de stînga şi cei de dreapta.” 

Aşa cum se desprinde din dezbaterile 
epistemologice recente, filosofii (sau o mare parte a lor) 
sînt de acord că natura adevărului istoric face permisibilă 
toleranța ipotezelor explicative alternative asupra unuia şi 
aceluiaşi fapt. O asemenea toleranță nu ar mai trebui 
considerată o dovadă a incoerentei gîndirii, susține Joseph 
Margolis. La nivelul a ceea ce el numeşte forme 
interpretate de discurs, incluzînd şi ştiinţele socio-umane, 
principiul non-contradictiei* şi-ar pierde caracterul necesar, 
încetînd să mai exercite un rol constrîngător asupra 
discursului. Analiza condițiilor obiectivitatii unor asemenea 
forme de cunoaştere reclamă, în opinia lui Margolis, 
abandonarea logicii bivalente în favoarea unei logici cu 
multiple valori. Bivalența s-ar limita la formele 
neinterpretate ale discursului, de genul "p sau non-p". în 
cazul unui domeniu interpretat de discurs, cum este acela 
al artei, ar trebui să admitem valori epistemice mai slabe de 
felul "probabil" sau "posibil". 

Din perspectiva acestei logici, toleranța aşa-ziselor 
interpretări incongruente apare ca o procedură perfect 
rațională. Sînt considerate incongruente acele judecăți 
incompatibile între ele (pe baza unei logici bivalente) dar 
compatibile fiecare cu "obiectul". Pot exista, de exemplu, 
interpretări valide ale unei opere de artă, incompatibile 
unele cu altele şi, totuşi, compatibile cu opera în discuţie.” 


> W.H. Walsh, "The Limits of Scientific History", în W. Dray 
(ed.), op. cit., p. 60. 

* Potrivit acestui principiu, nu poţi aserta că ceva este si nu este 
totodată într-un anume fel. 

* Joseph Margolis, Historieil Thought, Constructed World... p. 65. 

Margolis este convins că logica propusă de el ar putea servi 
multor sectoare ale cercetării, cum sînt istoria şi, în 
general, ştiinţele umane, domenii în care operăm prin 
excelenţă cu valori de adevăr probabiliste. 

Deşi, asemenea hermeneutilor, autorul american 
subliniază dimensiunea ontologică a adevărului istoric, 
spre deosebire de aceştia, el nu contestă legitimitatea unui 
asemenea concept. Din punctul lui de vedere, "adevăr" 
semnifică pur şi simplu "adevăr", indiferent dacă e vorba 
de interpretarea unui eveniment natural sau istoric. Ne este 
semnalat însă că atribuirea valorilor de adevăr este 
dependentă deopotrivă de limbaj şi de lume. Prin urmare, 
condiţiile obiectivitatii nu pot fi stabilite niciodată pe baza 
unor fundamente pur formale, aşa cum credeau Hempel, 
Popper sau Dray. Pentru ei, a fi obiectiv înseamnă a ajunge 
la concluzii universal acceptabile. Existenţa ipotezelor 
explicative conflictuale i-a servit lui Popper drept pretext al 
contestării semnificației obiective a istoriei. Imposibilitatea 
reconstrucției explicatiei istorice în tenneni strict logici 
dovedeşte irelevanta conceptului de adevăr formal la 
nivelul cunoaşterii socio-umane. 

Evidentiind co-determinantele subiective ale acestui 
Wen de cunoaştere, filosofii analişti vor să evite în acelaşi 
timp o versiune "tare" a relativismului. Interpretarile sau 
explicaţiile istoricilor pot fi şi trebuie să fie justificate 
rațional, chiar dacă prin intermediul unor valori epistemice 
probabiliste. Este adevărat că istoria nu poate încerca să 
stabilească fapte fără o opţiune prealabilă despre valoarea 
sau semnficatia lor. O asemenea semnificaţie este 
subiectivă, dar nu într-un sens relativist "tare" al 
termenului. Deoarece, cu toate că presupune experiența 
nemijlocită, cunoaşterea istorică este interesată de o 

semnificaţie intersubiectiv accesibilă, cum o numeşte 
Kockelmans, şi nu de aceea pe care un individ ar conferi-o 
unui eveniment în care a fost el însuşi implicat.” Natura 
ontologică a adevărului istoric nu semnifică, deci, 
dependenţa lui de capriciile subiective. 

Interpretarea trecutului se întemeiază pe pre- 
judecatile istoricului, tinind de concepția sa despre lume, 
de convingerile religioase sau morale ca şi de interesele lui 
de cercetare. Asemenea pre-judecati la care este constrins 
discursul istoric nu sînt considerate periculoase decît în 
măsura în care nu sînt recunoscute ca atare, adică atunci 
cînd sînt luate drept fundamente absolute ale cunoaşterii. 
Clarificarea lor şi atitudinea critică pot contribui, 
dimpotrivă, la progresul real al gîndirii istorice.“ 

In contrast cu epistemologia tradițională, teoria 
contemporană a cunoaşterii istorice conţine un element 
sceptic. Ideea de a considera întreaga ştiinţă drept o 
presupunere constituie premisa de la care porneşte în 
prezent orice discuţie în jurul obiectivităţii. Cunoaşterea 
trecutului este concepută a fi un proces esențialmente 
istoric, ca şi fenomenele istorice pe care încercăm să ie 
înţelegem. Ea este procesuală în sensul că porneşte de la un 
anumit punct de vedere asupra fenomenului studiat, un 
punct de vedere care va fi însă permanent reexaminat critic, 
corectat sau eventual înlocuit cu un altul, care nu reprezintă 
nici el Adevărul. Chiar şi cea mai bună dintre explicaţiile 
istorice existente la un moment dat nu are decît valoarea 
unei presupuneri. Acceptarea pluralismului interpretărilor 
obligă istoria la o re-gîndire continuă a trecutului şi, prin 
aceasta, la asumarea propriilor ei limite. 


> Joseph Kockelmans, op. cit., p. 222. 
° Ibidem, p. 237. 

Conştientizarea acestor limitări este de natură sa 
faciliteze progresul spre obiectivitate al gîndirii istorice. 
Pentru că, înainte de toate, ea deschide calea confruntării 
rationale a ideilor în interiorul comunității ştiinţifice. 
Jacques Le Goff nota undeva că, deşi nu este exclus ca un 
istoric să se înşele atunci cînd critică opera unui "coleg", 
critica lui să se fundamenteze, cel puţin în parte, pe criterii 
"Ştiinţifice", deoarece el judecă asupra adevărului. 
Posibilitatea unui acord larg al specialiştilor asupra valorii 
unei opere istorice este pentru el prima dovadă a 
stiintificitatii istoriei şi piatra de încercare a obiectivitatii ei. 

Punctele de vedere diferite nu reprezintă altceva decît 
modalități complementare de interpretare a faptelor, 
contribuind fiecare, în ciuda partialitatii lor, la înţelegerea 
cît mai adecvată a acestora. Explicaţiile cauzale alternative 
ale unui eveniment cum este primul război mondial nu vor 
apărea incompatibile atîta vreme cît istoricii sînt preocupaţi 
să precizeze scopul şi interesul analizei lor cauzale, nivelul 
de generalitate şi contextul ei. Un istoric al cărui interes se 
limitează la perioada de activitate diplomatică imediat 
premergătoare războiului va reţine asasinatul de la Sarajevo 
drept cauză a declanşării acestui conflict. Alţii pot situa 
analiza lor la nivelul politicilor nationale, a tradiţiilor 
diplomatice, după cum alţii se pot interesa de alianțele, 
tratatele diplomatice şi structura internațională a Europei 
din anul 1914. La un alt nivel de analiză, pot fi investigate 
tendințele economice, organizarea socială, doctrinele 
politice gsi ideologice caracteristice Europei înaintea 
declanşării războiului. 
determină pe analişti să admită, împotriva predecesorilor 
lor neo-pozitivişti, că selecţia cauzală este dictată nu doar 

de fapte, depinzind şi de judecatile de valoare ale 
istoricului. Dar prin aceasta nu este pusă la îndoială 
valoarea obiectivă a explicatiei cauzale. Elementul ei 
interpretativ trebuie constrîns însă metodologic: istoricul 
este obligat să-şi confrunte ipotezele explicative cu datele 
disponibile (care pot fi la fel de bine documente scrise sau 
nescrise), să le corecteze sau chiar să renunţe la ele atunci 
cînd intră în conflict cu aceste date. Prin încercarea de a le 
apăra cu orice pret, în ciuda unor evidențe contrare, 
denaturind sau omitind fapte, el părăseşte propriu-zis 
domeniul ştiinţei. Părăsirea faptelor "pure" nu implică 
abandonarea, ci  relativizarea criteriului  testabilităţii. 
Inexistenta faptelor neinterpretate face problematică in 
ordine gnoseologică şi nu ontologică noţiunea de realitate 
istorică. 

Merită amintită în acest context, concepţia nuanţată 
a lui Paul Ricoeur în problema temeiurilor obiectivitatii 
istorice. Cind propune modelul hermeneutic al stiintelor 
umane, filosoful nu elimină din discuţie problema 
constrîngerilor epistemice ale obiectivitatii. Dacă adevărul 
istoric este indecidabil pe baze pur logice, dimensiunea lui 
ontică poate şi trebuie să fie disciplinată metodologic. 
Ricoeur găseşte nu doar incorectă dar şi dăunătoare acea 
atitudine care încearcă să justifice intruziunea a ceea ce el 
numeşte "subiectivitate non-stiintifica"* invocînd legătura 
dintre istoric şi "obiectul" lui. El scrie: 


* Prezentă sub forma unor interese şi prejudecăţi de o altă natură 
decît cognitivă (politică, naţională sau etnică), aceasta trebuie 
diferențiată de subiectivitatea "ştiinţifică"  vizînd convingerile 
filosofice, concepţia metodologică, interesul si opţiunea istoricului 
pentru un gen sau altul de cercetare ("evenimentiala" sau "globală", 
istoria ideilor sau istoria economică etc.). 

"Aspectele relativiste sau perspectivale ale conştiinţei istorice 
trebuie ridicate la nivelul unei metodologii sistematice. 
Subiectivitatea trebuie să fie disciplinată si corectată 
metodologic: lupta împotriva spiritului vindicativ, a urii... 


este singura modalitate prin care istoricul poate evita 


subiectivitatea nedisciplinată si necorectată metodologic".’ 


Accentul pus pe dimensiunea etică a obiectivitatii 
are următoarea semnificaţie: Istoricul nu este un ego 
transcendental, sursă a adevărului absolut, motiv pentru 
care obiectivitatea ca universalitate rămîne iluzorie — o 
prejudecată a epistemologiei tradiţionale. Pe de altă parte, 
ar fi o eroare să identificăm istoricul cu eul patetic şi 
pasional, cauză a degenerării ştiinţei în non-stiinta. Soluţia 
ar fi atunci instituirea acelui eu al cercetării care, în ciuda 
determinatilor lui sociale şi temporale, are disponibilitatea 
de a-l înţelege pe Celălalt, de a înţelege un sistem de valori 
care nu este al său. lată de ce obiectivitatea înseamnă, 
pentru Ricoeur, impartialitate şi nu universalitate. 
Recunoaştem aici punctul de vedere al lui Raymond Aron, 
care vorbea şi el de cerința situării istoricului de partea 
tuturor actorilor implicaţi în evenimentul studiat de el, 
remarcînd totodată că această impartialitate este pe cit de 
dezirabila pe atât de dificil de atins. Obiectivitatea ar putea 
fi, totuşi, asigurată acolo unde curiozitatea ştiinţifică este 
singura care animă investigația trecutului. 

Nu doar epistemologii, dar şi unii hermeneuti con- 
sideră că nu există temeiuri pentru a susține că aspectele 
perspectivale ale istoriei o condamnă inevitabil la relati- 
vism. Componenta evaluativă nu generează relativism decît 


7 Paul Ricoeur. "Philosophy", in Jacques Havet (ed.). op. cil, p. 
12:75; 

în măsura în care, aşa cum spune Ricoeur, nu este "corec- 
tată metodologic". De altfel, este recunoscut astăzi că ştiin- 
ta naturii însăşi comportă o dimensiune hermeneutică, tară 
ca prin aceasta să-i fie pusă în discuţie valoarea obiectivă. 

Ceea ce este, într-adevăr, pus în discuţie, este 
definirea obiectivitatii în termenii criteriilor pozitiviste, care 
restrîng realul la dimesiunea lui actuală, adică, la aspectele 
lui măsurabile şi testabile empiric. Cerinta referintei directe 
la fapte — înţeleasă pînă în deceniile din urmă un temei 
absolut al realității şi adevărului — s-a dovedit a fi prea 
restrictivă îndată ce potentialitatea a intrat în sfera 
teoretizării ştiinţei, iar noţiunea de realitate obiectivă, 
independentă de subiect, a fost considerată irelevantă 
epistemologic. Or, după cum se ştie, respingerea statutului 
ştiinţific al istoriei s-a bazat pe argumentul că ea nu 
satisface condiţia confruntării directe cu faptele însele. 
Istoricul nu ar putea spera la obiectivitate întrucît nu are 
acces la lume aşa cum este ea, adică la lumea în sine, 
aceasta fiindu-i dată în mod indirect, prin intermediul 
mărturiilor altuia. Obiectia principală împotriva acestei 
concepţii este că testabilitatea empirică reprezintă un criteriu 
insuficient de relevant al obiectivitatii. Pînă şi în filosofia 
fizicii sînt exprimate rezerve în privinţa identificării realului 
cu observabilul. A continua să judecăm cunoaşterea 
trecutului în termenii unui criteriu pe care însăşi ştiinţa 
naturii îl consideră relativ, înseamnă a pretinde istoriei mai 
multă obiectivitate decît acestei ştiinţe. 

Faptele, umane şi naturale deopotrivă, pot fi 
confirmate sau infirmate nu numai prin dovezi directe dar 
şi indirecte. Ceea ce pozitivismul reproşa istoricului era 
genul de dovezi (anume, indirecte) pe care se întemeiază 
discursul său. Desigur că el are dreptate să suspecteze de 

subiectivism cronicile sau alte dovezi de acest fel, ştiut 
fiind că ele înregistrează acele fapte considerate interesante 
pentru a fi reţinute. Documentele scrise constituie, cu toate 
acestea, o importantă sursă de cunoaştere, atîta vreme cît 
istoricul nu rămîne la discreţia lor. De regulă, el găseşte 
însă modalități proprii de a testa descrierile cronicarului, 
descrieri în care nu este exclus să descopere fapte 
relevante, omise intenționat de acesta. în plus, existenţa 
unor surse nescrise, cum sînt documentele arheologice, 
face ca istoricul să nu depindă complet de mărturiile mai 
mult sau mai puţin partizane ale cronicarilor. 

Este adevărat că dovezile indirecte conferă 
enunturilor istorice o obiectivitate relativă, o relativitate 
care nu tine însă de natura (indirectă) a acestor dovezi. Este 
îndoielnic că o confruntare nemijlocită cu faptele ar 
constitui o garantie certă a obiectivitatii. Este oare în afara 
oricărei erori mărturia unei persoane care a participat direct 
la un eveniment? Motivul pentru care trebuie să privim cu 
iczerve mărturia ei nu este atît riscul de a fi minţit, cit mai 
degrabă acela de a se fi înşelat ea însăşi în situaţia concretă, 
a cărei înţelegere stă sub influenţa propriilor credinţe şi 
prejudecati.* Distanţa temporală (ontologică, în esenţa ei) 
laţă de evenimentul investigat oferă istoricului avantajul 
unei perspective mai cuprinzătoare asupra evenimentului, 
i „ne îi permite să înţeleagă mai bine semnificaţia acestuia 
decît orice participant direct. Amintim aici scepticismul lui 
I < vTolstoiîn privinţa capacităţii individului de a pătrunde 
1.itiunea evenimentelor prezente. in reflectiile lui filosofice 
asupra istoriei, scriitorul susține că oamenii se înşeală în 


Ideea existenţei unei relaţii nemijocite subiect-obiect este 
iK icristică metafizicii prezenţei, adică acelei concepţii ontologice 
iisoi laie epistemologiei tradiționale ("liniare"). 


1 

credinţa lor că au acces la înţelegerea faptelor în care sînt ei 
înşişi implicaţi. Cunoaşterea istorică ar deveni posibilă 
numai după ce evenimentele au avut loc, adică atunci cînd 
ele au început să aparţină trecutului. * 

îndepărtarea în timp de evenimente facilitează 
înțelegerea lor din perspectiva întregului, inaccesibilă 
actorilor istorici. Desigur că mărturiile "participantului" ar 
putea fi utile în privinţa detaliilor, dar ele nu sînt de mare 
interes decît pentru genul de istorie narațiune. Pentru acest 
tip de cercetare, însă, eliminarea "distanţei ontologice" îi 
permite istoricului să înţeleagă şi să descrie maniera în care 
au gîndit si au trăit oamenii apartinind altor epoci sau 
civilizaţii. 

în mod paradoxal, pozitivismul logic şi 
hermeneutica "se întîlnesc" în încercarea lor de a impune 
cerința raportării nemijlocite la "obiect" ca o condiţie a 
adevărului istoric. Sensurile conferite "obiectului" sînt, 
desigur, complet diferite (fapt pur si, respectiv, fenomen 
pur sau obiect dat în conştiinţă), aşa cum diferite sînt şi 
scopurile urmărite de pozitivişti şi hermeneuti: ultimii vor 
să ferească istoria de riscul "degenerarii" ei în sociologie, 
iar primii, de tentatiile speculative ale  metafizicii. 
Amîndurora le este comună însă încercarea de a reduce 
istoria la naraţiune şi de a contesta virtuțile ei teoretice. in 
plus, şi unii şi ceilalți separă, deşi într-o manieră diferită, 
realitatea istorică de înţelegerea ei. De aici, obiectivismul 
radical al unora (lucrul pentru noi nu este decît o simplă 
iluzie sau aparenţă) şi  subiectivismul radical al celorlalți 
(lucrul în sine este un pol care nu poate fi atins niciodată). 


* Raţiunile metafizice ale scepticismului lui Tolstoi sînt analizate 
în articolul nostru "Istoria văzută de Lev Tolstoi", în România 
Literară, nr. 48, din 14-20 Decembrie 1994. 

SECŢIUNEA A PATRA 


ISTORIA TEORETICA: 
O PSEUDO-ISTORIE ? 





CRITICA POPPERIANĂ 
A TEORIILOR ISTORICE 


Lui Karl Popper îi aparţine una dintre cele mai 
vehemente critici la adresa istoriei teoretice. Dacă există 
vreo modalitate prin care cunoaşterea trecutului ar putea 
aspira la obiectivitate (desigur, una parţială), aceasta este, 
în opinia filosofului, limitarea explicatiilor ei la fapte şi 
evenimente singulare. lar această explicaţie ar trebui să se 
conformeze modelului covering-law. 

Popper este un adept al individualismului 
metodologic*, opţiune ale cărei raţiuni trebuie căutate în 
convingerea sa că oamenii, prin deciziile şi acţiunile lor, 
sînt capabili să intervină şi să transforme ceea ce numim 
sens al istoriei. Or, din punctul lui de vedere, orice teorie 
care asumă determinismul, încercînd să explice procesul 
istoric pe baza unor legi. ar conduce inevitabil la fatalism. 
Există, deci, la Popper, temerea — în parte, justificată — 
că o teorie istorică de acest fel atrage după sine concluzia că 


* Teza de bază a individualismului metodologic afirmă că explicaţia 
comportamentului individual nu poate fi dată niciodată în termenii 
comportamentului indivizilor sociali (clasă, grup social, stat etc.). Ea 
este susținută în plan ontologic de supoziţia că indivizii sociali sînt 
cauzal dependenţi de fiinţele umane individuale. Holismul metodologie 
susține exact contrariul. Pentru detalii, vezi A.C.Danto. "The 
Historical Individual", in William Dray (ed.). op. cit., pp. 268-278. 

individul nu dispune de propriul său destin. Pe scurt, ea ar 
implica anularea libertăţii de voinţă si a responsabilității 
umane. Conceptiile lui Platon, Hegel şi Marx ar fi 
ilustrative pentru aşa-zisul istoricism (sau istorism ),,* 
Explicatiile istoriciste ale societatii sint acuzate de a fi 
utilizat concepte totalizante, de a fi apelat la metodologia 
"holista" întemeiată pe falsa prezumtie că întregul poate 
constitui obiect al ştiinţei. Or, pentru Popper, istoria in 
ansamblul ei este incognoscibilă. A subscrie unei asemenea 
afirmaţii înseamnă a pune în paranteză rezultatele şcolii 
franceze de istoriografie, care au confirmat posibilitatea 
istoriei teoretice, metodologia Annalelor devenind astăzi o 
adevărată paradigmă de cercetare. Ele arată că investigația 
poate trece dincolo de evenimente singulare, spre o istorie 
totală a societăţilor şi a oamenilor trecutului, imbratisind 
geografia, economia, sociologia, psihologia şi semiotica. 

Dacă Popper este îndreptăţit, în multe privinţe, să 
respingă istoricismul, argumentele prin care el contestă 
istoriei posibilitatea de a formula enunturi generale cu 
valoare obiectivă devin vulnerabile îndată ce părăsim 
sensul popperian al noţiunii de lege. Semnificaţia actuală a 
acestei noţiuni este mai degrabă aceea de model sau 
principiu explicativ decît aceea de enunț universal testabil 
factual. Precizarea diferenţelor dintre cele două acceptiuni 
ale legii este importantă, întrucît răspunsul la problema 
interpretat acest concept. 

In intepretarea lui Popper, legile se disting prin 
următoarele particularităţi: 1. sînt enunturi care contin doar 
concepte traductibile empiric; 2. au un fundament inductiv; 
3. au caracter strict universal în sensul că sînt valabile în 
fiecare caz în parte; 4. fac posibilă predicția nemijlocită a 

evenimentelor particulare — evenimentul final este dedus 
cu necesitate (sau probabilitate) din condițiile iniţiale; 
5. sînt falsificabile prin posibilitatea de a fi confruntate cu 
faptele în scopul confirmării sau infirmării consecinţelor lor 
empirice. 

Asemenea caracteristici sînt definitorii pentru legile 
cauzale, adică acel tip de legi aflat la baza modelului 
covering-law al explicatiei. Este clar că, purtată în termeni 
teorii istorice nu poate conduce decît la concluzii sceptice. 

Dezbaterea din ultimele decenii a acestei probleme 
ia în considerare schimbările conceptului epistemologic de 
legitate, determinate de recunoaşterea noilor dimensiuni ale 
realului  (temporalitatea, complexitatea, potentialitatea). 
Impunerea noţiunii de model în ştiinţa şi în filosofia 
ştiinţei indică o deplasare a accentului de la dimensiunea 
empirică spre cea teoretică a legilor. Ce înţelegem prin 
model ? 

1. modelul este o construcție conceptuală ale cărei 
enunţuri nu vizează un caz empiric singular, ci o situaţie în 
mod deliberat idealizată, care nu se realizează niciodată în 
stare "pura"; 2. e^ furnizează, deci, un cadru formal ce 
urmează a fi precizat în momentul utilizării lui pentru 
interpretarea unei situaţii reale; 3. integrînd factorul timp, el 
vizează potentialitatea, adică moduri posibile de organizare 
şi evoluţie a realului, şi nu numai actualitatea, 4. nu este 
l'alsificabil: întrucît nu conţine enunturi referitoare la realul 
actual, modelul nu presupune consecinţe empirice şi de 
aceea nu poate fi evaluat ca adevărat sau fals; 5. in 
literatura filosofică, modelul mai este denumit şi 
paradigmă, pentru a sublinia dubla sa dimensiune, formală 
şi metateoretica. Statutul lui este acela al unei teorii 

fundamentale, structural generative*, pe baza căreia pot fi 
construite teorii speciale, adică teorii stricto sensit care 
satisfac cerinţele testabilitatii formulate de Popper. 

în lumina acestei interpretări teoretice (sau formale) 
a noţiunii de lege, devine discutabilă negarea statutului 
cognitiv al legilor istorice, dezavuarea lor ca pseudo- 
explicaţii. Este limpede că punerea sub semnul îndoielii a 
acestui statut se bazează la Popper pe înţelegerea necesităţii 
ca atribut fundamental al legii. Privite ca enunturi strict 
universale (sau necesare) şi falsificabile, legile nu vor fi, 
într-adevăr, regăsite în ştiinţele omului. Popper consideră 
în mod just că nici o teorie istorică nu se conformează celor 
două criterii de mai sus. Din păcate, în loc să suspecteze 
valabilitatea acestora, el forteaza istoria să se conformeze 
lor. Şi, dacă ea nu poate satisface asemenea cerinţe, aceasta 
s-ar datora naturii specifice a obiectului său. 

Imposibilitatea de a formula legi ale istoriei este 
pusă, aşadar, pe seama trăsăturilor particulare ale lumii 
umane. Din perspectiva individualismului ontologic, ea îi 
apare lui Popper drept o lume a unicitatii, a hazardului, în 
care "orice se poate întîmpla" şi unde nu există structuri 
non-temporale. Unicitatea, noutatea şi temporalitatea ca 
atribute definitorii ale realităţii umane ar face imposibilă 
înţelegerea ei în termenii universaliilor; căci, Popper nu se 
mulţumeşte cu simple uniformitati sau regularitati, ci 
pretinde ca aceste regularitati să fie nomologic (sau ontic) 
necesare. Altfel spus, legile ar trebui sa fie valabile tara 
exceptie $i indiferent de context. Evident ca, interpretate 
din unghiul de vedere al criteriului necesităţii (sau 


Pentru o expunere cuprinzătoare a semnificatiei noii paradigme 
structural-generative de gîndire. vezi Ilie Pârvu, Arhitectura existenței, 
voi I, Editura Humanitas, Bucureşti. 1990. 

universalitatii), legile istorice nici nu ar putea fi considerate 
altceva decît enunturi existențiale. Observatia lui Popper 
privind valabilitatea limitată a generalizarilor istoricului 
este, din acest punct de vedere, corectă — desigur, cu 
condiţia de a fi subscris prezumtiei necesităţii. Dovedindu- 
se însă problematică, această supozitie este înlocuită astăzi 
cu aceea a probabilității, de aici, şi trecerea de la lege 
empirică la model. 

Discuţia privind obiectivitatea teoriilor istorice 
clasice este, fără îndoială, legitimă dacă avem în vedere 
caracterul necritic, conotatiile speculative ale acestor 
construcţii ontologice (pentru care devenirea umană este 
inteligibilă în tennenii unor cauze ultime). Nu orice 
încercare de teoretizare în istorie eșuează, totuşi, într-o 
pseudo-explicatie; speculatia apare acolo unde există iluzia 
universalitatii. După Popper, acest lucru este inevitabil. 
Tentativa lui Marx de a fi formulat legi ale dezvoltării 
sociale ar fi o dovadă concludentă. Un enunţ de genul 
"istoria tuturor societăţilor de pînă azi este istoria luptelor 
de clasă" nu reprezintă pentru Popper decît un punct de 
vedere exprimat sub forma unei ipoteze. Că nu ai fi vorba 
de o lege. o confirmă faptul că istoria ar putea fi văzută la 
fel de bine ca istorie a conflictelor religioase sau a celor 
dintre "societatea deschisă" şi "societatea închisă". 

Popper admite că asemenea ipoteze îndeplinesc o 
importantă funcţie euristică, deoarece în absenţa lor, istoria 
ar fi înăbuşită de multitudinea de date sărace, incoerente şi 
tară legătură între ele. Pe baza acestora, istoricul selectează 
faptele, făcîndu-le astfel inteligibile. Dar, valoarea lor 
euristică nu echivalează la Popper cu confirmarea. Nici 
măcar succesul empiric al unei teorii nu constituie pentru el 
o dovadă a adevărului. Apare atunci întrebarea: ce altceva 

decît predicțiile reuşite ale unei teorii ştiinţifice ca aceea a 
relativităţii a determinat acceptarea ei? Fără îndoială că 
acceptabilitatea şi adevărul nu sînt acelaşi lucru, aşa cum 
am arătat deja. Ştiinţa nu operează, totuşi, decît cu 
conceptul epistemic de adecvare raţională (sau obiectivitate 
pentru noi ) şi nu cu cel metafizic de Adevăr atemporal. 
Este curios faptul că un filosof ca Popper, adept al ştiinţei 
"eroice" si al interpretării ipotetice (failibiliste) a 
cunoaşterii, reproşează istoriei tocmai caracterul 
aproximativ al explicatiilor ei. El cere fizicianului sa 
formuleze ipoteze cît mai îndrăzneţe, iar istoricului să fie 
prudent cu afirmaţiile lui. 

Revenind la discuţia în jurul legilor lui Marx, viciul 
lor fundamental ar consta în aceea că, în loc să enunte 
regularitati observabile, ele exprimă tendințe aşa-zis 
generale spre care s-ar îndrepta în mod necesar evoluţia 
socială. Din acest motiv, legile istorice nu sînt pentru 
Popper decît suportul unor "profeții" şi nicidecum al unor 
predicții ştiinţifice. Confirmarea unora dintre "profetiile" 
lui Marx, departe de a se fi datorat adevărului teoriei lui, ar 
fi consecinţa unui element religios prezent în opera sa. De 
ce s-a crezut, deci, în adevărul acestei teorii? lată cum 
răspunde Popper: 


"la ora celei mai dăunătoare mizerii, profeția marxiană a 
conferit muncitorilor misiunea exaltantă de a pregăti un 


viitor mai hun pentru întreaga umanitate."* 


* Karl Popper. lui societe ouverte et ses ennemies, Tome 2. 
Editions du Seuil, Paris, 1979, p. 129 (Societatea deschisă şi duşmanii 
ei, Humanitas, Bucuresti, 1993, trad.din engl. de D.Stoianovici). 

Elementul religios care ar explica adeziunea la ideile lui 
Marx ar fi, aşadar, credinţa într-o societate mai dreaptă. 
Dar de aici nu putem conchide decît că aceste idei au fost 
rațional acceptate şi anume, pe baza unui interes practic al 
actorilor sociali, întrucît ele promiteau rezolvarea unor 
probleme concrete. Am greşi, desigur, dacă am pune 
semnul egalităţii între adevăr şi rațional. Nu este deloc 
exclus ca o teorie falsă să fie totuşi acceptată la un moment 
dat. Stiinta naturii înseşi oferă suficiente exemple (a se 
vedea ipoteza flogisticului). Ideile pot fi interesante nu doar 
din punctul de vedere al conţinutului lor de adevăr, ci şi 
sub aspectul utilității.” Nu întîmplător Popper avertizează 
asupra necesității de a nu confunda adevărul cu 
raționalitatea unei teorii istorice. Si, cum adecvarea 
rațională este considerată de el irelevantă în privinţa 
obiectivitatii, iar testabilitatea imposibil de satisfăcut, 
urmează că istoria teoretică nu rămîne decît o iluzie. 

Critica popperiană a teoriilor istorice nu este deloc 
surprinzătoare: filosoful britanic nu va renunţa să vadă în 
cunoaşterea umană o întreprindere autonomă, total 
dezinteresată şi raţională, orientată de idealul unui adevăr 
unic şi ultim pe care niciodată nu îl poate atinge. Imixtiunea 
prejudecatilor metafizice va rămîne pentru el un obstacol al 
ştiinţei autentice, al cărei semn distinctiv continuă să fie 
menţinerea enunturilor ei în limitele observabilului. După 
Popper, obiectiv înseamnă în ultimă instanţă falsificabil, cu 
observaţia că, în confirmarea empirică, el vede întotdeauna 
dovada unui adevăr failibil; dar, failibilitatea trece drept 
deficiență a cunoaşterii îndată ce este vorba de istorie. O 


D Pierre Ansart, Lex sociologiex contemporaines, Editions du 


Seuil, Paris. 1990, p. 227. 

teorie (sau lege) care nu face apel la metoda experimentală 
ar urma, deci, să fie respinsă în calitate de candidat la 
ştiinţă datorită imposibilității de a decide daca asertiunile ei 
sint adevarate sau false. 

Slabiciunea argumentelor prin care Popper contesta 
istoriei dimensiunea ei teoretică este, de fapt, slăbiciunea 
concepţiei lui epistemologice. Obsesia faptelor şi a 
verificării experimentale avea să fie "plătită" cu preţul mai 
multor reductionisme. Toate îşi au însă originea într-un 
reductionism de factură ontologică: negarea statutului 
existential al potentialitatii (restrîngerea realului la actual 
sau, cum spunea Heidegger, la efectivitate ), al devenirii, 
complexitatii si hazardului. Asemenea atribute sint, in 
opinia lui Popper, nesusceptibile de teoretizare. in realitate, 
ele nu sint in principiu neinteligibile, ci doar in termenii 
unor categorii cantitative, numerice, cum este şi propriul 
său concept de lege. în contrast cu modelul, care vizează 
realul în complexitatea dimensiunilor lui contradictorii, 
legea în sensul ei popperian opune în mod tranşant 
stabilitatea şi schimbarea, particularul şi generalul, obiectul 
abstract şi obiectul real, actualul şi posibilul. De exemplu, 
acceptarea repetabilitatii în istorie este echivalentă la Popper 
cu respingerea schimbării. De aceea, asumarea ei ar 
conduce în cele din urmă la fatalism: dacă admitem că 
există repetabilitate, atunci există şi legi care determină 
cursul evenimentelor si, odată ce acest curs este 
predeterminat, nu ne rămîne decît să îndurăm tară critică 
inevitabilul. în istorie, principiul generalizării s-ar dovedi 
nelegitim, deoarece 


"... împrejurări asemănătoare nu se produc decît în limitele 
unei singure perioade istorice şi nu se menţin de la o perioadă 
la alta. In societate nu există nici o regularitate care se 

menţine şi pe care să se poată fundamenta generalizările 


noastre pe termen lung."!? 


Credinţa în existenţa repetabilitatii ar implica, deci. în mod 
automat, ignorarea factorului timp. Pentru Popper, 
următoarele identități sînt autoevindente: 

timp = timp fizic 

temporalitate = ireversibilitate = unicitate 

obiectul istoriei = singularul 

metoda istoriei = analiza logicii situationale 

(explicaţia acțiunilor umane prin deducerea 
scopurilor lor ca răspuns rațional la o situație dată); 

Am menționat deja că există şi o altă modalitate, 
nereductionista, de a interpreta timpul — prin urmare, şi o 
altă posibilitate de a înțelege obiectul istoriei (discuția va fi 
reluată în ultimele pagini ale lucrării de față). Făcînd din 
unicitate o trăsătură exclusivă a lumii umane, Popper 
respinge posibilitatea istoriei globale. Dar. teza unicitatii 
este pur şi simplu un postulat al gîndirii, o credință 
metafizică. Gîndirea istorică poate asuma în egală măsură 
repetabilitatea, permanenta sau stabilitatea. Cu condiția, 
evident, de a nu face din aceste atribute principii explicative 
ultime ale realității umane. Opțiunea pentru una sau alta 
dintre aceste modalități de interpretare este o problemă 
practică. Dacă fenomenele sau evenimentele istorice sînt 
înțelese în singularitatea lor sau, dimpotrivă, ca ilustrînd 
anumite repetabilitati, aceasta depinde de preferințele, de 
scopul sau interesul cercetătorului. El poate fi preocupat de 
Revoluția Franceză ca eveniment singular, investigînd 


10 Karl Popper, Misere de i'historicisme. Editions du Seuil. 


Paris, 1955, pp. 2-3 (Mizeriei istoricismului. Editura AII. Bucuresti, 
1996. trad. din engl. de Dan Suciu şi Adela Zamfir. 

împrejurările particulare în care a avut loc, dar tot atît de 
bine poate cerceta afinitatile ei cu alte revoluţii pentru a 
ilustra astfel ipoteza lui inițială privind cauzele revoluțiilor 
în general. In acest din urmă caz, ar trebui să fim, totuşi, 
prudenti în a-i numi istorici pe aceia care, aşa cum observă 
Gardiner, invocă evenimentele trecute numai pentru a 
exemplifica anumite regularitati ale comportamentului 
uman şi a prezice pe baza lor comportamentul viitor al 
fiinţelor umane.'! 

Definirea totalitafii (ansamblului) drept sumă de 
elemente şi, în consecință, înţelegerea ei exclusiv în 
termenii părţilor este un alt gen de reducționism asumat de 
Popper şi concretizat în opoziţia rigidă trasată de el între 
obiectul real şi obiectul abstract. Ruptura absolută între 
existență şi esenţă, prin eliminarea celei din urmă, este 
răspunzătoare de viziunea lui subiectivistă despre istorie (şi 
obiectivistă despre ştiinţă). Esenţa rămîne pentru el 
incognoscibilă iar încercarea de a descoperi "mecanismele 
ascunse" ale schimbărilor sociale, o întreprindere lipsită de 
sens. Văzînd în cunoaşterea unor astfel de mecanisme o 
imposibilitate logică, Popper denunţă drept "esentialism" 
filosofic orice demers de  categorializare în istorie. 
Generalizările istoricului nu ar fi decît opinii sau puncte de 
vedere personale dar nu enunturi obiective. Interpretarea 
instrumentalistă* a conceptelor istorice trebuie pusă pe 


!! Patrick Gardiner, op. cit., p.44. 


"Instrumentalismul este versiunea ture a relativismului. El susţine 
că teoriile (istorice) sînt simple instrumente de organizare a datelor, 
fară nici o valoare de adevăr — adică, nici adevărate, nici false. Pentru 
detalii privind această interpretare popperiană a teoriilor istorice, vezi 
Cecilia Tohăneanu, "Adevăr şi obiectivitate în istorie. Un răspuns la 
instrumentalismul lui Popper". în Societate şi cultură, nr. 2 / 1992. 

seama convingerii lui că statutul ontologic realist al 
entităţilor teoretice depinde de traductibilitatea lor în fapte şi 
date observabile. După Popper, nu am putea spune nimic 
despre stat deoarece trăsăturile alese de noi pentru a defini 
acest concept nu epuizează infinitatea aspectelor statului 
real. Această concepţie este, neîndoielnic, consecinţa 
distinctiei lui rigide între obiectul gîndit şi obiectul real. 

Utilitatea şi relevanta a ceea ce Raymond Aron 
numea noţiuni supra-istorice (sau teoretice) nu pot fi puse 
în discuţie. Istoricul practician recurge inevitabil la ele. 
Filosoful nu le poate nici respinge, dar nici justifica pe 
baze aprioriste. Ar fi greşit să vedem în conceptele istorice 
doar nişte instrumente convenabile de organizare a datelor, 
tară nici o semnficatie obiectivă. Nu mai putin am greşi 
dacă le-am atribui semnificaţia unor esențe absolute, 
imuabile. Problema statutului lor epistemologic trebuie 
regîndită dincolo de alternativa instrumentalism/ 
esentialism. Sustinind o interpretare realistă dar anti- 
esentialista, vom putea considera noţiunile istoricului drept 
pre-conditii ale cunoaşterii trecutului (de aici, necesitatea 
utilizării lor), a căror valabilitate rămîne dependentă de timp 
(de unde, şi necesitatea revizuirii sau abandonării lor). 
Puse în relaţie cu structura timpului, ele devin concepte- 
posibilităţi,  pierzînd caracterul a priori si statutul de 
adevăruri ultime. în acest fel, obiectivitatea conceptelor va 
fi considerată o chestiune deschisă. 

Trebuie recunoscut că, datorită valorii existenţiale a 
problemelor ridicate, istoria este supusă constrîngerilor 
ontice într-o măsură mult mai mare decît ştiinţa naturii. 
Froarea lui Popper este de a fi apreciat că prezența unor 
asemenea constrîngeri este suficientă pentru a discredita 
noţiunea de obiectivitate. încercarea lui de a demonstra că 

instrumentalismul este singura epistemologie viabilă a 
istoriei pune în evidență un paradox. Popper este un 
duşman al relativismului în general, a ceea ce am numit 
mitul semnificatiilor sau al schemelor conceptuale, pentru 


ca, atunci cînd are în vedere istoria, să devină, de fapt, 
19 


"campionul" lui. Teoria sa a ştiinţei naturii asumă 
existenţa unei singure lumi şi a unei imagini unice despre 
ea (teza transparenţei cognitive a lumii), susţinînd 
posibilitatea evaluării rationale a teoriilor şi progresul 
conceptual al cunoaşterii. Ca filosof al istoriei, Popper 
apără pluralismul interpretărilor şi instrumentalismul, adică 
forma cea mai radicală a relativismului: considerate scheme 
conceptuale incomensurabile, adică imposibil de apreciat 
pe baza propriilor lui criterii ale obiectivitatii, teoriile 
istorice sînt eliminate din sfera cunoaşterii ştiinţifice. 

Epistemologia popperiană a istoriei mai ilustrează şi 
un alt paradox. Pe de o parte, ea denunţă determinismul ca 
supozitie ne-ştiinţifică a istoriei, deoarece ar conduce 
inevitabil la fatalism, la anularea acţiunii umane libere. Pe 
de altă parte, logica situationala nu face altceva decît să 
ilustreze paradigma deterministă (sau, mai precis, modelul 
nomologic ): explicația acțiunilor implica analiza 
împrejurărilor care au condus la înfăptuirea ei. Popper 
interpretează istoria în termenii scopurilor şi raţiunilor 
umane individuale (individul, prin deciziile lui este cel care 
conferă istoriei un sens) şi susţine în acelaşi timp că 
acţiunea umană trebuie înţeleasă ca un răspuns la o situaţie 
dată. 


12 Burleigh Taylor Wilkings. Has History Any Meaning’ A 


Critique of Popper's Philosophy of History, The Harversler Press. 
Hassocks. Sussex, 1978, pp. 28. 29. 

Dincolo de obiecțiile suscitate de concepția lui 
despre istorie, filosofia lui Popper rămîne o lecție 
privitoare la conduita omului de ştiinţă. Cercetător autentic 
nu este, după el, acela care cade mereu peste fapte 
cunoscute, căutînd doar date care să-i confirme ipotezele, 
ci acela care se confruntă cu experimente cruciale capabile 
să producă schimbări conceptuale profunde. Condiţia 
omului de ştiinţă este gîndirea critică, deschisă, curajul de a 
avansa ipoteze îndrăzneţe şi de a le supune unor teste 
severe. 

Din păcate, Popper a oferit prea mult credit ştiinţei 
şi prea puţin istoriei: în ierarhia formelor cunoaşterii, cea 
dintii deţine monopolul obiectivitatii, cea din urmă, pe 
acela al subiectivităţii. 

II 


ŞCOALA ANNALES 
ŞI POSIBILITATEA ISTORIEI TOTALE 


Autoreflexivitatea — condiție a gîndirii 
istorice. Indiferent de perspectiva, analitică sau 
hermeneutică, din care a fost interpretată, istoria a însemnat 
înainte de toate naraţiune sau cunoaştere evenimentiala. 
Empiriştii logici au refuzat să conceapă că istoricul poate 
trece "dincolo" de faptele particulare fără să cadă în pură 
speculație, iar hermeneutii (exceptîndu-l pe Ricoeur) au 
considerat că singura lui preocupare este să descrie şi să 
înțeleagă modul de viata şi de gîndire al civilizaţiilor 
trecute. Nici unii, nici ceilalți nu au depăşit prejudecata că 
înţelegerea trecutului tine exclusiv de experienţa cotidiană 
(depreciată de  neo-pozitivişti $i  supraevaluată de 
hermeneuti). Conceptelor teoretice le-a fost contestată fie 
semnficatia obiectivă, sub pretextul "vaguitatii" lor, fie 
utilitatea, argumentindu-se că istoricul nu are pur şi simplu 
nevoie de ele, intuiţia şi experienţa lui personală fiind 
suficiente. Nu exista nici o îndoială că istoria trebuie să 
rămînă o formă de cunoaştere eminamente ideografică — 
urmărind "obiectul" în singularitatea şi individualitatea lui 
— distinctă de ştiinţele  nomotetice, preocupate sa 
formuleze legi şi să prezică fapte. Ea ar urma să fie scrisă 
în termenii genealogiilor de evenimente şi personaje, în 

care fiecare eveniment sau personaj este declarat unic şi 
deci imposibil de comparat sau de relationat cu altele. 

Infirmarea acestei prejudecăţi a venit din partea 
istoriei înseşi. Scoala Annales avea să demonstreze că 
există şi o altă posibilitate de a scrie istoria. O dată cu ea 
s-au năruit mitul pozitivist al faptelor pure ca şi mult 
vehiculata teză a unicităţii. Intorcind spatele tradiției, 
istoricii francezi atrag atenţia asupra duratelor lungi şi 
a necesității cercetării lor dintr-o perspectivă 
pluridisciplinară. 

Apărută în anii '30, noua istorie îşi defineşte 
orientarea prin tezele programatice formulate de Lucien 
Febvre (Combat pour Vhistoire ) şi Marc Bloch {Metier de 
Vhistorien ) şi traduse în realizări exemplare cum ar fi 
Mediterana lui Braudel. în perioada '50 — '70 efortul 
fondatorilor şcolii de a apropia istoria de alte ştiinţe umane 
se regăseşte în interesul pentru geografia istorică, istoria 
economică şi demografia istorică, iar după 1970, pentru 
istoria mentalităților (Jacques Le Goff, Henri-Irene 
Marrou, Le Roy Ladurie, R. Mandrou, Fran^ois Furet, P. 
Vilar, G. Duby, P. Nora, Paul Veyne, Michel de Certeau. 
Henry Marrou şi alții; ultimii trei s-au remarcat mai cu 
seamă în domeniul antropologiei istoriei). 


Dat fiind spațiul limitat al acestei lucrări, nu ne 
propunem să discutăm multitudinea implicatiilor filosofice 
ale noii istorii. O analiză aprofundată a acestora ar merita 
însă toată atenția. Cercetarea supozitiilor ontologice ale 
Annalelor ar putea furniza epistemologiei contemporane 
importante sugestii în configurarea unui nou concept al 
explicației istorice, şi anume, acela de explicație 
structurală. Referinta noastră la această şcoală nu 

intenţionează mai mult decît să semnaleze relevanta unui 
asemenea demers meta-teoretic. 

Cum a fost posibil, înainte de toate, acest "miracol 
francez" (cum este numit de unii) în materie de istorie? Nu 
există, probabil, decît o singură explicație: "specialistul" a 
depăşit graniţele domeniului său pentru a medita asupra 
condițiilor, a mijloacelor şi a limitelor propriilor cunoştinţe, 
îndoiala asupra istoriei, practicată mai ales de Paul Veyne, 
avea să se tranforme într-un proces sistematic al 
disciplinei. Specialiştii de la Annales pun în discuţie 
fundamentele istoriei, semnficatia ontologică a conceptelor 
ei de bază. Cercetarea trecutului este însoţită la ei de o 
reflecţie de un gen mai fundamental, contrastînd cu practica 
empirică obişnuită a "breslei". Sint supuse interogatiei 
probleme referitoare la: obiectul şi metodele disciplinei, 
relaţia ei cu ştiinţele învecinate, posibilitatea accesului la 
adevăr, natura timpului istoric.  Dedicîndu-se unor 
asemenea probleme, "specialistul" îşi depăşeşte condiţia lui 
tradițională şi, cum spunea Heidegger, el nu mai vofbeşte 
propriu-zis ca istoric, ci mai degrabă, ca meta-istoric. 
Această capacitate a autoreflexivitatii, la care se adaugă 
interesul şcolii Annales pentru cercetarea multidisciplinară, 
avea să conducă la răsturnarea cadrelor ontologice în care 
se cantonase de atîta vreme istoria şi la formularea unei noi 
perspective de interpretare a trecutului. 


Obiectul istoriei zozale: de la timpul unic la 
pluralitatea duratelor. Respingînd identificarea 
simplistă a timpului istoric cu unicitatea, Braudel conferă 
acestei noţiuni o semnificație mult mai complexă. Timpul 
are cadente diferite, ritmuri inegale de curgere. Plecind de 
la această convingere, el distinge între un timp individual, 

unul social şi un timp geografic. în mod corespunzător, 
istoria se desfăşoară pe trei paliere diferite: a) istoria 
evenimentiala sau de suprafaţă,  discernabilă la nivelul 
timpului individual sau al duratelor scurte; b) istoria 
conjuncturală, vizind procese de durată medie, ce urmează 
un ritm mai lent de curgere, cum ar fi schimbările 
economice, sociale, demografice sau tehnologice; c) istoria 
structurală (totală), ce include procese de lungă durată, la 
nivelul cărora timpul este aproape staționar, iar istoricul are 
nevoie de perspectiva secolelor pentru a putea recunoaşte 
vreo schimbare.! 

Ideii  multidimensionalităţii timpului, Braudel îi 
adaugă o concepţie ierarhică despre schimbarea istorică. în 
această ierarhie, procesele de lungă durată sînt elementele 
cele mai decisive, iar sectorul de timp al actorilor 
individuali, cel mai puţin decisiv. Deşi recunoaşte că lumea 
evenimentelor are propria ei realitate, care nu trebuie 
neglijată, Braudel nu cade victimă evenimentului. 
Dimpotrivă, interesul lui trece dincolo de ceea ce el 
numeşte latura vizibilă, aparentă (dar, desigur, reală) a 
istoriei, pentru a cunoaşte latura ei inobservabilă, ascunsă. 
La acest nivel el descoperă o istorie cvasi-imobilă, tăcută 
adesea din "reveniri insistente şi cicluri mereu reincepute" 
şi care nu este altceva decît istoria oamenilor în relaţiile lor 
cu mediul înconjurător. Studiul ei privilegiat este motivat, 
aşadar, de nevoia aprehendării structurilor, a acelui "timp 
virtual lipsit de mişcare" al duratelor lungi. 

Aflate pînă atunci în planul din spate al istoriei, 
structurile trec în prim planul ei. Prejudecăţile pozitiviste 
sînt complet neconvingătoare: limitele cunoaşterii istorice 


' F, Braudel, Ecrits sur l'histoire, Flammarion. Paris, 1969. pp. 


112, 119. 

nu sînt nici pe departe evenimentele şi laptele observabile. 
Criteriul testabilitatii empirice îşi pierde credibilitatea, iar 
istoricii Anualelor nu se mai supun imperativului categoric 
al confruntării directe cu faptele aşa cum reies ele din 
documentul scris. Convingerea lor că istoria nu se naşte 
odată cu documentul scris îi determină să exploreze şi alte 
surse ale cunoaşterii ei (documentul arheologic, obiecte de 
artă, vestigii de construcții etc).  Lărgirea sferei 
documentaţiei istorice le dă posibilitatea studierii acelor 
"zone linistite" — climatul, inconştientul, mentalitatile, 
limba, filmul sau sărbătoarea — considerate pînă atunci 
nedemne de curiozitatea şi interesul cercetătorului. "Sînt 
anumite fapte mai importante decît altele?" se întreabă Paul 
Veyne. Dimpotrivă: 


"Lumea noastră este o lume a devenirii şi în orice moment se 

întîmplă evenimente de toate felurile. Este inutil să credem 
că unele dintre aceste evenimente ar fi de o natură particulară, 
că ar fi "istorice", că ar constitui ISTORIA. Trebuie să 
admitem că orice eveniment, orice fapt este istoric.... Tot ceea 
ce are loc este in mod egal demn de istorie".” 


Ar fi o eroare, conchide Veyne, să reducem studiul 
trecutului la istoria politică sau diplomatică. 

Scoala Annales semnalează astfel că acțiunile 
umane individuale nu epuizează istoria, aşa cum nici 
naraţiunea nu constituie singura posibilitate de cunoaştere a 
trecutului. Ea nu contestă propriu-zis dimensiunea 
individuală a istoriei şi importanţa cercetării evenimentiale. 
Ceea ce-şi propune este să redea istoriei dimensiunea ei 


> Paul Veyne, Comment <m e'crit l'histoire, Editions du Seuil, 
Paris. 1971, pp. 25. 32. 35. 

globală, considerată pînă atunci nu doar inaccesibilă 
(evident, prin metode experimentale, singurele admise) dar 
şi lipsită de interes. Istoricii francezi nu se mulţumesc doar 
cu constatarea regularitatilor empirice. Pentru ei, acestea nu 
sînt decît un explanandum in căutarea unui explanans. 
Istoria "de suprafaţă" este relationata cu ceea ce se petrece 
în zonele liniştite şi ascunse, a căror realitate fusese 
suspectată în virtutea absenței documentului scris. 

Sfidind pretinsele cerințe rationale pozitiviste ale 
metodei ştiinţifice, cercetătorii Annalelor abordează planul 
"din spate" al istoriei, precum şi antiteza aparentă între 
existență şi esenţă, ireversibilitate şi repetabilitate, între 
individualitatea evenimentelor şi generalitatea structurilor.” 
Lumea umană este regindita din perspectiva noilor 
dimensiuni conferite timpului. Ea este o lume în devenire, 
dar devenirea are ritmuri diferite; nu toate procesele se 
derulează în mod uniform. Istoria nu este intelegibilă doar 
în termenii irepetabilitatilor. Prezupozitia unicitatii absolute 
este infirmată îndată ce părăsim sectorul de timp al actorilor 
individuali pentru a aborda istoria oamenilor în raporturile 
lor cu împrejurările geo-fizice. climatice sau biologice. 
Aici, la nivelul duratelor lungi, sînt discernabile structurile. 

Incălcînd interdicțiile pozitiviste, noua istorie face 
din analiza structurilor un obiectiv programatic şi 
demonstrează că asumarea existenței lor nu înseamnă 
necesarmente ignorarea timpului. Aşa cum este înţeleasă de 
Braudel, semnficatia noţiunii de structură este perfect 
compatibilă cu temporalitatea. Ea vizează acele uniformitati 
ale vieţii sociale discernabile la nivelul /umii-viefii, al 


> Stuart Clarele, "The Annales Historians". in Q. Skinner (ed.), 
The Return of Grarul Theory in the Human Science, Cambridge 
University Press, 1985, p. 187. 

"profunzimilor semi-obscure", al formelor inconstiente ale 
vieții oamenilor. Asemenea uniformitati nu sînt însă 
universalii, adică necesare de re . Structura nu semnifică 
repetabilitate sau permanenţă absolută. Ea are o dimensiune 
temporală, trimitind spre moduri posibile de organizare 
socială, spre raporturi relativ constante şi nu fixe. Prin 
structuri, Braudel nu are în vedere o realitate atemporală, ci 
una pe care timpul o uzează mai greu. Relaţiile oamenilor 
cu mediul în care trăiesc ilustrează o realitate de această 
natură (de pildă, cadrele geografice, productive şi, nu în 
ultimă instanţă, cele mentale sînt considerate un soclu 
rezistent, dar nu imuabil al devenirii istorice, constringeri 
perene, dar nu eterne ale comportamentului uman). 
Diversele procese, de durată lungă, medie sau scurtă, sînt 
conectate în cadrul unei explicaţii multidimensionale a 
istoriei. Studiul structurilor deschide astfel posibilitatea 
înţelegerii istoriei ca un proces social şi nu doar ca dramă 
individuală. Menajind posibilităţile unei micro-istorii, 
Şcoala Annales propune totodată o istorie globală, care să 
dea seamă de dependentele în plan vertical şi orizontal 
dintre diferitele tipuri de procese, precum şi de intersecțiile 
lor. Opoziția dintre instantaneu şi durabil este echilibrată 
într-o explicaţie unitară şi coerentă a devenirii umane. 


Statutul epistemologie al istoriei teoretice. 
Istoria globală ridică o problemă meta-teoretică importantă: 
în ce măsura o explicaţie istorică avînd ca obiect structurile 
(ansamblul) şi nu faptele particulare poate fi acceptată drept 
explicaţie întemeiată (sau fundata). Dacă am aplica 
standardele  pozitivist-scientiste ale  obiectivităţii, o 
explicaţie de acest gen ar trebui categoric respinsă. 
Deoarece, aşa cum am văzut, orice explicaţie ar trebui să 

fie în acelaşi timp şi un instrument de predictie, pentru a da 
posibilitatea confruntării cu faptele în vederea stabilirii 
adevărului sau a falsitatii ei. 

Reamintim însă că în filosofia actuală a ştiinţei, 
testabilitatea a devenit un criteriu problematic, deoarece pe 
baza lui nu putem da seamă de teorii care, lară să satisfacă 
cerința fals i ficabi li taţii, au fost totuşi, acceptate. Filosoful 
american Hilary Putnam invocă în acest sens exemplul 
teoriei darwiniene a evoluţiei care, deşi nu a trecut testele 
popperiene, a fost admisă, deoarece: 


"...oferă o explicaţie plauzibilă unei mari cantităţi de date, 
deoarece este utilă în sugerarea unor noi teorii... şi deoarece 
teoriile alternative propuse în prezent fie au fost falsificate, 


fie piu complet neplauzibile în termenii cunoaşterii 


fundamentale".* 


Teoria lui Darwin are statutul epistemologic de model şi nu 
de lege deterministă, furnizînd un cadru conceptual în 
lumina căruia poate fi înţeleasă evoluţia speciilor. Ea ne 
spune că în cazul unei specii intervin mutații şi că acele 
mutații care prezintă avantaje adaptative pentru specia 
respectivă vor fi reţinute de ea prin selecţie. Teoria nu 
permite însă deductia unor predicții empirice astfel încît să 
putem spune că o anumită specie particulară, avînd anumite 
caracteristici in timpul t, va trebui să aibă anumite 
caracteristici în timpul t+k.* 


* Hilary Putnam, Reason, Truth and History, Cambridge 


University Press, N.York, 1981, p. 198. 


* Exemplul este preluat de la Raymond Boudon, din lucrarea sa 
Texte sociologice alese, Editura Humanitas, Bucuresti, 1990. 

O teorie istorică de genul aceleia a lui Braudel 
aparţine aceleiaşi categorii epistemologice ca şi teoria 
evoluționistă. Scoala Annales propune o altă metodologie 
de cercetare decît aceea experimentală. înțelegerea 
conexiunilor orizontale şi verticale dintre diversele procese 
— evenimentiale, conjuncturale sau de durată lungă — 
presupune apelul la modele interpretative şi nu la legi 
(teorii) deterministe. Reprezentanţii acestei şcoli nici nu 
pretind că oferă mai mult decît un model de inteligibilitate 
al devenirii umane. Argumentul lor nu poate fi trecut cu 
vederea: realitatea istorică are o dimensiune actuală dar şi 
una posibilă. Dacă despre prima am putea da seamă în 
termenii unor enunturi mai mult sau mai putin susceptibile 
de verificare empirică (confruntarea cu documentul istoric 
fiind o garantie, deşi relativă, a explicatiei), înţelegerea 
celei de-a doua presupune concepte ireductibile la date de 
observaţie. 

Istoricii francezi atrag atenţia asupra faptului că, 
pentru a aborda acea latură neobservabilă, dar reală, a lumii 
umane (adică, aceea care nu poate fi testată pe baza 
documentului scris), este nevoie de modele interpretative 
construite pe baza unor surse istorice noi (de aici, şi 
preocuparea lor de a lărgi sfera documentaţiei istorice). Ei 
concep aceste modele ca instrumente de re-descriere a 
realului "susceptibile de a culege conținuturile istorice cele 
mai variate.... de a fi transpuse la alte medii sociale de 
aceeaşi natură, de-a lungul timpului si spațiului". Faptul 
că acestea nu pot fi verificate empiric nu este de natură să 
pună la îndoială validitatea lor. Discursul istoric nu poate fi 
constrins de criteriul observabilitatii, care este irelevant sub 


5 Guy Bourde et Herve Martin. Leu e'coles historiques, Editions du 
Seuil, Paris, 1983, pp. 313, 314. 

aspect ontologic. Testabilitatea blochează accesul omului 
de ştiinţă la cunoaşterea unor dimensiuni importante ale 
realului, intraductibile în enunturi factuale. Scoala Annales 
are meritul de' a fi subliniat că lumea istoriei este 
ireductibilă la documentul scris şi ca reflectia istorică 
porneşte în mod egal de la documente şi de la absenţa lor. 
Problema justificării modelelor interpretative se 
pune, asadar, in alti termeni decit aceia ai falsificabilitatii. 
Ele nu trebuie să dea seamă de situaţii particulare, ci sa 
sugereze principii explicative pe baza cărora urmează a fi 
construite teorii empirice. Susceptibile de a "culege" 
conţinuturi diverse, sistemele interpretative ale istoriei apar 
ca intermediari între teorii empirice şi realitate. Relaţia cu 
obiectul real, chiar dacă mediată de concepte, lasă deschisă 
atît posibilitatea construirii de modele alternative, cit si 
aceea a evaluării lor. Istoricii francezi recunosc că 
dimesiunea interpretativă a disciplinei lor face mai dificilă 
evaluarea diverselor sisteme explicative şi realizarea unui 
consens în cadrul comunităţii ştiinţifice. Ei nu se îndoiesc, 
totuşi, de posibilitatea "de a discuta obiectiv asupra 
dezacordului lor". "Subiectivitatea, precizează Paul Veyne, 
nu înseamnă arbitrar". Supuse judecății şi criticii 
raționale, diversele interpretări istorice pot deveni 
intersubiectiv comprehensibile. Prin sublinierea 
dimensiunii ontologice a istoriei (înţelegerea trecutului din 
perspectiva prezentului si a prezentului în lumina 
trecutului) Şcoala Annales nu intenţionează să facă din 
această disciplină nici "o arta de a trai" (P. Veyne) şi nici 
un text de interpretat. Ea nu urmăreşte să elimine adevărul 
istoric, ci să-l relativizeze. Sau, mai precis, să arate că 


Paul Veyne. op. cit., p. 38, 42. 

problema obiectivitatii nu poate fi tratată în termenii 
scientismului. Accentul pus pe aspectul deontologic al 
acestei probleme este semnul delimitării nete de pozitivism, 
în istorie, obiectivitatea nu înseamnă pur şi simplu 
"supunerea la fapte", spune J. Le Goff; aici vorbim de 
impartialitate. Prima este "inconstienta", cea din urmă este 
"deliberati".’ Impartialitatea este aceea care face posibilă 
dezbaterea şi critica raţională, în cadrul comunității 
ştiinţifice, a diverselor puncte de vedere, în scopul 
comparării şi evaluării lor. 

"Mesajul" Annalelor nu este abdicarea istoriei in 
faţa scepticismului şi abandonarea normei adevărului. 
Eliberarea (parţială) a discursului istoric de constrîngerile 
factuale nu înseamnă contestarea semnificației lui obiective, 
a statutului său epistemologic realist. Apărarea acestui 
statut presupune însă o altă strategie decît aceea pozitivistă, 
care să ţină seama de dubla natura, empirică şi 
interpretativă a istoriei. Ideea de realitate istorică obiectivă 
(independentă de subiect) nu se prăbuşeşte decît ca 
supozitie epistemologică, ce susţine transparenţa cognitivă 
a lumii. Dimpotrivă, ea poate fi menţinută chiar şi în 
condiţiile în care renuntém la sensul "tare" al conceptului 
de adevăr, acela de corespondenţă cu faptele. Adoptarea 
noţiunii de adecvare raţională (sau coerenţă) în locul aceleia 
de corespondenţă nu semnifică punerea în paranteză a 
realităţii istorice, ci recunoaşterea caracterului ei deschis şi 
problematic. în consecinţă, nici cea mai bună schemă 
explicativă care se impune în urma dezbaterii critice a 
oamenilor de ştiinţă nu poate fi considerată decît 
aproximativ adevărată. îndoiala istoricilor francezi asupra 


T Jacques Le GoifHistoire et memoire, Editions Galliniard, Paris, 
1988, pp. 194, 197. 

propriei lor discipline nu are nimic de-a face cu contestarea 
profunde schimbări  epistemologice in interiorul 
domeniului, constînd în recunoaşterea rolului 
presupozitiilor metafizice în istorie. Utilizarea tennenului 
paradigmă pentru desemnarea unor sisteme explicative de 
acest gen nu este întîmplătoare: ea sugerează dimensiunea 
meta-teoretică a oricărei teorii. 

Demonstrind posibilitatea istoriei globale, Scoala 
Annales contribuie la atenuarea antitezei dintre disciplinele 
nomotetice şi cele ideografice. Timpul relativ staționar al 
duratelor lungi face ca obiectul istoriei să poată fi analizat 
în mod similar obiectului fizic, care nu este nici el în afara 
timpului. Aceasta nu elimină însă complet antiteza şi nici 
problema autonomiei istoriei. Relația dintre timpul 
geografic al duratelor lungi, timpul social şi cel individual 
rămîne specifică istoriei. 

: 

"Cazul" Annalelor constituie o lecţie deopotrivă 
pentru istoric şi filosof. Cel dintii va înţelege că disprețul 
fata de reflectia teoretică îl condamnă inevitabil la empirie, 
ştiut fiind că "o cercetare care începe cu detaliile, rareori 
reuşeşte să se ridice deasupra lor".® în plus, el va realiza 
importanţa efortului autoreflexiv, meta-teoretic pentru 
progresul conceptual al propriei discipline. Cel de-al 
doilea, urmează să aprofundeze concluzia că stabilirea 
condițiilor stiintificitatii istoriei nu tine de competenţa 
exclusivă a filosofului "profesionist". Are el motive să se 
simtă înfrînt ? Da şi nu. Da, în măsura în care continuă să 


$ Jonathan H. Turner, "Analytical Theorizing", in Antony Giddens 
and Jonathan H. Tumer, Social Theory Today, Standford University 
Press, 1987, pp. 164-165. 

creadă în privilegiul absolut al discursului lui despre Fiinţă. 
Căci, el este nevoit să constate pierderea acestui privilegiu. 
Nu, în măsura în care este dispus să accepte ideea 
wittgensteiniană a egalei demnități a limbajelor. Dar, mai 
ales, să înţeleagă că, ignorînd ceea ce spune istoricul 
despre fiinfarile concrete ale domeniului său, el nu va 
putea ajunge decit la constructii formale, goale de continut. 

EPISTEMOLOGY OF HISTORY 


BETWEEN THE MYTH 
OF FACTS AND THE MYTH OF MEANINGS 


Abstract 


This book outlines the general framework in which 
the analytical debate on the nature and status of 
historical knowledge evolved from positivism to 
post-positivism. It follows the main lines of this 
unfolding, specifically the philosophical results that 
altered in a major way the manner of asking questions 
and generating solutions. The conclusion based on this 
analysis is the one suggested by the title ofthis book. It 
shapes the dilemma that confronts contemporary 
epistemology of history, namely that we either admit 
that the facts rely on our own conceptual frameworks, 
hence are inseparable from their significance to us, 
thereby risking a "textualist" reductionism leading to 
an identification of history with art or literature and 
a denial ofits ability to legitimate its discourse; or we 
preserve the postulate of the ontological neutrality of 
facts, thereby reverting back to foundationalism and 
objectivism, hence to a reductionist interpretation of 
history in terms proper to the physical sciences. 


The subject matter is dealt with in four sections. 
The first, called Standard Analytieal Models of 
Historical Explanation, describes Hempel's covering 
law model and Dray's rațional model. There is a clear 
perception that both Hempel and Dray, despite their 
differences on the nature of historical knowledge (which 
they define either in theoretic concepts empirically 


translatable or, on tbe contrary, in practicai concepts of 
ordinary language), converge in their normativist view 
of philosophy. Both aim to impose their own ideal of 
explanation in history, whose expression disregards the 
content of historians' arguments, retaining only their 
form or logical structure. The discourse on historical 
reality as a whole is purged as devoid ofany meaning, 
history being reduced to an understanding ofparticular 
events as derived either from general laws or from 
alleged rational principles of human action. By crediting 
the laws or, alternatively, the principles of individual 
action with the role of ultimate foundation of historical 
explanation, Hempel and Dray fail to validate nothing 
but either the scientifie or the hurnanistic dimension of 
history. 

The second section, called From Monism to 
Methodological Pluralism, refers to the attempt of a few 
authors of different traditions (analytieal and 
hermeneutical), like Georg Henrik von Wright and 
Raymond Aron, to go beyond the controversy regarding 
the kind of rationality that should prevail in defining 
historical knowledge. Their pluralistic approach, 
maintaining that in history the explanation and 
comprehension mutually presuppose and support each 
other, is instrumental in displacing the traditional 
pattern of the philosophical discussion defined by the 
dispute between the naturalist and the hurnanistic 
paradigme. 


The third section, called Back to Ontology and the 
Prospects ofa New Epistemology of History, depicts the 
overtures within the analytieal philosophy of the past 
decades that aim to re-think the very idea ofa theory of 
historical knowledge based on a new concept of subject, 


namely that of human-being-in-the-world. We witness 
the abandonment of the belief in the ontological 
neutrality of the historical discourse in favor of an 
approach that deems this discourse to be informed and 
contingent upon a rich prescientifle understanding of 
the life-world. The more recent debate shows a concern 
for finding an answer to the question whether and in 
what way philosophers contribute to the knowledge of 
historical reality. Leaving behind the prejudiced thxnk- 
ing that this reality can be approached only by the 
historian through scientific methods, the analysts 
(or some of them) maintain that there is also a "philo- 
sophical", pretheoretical, notjust theoretical, manner of 
approach to the human world. The role of ordinary 
experience and ofits language as background and tacit 
pre-condition of knowledge ofthe past and of legitimat- 
ing the results of such knowledge is reconsidered. The 
present-day epistemology takes upon itself the task of 
accounting for the scientific and interpretative 
(metaphysical) dimension of history (Joseph Kockel- 
mans, for instance). Legitimating historical knowledge 
is envisioned, however, in quasi-empirical terms, in a 
close relationship with "first-order questions" (Joseph 
Margolis) of this domain, with the particular nature of 
the beings included in its field of thematizing. 
Consequently, philosophy forfeits its cognitive privilege 
as well as its absolute normative rights in relation to 
history. Its explanatory principles decline from their 
status as ultimate foundations of historical knowledge. 
They will be understood to be revisable statements. 
Going beyond the skepticism-objectivism alternative 
within the philosophy of history presupposes reconcil- 
ing normative-methodological and perspectiva. dimen- 


sions of history into a unitary theory whose meaning is 
that of a criticai ontology of history. The question to 
what extent this compromise is feasible is still contro- 
versial. 

The fourth section, called Theoretical History: a 
Pseudo-History?, begins with a criticai analysis of the 
arguments used by Popper to reject historical theories, 
contending that the discourse on historical reality was 
senseless. Further, a brief account of the French 
contemporary school of historiography, the Annales, 
aims to signal the major consequences that philosophy 
could derive from studying the metaphysic assumptions 
of this new history. The interpretative schemes devised 
by the Annales historians reverse Popper's and 
Hempel's criteria of scientific knowledge; their object 
transcends particular facts that can be tested by the 
written document with a preference for the study ofthe 
ensemble and of the structures. Thus the potential 
dimension ofthe past becomes a target of investigation. 
To philosophy, this offers the following advice: since 
history is not reducible to its actual and empirically 
testable side, it can not be reconstructed in the terms of 
predictability, but only in the terms of intelligibility. A 
model of intelligibility of the past, of the kind Braudel 
ofFered, satisfles the standards of scientific knowledge, 
obviously understood in a non-positivist manner. 








